Mahaa Jarraaf ge hurihaa falhuverinnah dhivehin hamajassai aharaku MVR 6.5 million salaamaiy kodheefi | Mihaaru\nއޭޝިޔާ ސަރަހައްދުގައި މިވަގުތު އޮތް އެންމެ ބޮޑު ޑްރެޖާ، އެމްޓީސީސީގެ މަހާއްޖައްރާފު.-- ފޮޓޯ: އެމްޓީސީސީ\nމަހާ ޖައްރާފުގެ ފަޅުވެރިންނަށް ދިވެހިން ހަމަޖައްސައި އަހަރަކު 6.5 މިލިއަން ރުފިޔާ ސަލާމަތްކޮށްދީފި\n07 އޮކްޓޯބަރ 2020 - 21:33 34 comments\nރާއްޖޭގައި މިވަގުތު އޮތް އެންމެ ބޮޑު ކޮންނަ ބޯޓު، އެމްޓީސީސީގެ މަހާޖައްރާފުގެ ފަޅުވެރިންނަށް ދިވެހިން ހަމަޖައްސައި އަހަރަކު 6.5 މިލިއަން ރުފިޔާ ސަލާމަތްކޮށްދީފި އެވެ.\nއެމްޓީސީސީގެ ޓަވަރުގައި މިއަދު ބޭއްވި ނިއުސް ކޮންފަރެންސްގައި، އެ ކުންފުނީގެ ސީއީއޯ އާދަމް އާޒިމް ވިދާޅުވީ 2017 ވަނަ އަހަރުން ފެށިގެން ބޭނުންކުރަމުން އަންނަ މަހާޖައްފާރުގެެ ފަޅުވެރިން އެއްކޮށް ދިވެހިންނަށް ބަދަލުކުރުމަކީ ދެކެމުން އައި ހުވަފެނެއް ކަމަށެވެ. އެކަން މިއަދު ހަގީގަތަކަށް ވެފައިވާ ކަމަށް ވިދާޅުވި އެވެ.\nމަހާޖައްރާފުގައި މީގެ ކުރިން 13 މުވައްޒަފުން ތިބިއިރު ގިނައީ ބިދޭސީންނެވެ. ނަމަވެސް ވަޒީފާއަށް ދިވެހިން ބަދަލުކުރީ އެ އަދަދު 17 އަށް އިތުރުކޮށްފަ އެވެ.\nއާޒިމް ވިދާޅުވި ގޮތުގައި ދިވެހިންނަކީ ކަނޑަށް ގަދަ އަދި ފަރިތަ ބަޔަކަށް ވާއިރު، އޭޝިޔާ ސަރަހައްދުގައި ވެސް އޮތް އެންމެ ބޮޑު ޑްރެޖާގައި ދިވެހިން ނެތުމަކީ ވަރަށް ބޮޑު ނިކަމެތިކަމެއް ކަމަށެވެ. އެކަމަކު ބޯޓުގެ ކެޕްޓަނުން ފެށިގެން ކައްކާއިންނަށް ދިވެހިން ހަމަޖެއްސުމާއެކު، މީގެ ހަތަރު މަސް ކުރިން ވައުދުވިކަން ހާސިލްވީކަމަށް ވިދާޅުވި އެވެ.\nއެމްޓީސީސީގައި މިއަދު ބޭއްވި ނިއުސް ކޮންފަރެންސްގައި އެ ކުންފުނީގެ ސީއީއޯ އާޒިމް ވާހަކަދައްކަވަނީ.-- ފޮޓޯ: އަހުމަދު އަވްޝަން/ މިހާރު\nއެ ބަދަލާ ގުޅިގެން، އަހަރަކު 6.5 މިލިއަން ރުފިޔާ ފައިދާ ވެގެންދާނެ އެވެ. މީގެ ކުރިން 6.5 މިލިއަން ރުފިޔާ ދައްކަމުންދިޔައީ ބިދޭސީ މުވައްޒަފުންގެ މުސާރައަށެވެ.\n"..ދިވެހިން ރެކްރޫޓުކުރިއިރު ވެސް އަޅުގަނޑުމެން މި ރެކްރޫޓުކުރީ ތައުލީމީގޮތުން ވެސް ތަޖުރިބާގެ ގޮތުން ވެސް، ކުރިން ޔޫރަޕުން އައިސްތިބި މީހުންނަށްވުރެ އެންމެ ކުޑަތަންކޮޅެއް ވެސް ދަށް ބައެއް ނޫން،" އާޒިމް ވިދާޅުވި އެވެ.\n"މިއީ އަޅުގަނޑު ދެކޭގޮތުގައި ދިވެހިރާއްޖޭގައި މިފެންވަރުގެ މީހުން ތިބިކަން އަޅުގަނޑުމެން ހުރިހާ އެންމެންނަށް ސާބިތުވެގެންދިޔަ ކަމެއްގެ ގޮތުގައި އަޅުގަނޑުމެން ދެކެނީ،"\nއާޒިމް ވިދާޅުވީ ކަނޑުގެ މަސައްކަތަށް ނުކުންނަން ބޭނުންވާ މީހުންނަށް އެކަމުން މުހިއްމު މެސެޖެއް ލިބިގެންދާނެ ކަމަށެވެ. ރާއްޖޭގައި ވެސް އެ ހިސާބަށް އާދެވިފައި ތިބި މީހުން ތިބި ކަން އެނގިގެންދާ ކަމަށާއި ކުރިއަށް އޮތް ތަނުގައި ކިޔަވައިގެން ތިބި ޒުވާނުންނަށް އެ ބޯޓުގައި މަސައްކަތްކުރުމުގެ ފުރުސަތު ހުޅުވާލެވިގެންދާނެ ކަމަށް ވިދާޅުވި އެވެ.\nއެމްޓީސީސީގައި މިއަދު ބޭއްވި ނިއުސް ކޮންފަރެންސްގައި އެ ކުންފުނީގެ ލޮޖިސްޓިކަލް އޮޕަރޭޝަންސް ޑިވިޝަންގެ ޖެނެރަލް މެނޭޖަރު ލަތީފް ވާހަކަދައްކަވަނީ.-- ފޮޓޯ: އަހުމަދު އަވްޝަން/ މިހާރު\nދިވެހިންނަށް ބަދަލުވުމުން ބޭރު ފައިސާގެ ގޮތުގައި އަހަރަކު 1 މިލިއަން ޑޮލަރު ސަލާމަތްވެ ރާއްޖޭގެ އިގުތިސޯދުގައި ހިފަހައްޓާނެ ކަން ފާހަގަކުރެއްވި އެވެ\n"މި ބަދަލުގެ ސަބަބުން މުވައްޒަފުންތަކަށް ވަޒީފާ ދިނުމާއި އިގުތިސޯދުގައި އެތައް ބައިވަރު ފޮރިން ކަރަންސީ ހިފެހެއްޓިގެން ދިއުން،" އާޒިމް ވިދާޅުވި އެވެ.\nއެމްޓީސީސީގެ ޑިޒައިނޭޓެޑް ޕާސަން އެޝޯ ޝިހާން މުހައްމަދު ވިދާޅުވީ މަހާޖައްރާފުގެ ފަޅުވެރިންގެ ގޮތުގައި ތިބި މީހުން ދިވެހިންނަށް ބަދަލުކުރަން މީގެ ކުރިން ވެސް މަސައްކަތްކުރި ކަމަށެވެ. އެ މަސައްކަތް އަލުން ފަށައި އެކި މަރުހަލާތަކުގައި ޓްރެއިނިން ދެމުން އެކަން ހާސިލްވެފައިވާ ކަމަށް ވިދާޅުވި އެވެ. ކޮވިޑް-19 ގެ ހާލަތު ކުރިމަތިނުވިނަމަ މިއަށްވުރެ އަވަހަށް އެ މަގުސަދު ހާސިލްވާނެ ކަމަށް ވިދާޅުވި އެވެ.\nލޮޖިސްޓިކަލް އޮޕަރޭޝަން ޑިވިޝަންގެ ޖެނެރަލް މެނޭޖަރު އިބްރާހިމް ލަތީފް ވިދާޅުވީ މަހާޖައްފާރަށް ދިވެހިން ބަދަލުކުރުމަކީ އެ ދާއިރާއަށް ދިވެހިން ނުކުތުމަށް ހޮވުނު ދޮރެއް ކަމަށެވެ.\nއެމްޓީސީސީގައި މިއަދު ބޭއްވި ނިއުސް ކޮންފަރެންސްގައި އެ ކުންފުނީގެ ޑިޒައިނޭޓެޑް ޕާސަން އެޝޯ ޝިހާން ވާހަކަދައްކަވަނީ.-- ފޮޓޯ: އަހުމަދު އަވްޝަން/ މިހާރު\nބޯޓު ދަތުރުކުރުމަކީ މީގެ ކުރިން އެތައް ދިވެހިންނެއް ބައިވެރިވި އަދި ބޭރު ފައިސާ ވެސް ވައްދައިދިން ދާއިރާއެއް ކަމަށް ވިއަސް އެ ދާއިރާ ފާއިތުވި 10 އަހަރު ދިޔައީ ދަށްވަމުން ކަމަށެވެ. ނަމަވެސް އުއްމީދަކީ އަލުން އެ ދާއިރާ ދިރިގެން ދިއުން ކަމަށް ލަތީފް ވިދާޅުވި އެވެ.\nފަންސާސް މީޓަރު އަޑިން ވެލި ނެގުމުގެ ގާބިލްކަން ލިބިފައިވާ މަހާޖައްރާފުން އެއްފަހަރާ 3،700 ކިއުބިކް މީޓަރުގެ ވެލި ބަރުކުރެ އެވެ. ތިމާވެއްޓަށް ގެއްލުން ނުވާ ގޮތަށް ބިން ހިއްކުމުގެ ގާބިލްކަން ލިބިފައިވާ އެ އުޅަނދު މިހާތަނަށް 13 މަޝްރޫއެއް ހިންގާފައި ވެ އެވެ.\nމަހާޖައްފާރުން އެންމެ ފުރަތަމަ ހިންގީ، ހދ. ކުޅުދުއްފުށީ އެއާޕޯޓު އެޅުމަށް ހަމަޖެއްސި ސަރަހައްދު ހިއްކުމުގެ މަސައްކަތެވެ. އޭގެ ފަހުން ހއ. ހޯރަފުށީ އެއާޕޯޓު އަޅާ ސަރަހައްދާއި ކ. މާފުށީ ބިން ހިއްކާފައި ވެ އެވެ. އެ އުޅަނދު ބޭނުންކޮށްގެން ކ. ގުރައިދޫ ބިން ހިއްކުމާއި ސެންޓާރާ ހޮޓެލްސް އެންޑް ރިސޯޓުގެ ތިން ރަށެއް އަންނަނީ ހިއްކަމުންނެވެ.


February 15, 2020 07:07:33\nދުވަހުގެ އިރު، ދުނިޔެއާއި އަލްވަދާޢު ކިޔައިފިއެވެ. ރީތިރީތި ރެއަކަށް ދަޢުވަތުދެމުންނެވެ. ދާއިޝްއާއި ކައިޒީން ތިބީ ހިތްގައިމު ދޮންވެލި ތުނޑީގައެވެ. އެކިއެކި ވާހަކަތަކުގައެވެ. "އުޑުމަތިން ރަތްވިލާ މަދުވެލާފާ، އުޑުއެކަށް ތަރިތަކުން ދިއްލިލާފާ" ވާއިރު ހީވަނީ، އެ ދެމީހުންނަށް ޚާއްސަވެފައިވާ ރެއެއްހެންނެވެ. މި ހިތްގައިމު ވަގުތުގައި، ކައިޒީންގެ ހިތުގައިހުރި ބަނަކަމުގެ ވިލާތައް ކެހިގެންގޮސް، އުންމީދުގެ ތަރިތައް ވިދާ ބަބުޅަން ފަށައިފިއެވެ. ވަގުތު ހިނގަމުންދެއެވެ. ހަމަ އެހެންމެ ކައިޒީންގެ ހިތުގެތެޅުން ވެސް ވަނީ އަވަސްވެފައެވެ. އާދޭހެވެ! ދާއިޝްގެ ލޯބިލޯބި ޖަވާބުތަކުންނެވެ. އެ ދެ އާޝިޤުން އެ ކިޔާ އެއްޗަކީތޯއެވެ!\nކައިޒީން: "ލަވް!" ކައިދެކެ ލޯބިވާވަރު ބަޔާންކޮށްދީބާ؟\nދާއިޝް: ( އިރުކޮޅަކު ބަސްހުއްޓި ހުރެފައި) ދާއިޝްއަށް ބަޔާންކުރަން ވެސް ދަތި. އެކަނިވާ ވަގުތުގައި ވެސް، ދާއިޝްގެ މި ކުޑަކުޑަ ހިތް ބުނާކަހަލަ.. "ތިއޭ މިހިތުގެ ވިންދަކީ.." ބޭބީ މި ދުނިޔޭގައި ނެތްނަމަ، ދާއިޝް ވެސް ނުހުންނާނަމޭ.. އެހެންވެ މި ބުނަނީ ބަޔާންކުރަން ޢާޖިޒުވެގެންވަމޭ.. ދުލަކުން ގަލަމަކުން ބަޔާންކުރާނެ ގޮތެއް ވެސް ނޭނގެއޭ... އެހެންނަމަވެސް ލަވައެއް ކިޔައިދެންތަ!\nކައިޒީން: "ޔެސް".. މިހާރު ވެސް މި ހުންނަނީ ކެތްތެރިކަން ކޮޅުންލައިފައި.. ލަވްގެ ޖާދުވީ ފިރިހެންވަންތަ އަޑުން، ލަވައެއްގެ އަޑު އަހައިލާހިތުން..\nދާއިޝް: ( އަތުގައި އޮތް ގިޓާއިން މޫސީޤީ ރާގެއް ކުޅެމުން ލަވަ ފަށަނީ...) "ޙައްޤަކަށް ތީ މަގޭވުން ނިކަން ބޭނުމޭ،\nލޯބިވެރިއެއް ތި ނޫނީ މަށެއް ނޭދެމޭ،\nހިތްހެޔޮކަމާ ލޯތްބާ އުފާ ބޭނުންވެފާވަމޭ،\nލޯތްބަށްޓަކާ އަހަރެން ހުވާ މަރުވެސް ވެދާނަމޭ،\nދިރިއުޅެން އުނދަގޫވާނޭ ކަލާޔާނުލާ،\nބޭނުމީ ދާއިމީ ލޯތްބޭ ދިނުން ހަމަ ކަލާ،\nބޭނުމީ ގާތުގާ ލޯބިންއުޅޭށޭ ކަލާ،\nހިތްއުފާވާނެހޭ ދެން ކަލާޔާނުލާ.."\nކައިޒީން: ( އުފަލުން ރޮވިފައިހުރެ) ދާއިޝް..! "ލަވް"..! ދެން އޯކޭއޭ. ކައި ވަރަށް ވަރަށް އުފާވެއްޖެ. ކޮންއިރަކުތަ ކައިއާ "މެރީ" ކުރާނީ. ކައި ބޭނުމީ ވީހާ ވެސް އަވަހަށް "ލަވް" ގެ ޙައްޤަކަށްވާން. ދެން ހިނގާބަ އަވަހަށް "މެރީ" ކުރަން. މިހާރު ވެސް ވަރަށް މަޑުކުރެވިއްޖެއެއްނު "ލަވް".\nދާއިޝް: ދެން "ބޭބީ" ދޯ..! ކައިވެނިކުރާނެ "ޑޭޓް" މިހާރު ކަނޑައަޅައިފިން. 22.02.2022 މިއީ ކިހާސަޅި ޑޭޓެއް.\nކައިޒީން: އަދި ހާދަ ދުވަހެއް އެބައޮތޭ "ލަވް." ކުރީގައި "ލަވް" ބުނީ 02.02.2020 ގައި "މެރީ" ކުރާނަމޭ. މިހާރު އެ ދުވަސް ވެސް، އެ ދިޔައީ. ކައިގެ ހިތަށް މިހާރު ކުޅަދާނަވާވަރެއްނޫން. "ލަވް" ނުފެނި ހިނދުކޮޅެއްވިޔަސް، ކައިގެ ހިތެއް އޮބިއެއްނޯވޭ.\nދާއިޝް: "ބޭބީ" ތިޔަ ދައްކަނީ ހަމަ ދާއިޝްގެ ހިތުގަހުރި ވާހަކަތައް. ދެމީހުންގެ ހިތް ކިޔަނީ ހަމަ އެއްލަވައެއްދޯ..!\nކައިޒީން: ވަރަށް ބޮޑު ވާހަކައެއް ވެސް ބުނަން ބޭނުންވެފައި ހުންނަތާ ދުވަސްކޮޅެއްވެއްޖެ. "ލަވް!" ކައި މިއިނީ ދާއިޝްގެ ދަރިއަކަށް ބަލިވެ..!\nދާއިޝް: (ހާސްވެފައި ހުރެ) ބަލިވެއިނީއޭ! ކައިޒީންގެ ބަނޑުގައި ތިޔަ އޮތީ ދާއިޝްގެ ދަރިއެއްކަން ޔަޤީންތަ! އަވަހަށް ދަރިވައްޓައިލާ!\nކައިޒީން: "ލަވް" އަށް ޔަޤީންނުވަނީތަ! ކައިގެ ބަނޑުގައި މި އޮތީ "ލަވް" ގެ ދަރިއެއްކަން.. ނޫން! ނޫން! ކައި ބޭނުމެއްނޫން އިތުރު ފާފައެއްކުރާކަށް. ދަރި ވައްޓައިލާކަށް ބޭނުމެއްނޫން!\nދާއިޝް: (ރުޅިއައިސްފައިހުރެ) ހެޔޮ! ދާއިޝްއަށް އޯކޭ ދަރި ވައްޓައިނުލިޔަސް! ދާއިޝްއަށް ކޮންކަމެއް. ފަޟީހަތްވާނީ ހަމަ ތިމާ. އެހެންނޫނަސް ބަނޑުގައި\nތިޔަ އޮތީ އަހަރެންގެ ދަރިއެއްނޫން.\nއާދޭހެވެ! ދުނިޔޭގެ އާދައަކީތޯއެވެ! މިއަދުގެ މުޖުތަމަޢުގެ ހާލަތަކީތޯއެވެ! ބައެއް އިންސާނުންގެ ހާލަކީތޯއެވެ! މިއަދުގެ މުޖުތަމަޢުގައި، ކައިވެނިކުރުމުގެ ނަމުގައި ލޯބީގެގޮތުން ގުޅިގެން ވަރަށްގިނަ ބަޔަކު އެބައުޅެއެވެ. ލޯބިވެޔޭ ކިޔައިގެން، ކަނބަލުންގެ ކިބައިން އުފާތައް ކުރަމުންދާ މީހުންނެވެ.\nޝައްކަކަށް ޖާގައެއްނެތެވެ. އޭގެތެރެއިން އެއްބަޔަކު އުޅެނީ، ކަނބަލުންގެ ކިބައިން ލައްޒަތު ލިބިގަތުމަށެވެ. ކަނބަލުންގެ އަބުރާއި ޢިއްޒަތު ހަރާބުކުރުމަށެވެ. ދެންތިބި މީހުންނަކީ، ފައިސާއާއި މާލުގެ ދަހިވެތިކަމުގައި، ފުރުޞަތަކަށް ބަލަބަލައި ތިބޭ މީހުންނެވެ.\nއެ މީހުންގެ ސިފަތަކޭތޯއެވެ! އެމީހުން ކަންކަންކުރާނީ، އެދުމެއްނެތި ވެދުމެއްނުކުރާ ފަދައިންނެވެ. ކަމެއް ބޭނުންވުމުން އާސްމާނަށް އަރުވައިދީފައި، ބޭނުން ފުދުމުން ދެނީ، ފެންކައްކާބޮލީގެ ޢިއްޒަތެވެ. އަތުގައި ހައްބަމުކައްބަނެތަސް، ފައިސާއެއްނެތަސް، ބައިސާކެނޑުން ނޫންކަމެއް ނުކުރާނެއެވެ.\nމި ހަސްތީތެރޭގައި، ތިޔަފަދަ ރަސްރަންޏެއް ނުވާކަމަށާއި، ފުރަތަމަ ނަޒަރުން ވެސް، ބަސްހުއްޓުނުކަމާއި، ގަސްދަކާއިނުލައި ތިޔަލޯބީގައި މަސްތުވެއްޖެކަމާއި، "ފަސްނުޖެހި ރަންކިޔާ" ށޭ ބުނާނެއެވެ. ހަމަ އެހެންމެ "ލަޝްކަރެއްހައި މުތީ ދޭނަމޭ" ވެސް ބުނާނެއެވެ. އަދި ކީއްތޯއެވެ! މިފަދަ މިފަދަ ކިތަންމެ ކަމެއްމެއެވެ.\nއަސްތާ! ޒަވާޖުގެ މަތިވެރި ގުޅުމުން، ގުޅެންބޭނުންވާނަމަ ހާސަރުދެމުމުގެ ބޭނުމެއް ކޮބައިތޯއެވެ؟ ބަހަނާދެއްކުމުގެ މަޢުނައެއް އެބައޮތްތޯއެވެ؟ ޢުޒުރުދެއްކުމުގެ ބޭނުމެއް އެބައޮތްތޯއެވެ؟ އެހާ ލޯބިވާނަމަ، އަވަހަށް ކައިވެނިކުރުމާމެދު ދެކޮޅު ހަދަންވީ ކީއްވެތޯއެވެ؟\nކަނބަލުންނޭވެ! ޙަޤީޤަތުގައި ތިބާއަށް ހެޔޮއެދޭ މީހެއްނަމަ، ވީހާވެސް އަވަހަށް ކައިވެނިކުރާނެއެވެ. ތިބާއަށް ރަޙުމުކުރާނަމަ، ތިބާގެ ހިތް ޒަޚަމުވިޔަކަ ނުދޭނެއެވެ. ތިބާދެކެ އިންތިހާއަށް ލޯބިވާނަމަ، އިންތިޒާރުކުރާކަށް ނުޖައްސާނެއެވެ. އެވެނިމިވެނި ތާރީޚެއްގައޭ ބުނެ، ކައިވެނި ފަސްކުރާކަށް ނޫޅޭނެއެވެ.\nއާހް! ބައެއް ކަނބަލުން އަދިވެސް ޅައީއެވެ. އާޝިޤުދެކެ މާބޮޑަށް ލޯބިވާތީ، ޖަހާހައި ބެރަކަށް ނެށެނީއެވެ. ރުހުމުގެ ލޮލަށް އައިބެއް ނުފެންނާނެއޭ ބުނަނީ އެހެންވެގެންތާއެވެ.\nދަންނައެ! ދުނިޔެ އެނބުރެމުން ސެނބުރެމުން އެހެރަދަނީ ތަފާތު ކުލަތައް ދައްކަމުންނެވެ. ޙަޔާތް ވޭތުވެގެން މިދަނީ، ތަފާތު މީހުންނާއި ދިމާވަމުންނެވެ. އިންސާނުން، މިދަނީ ތަފާތު ރަހަތައް ލިބިގަންނަމުންނެވެ. ކަން މިހެން ހުރުމާއެކު، ބައެއް ކަންކަން އެއްފަރާތް ކުރަންޖެހެއެވެ. ބައެއް މީހުންނާއި އެއްކިބާވާންޖެހެއެވެ. ބައެއް ރަހަތަކަކީ ކިތަންމެ ފޮނިރަހަތަކެއް ނަމަވެސް، އެ ރަހަތަކަށް ނޫނެކޭ ބުނަންޖެހެއެވެ.\nހަމަކަށަވަރެވެ. ދިރިއުޅުމުގައި، ކުރާ ކޮންމެކަމަކީ ފުރާފުރިހަމަވާނެ ކަމެއްނޫނެވެ. ދުރާއިގާތުން ހަމަލާތައް އަންނަމުންދާނެކަން ދެނެގަންނާށެވެ. ތުރާތަށްއައިސް، ވަށައިލާނެކަން ހަނދާންކުރާށެވެ. ކަންކަން ފިރާލައި، ލޮލުން ކަރުނަ ނީރާލާނެ ދަނޑިވަޅުތައް އަންނާނެކަން ވިސްނާށެވެ. ޙަޔާތުގެ ނަޔާ އައްސޭރިފަށް ގިރާލައި، ހިތާމައިގެ ގުންޑޮޅިމަތީގައި ހުންނަންޖެހިދާނެކަމަށް ސަމާލުވާށެވެ. އަދި ކީއްތޯއެވެ! ހެއްދެވި ފަރާތެއްވާކަން ދެނެހުރެ، ސިކުނޑީގެ ތަރާދުން ޢަމަލުތައް ކިރައިލާށެވެ. މަރާއި ކުރިމަތިވުމުގެކުރިން، ޞިރާތުމަގުގައި ގަރާރުވެހުންނާށެވެ. އަޅުގަނޑު އިސްވެ ބަޔާންކުރި ޑައިލޮގުގައިވާފަދައިން، ޙަޔާތް އިންދިރާސް ވެސް ވެދާނެކަން ދަންނާށެވެ.\nއާދޭހެވެ. ސަޅި ޑޭޓެއްގެ އިންތިޒާރުގައި ހުރެގެން، ހިތް ފަޅިފަޅި ވެދާނެއެވެ. މަޅިއެއްގައި ބެދި ފަޅިސިކުންތެއްގެތެރޭގައި ވަޅުގަނޑަކަށް ވެއްޓިދާނެއެވެ.\nޑޭޓްކުރުން ލޯބިވެރިން ލޯބިވެރިންގެ ދުވަސް


Ehee kandaalaign Trumpah Palestine ah bireh nudhekkeyne: Abbas | Mihaaru\nފަލަސްތީނުގެ ރައީސް މަހްމޫދު އައްބާސް. --ފޮޓޯ:އީޕީއޭ\nއެހީ ކަނޑާލައިގެން ޓްރަމްޕަށް ފަލަސްތީނަށް ބިރެއް ނުދެއްކޭނެ: އައްބާސް\n26 ޖެނުއަރީ 2018 - 16:272comments\nގުދުސް (ޖެނުއަރީ 26) - އިޒްރޭލާ މަޝްވަރާ ނުކުރަންޏާ އެހީ ކަނޑާލާނެ ކަމަށް ވިދާޅުވެ އެމެރިކާގެ ރައީސް ޑޮނަލްޑް ޓްރަމްޕަށް ފަލަސްތީނަށް ބިރު ނުދެއްކޭނެ ކަމަށް ރައީސް މަހްމޫދު އައްބާސް ވިދާޅުވެއްޖެ އެވެ.\n"ޓްރަމްޕުގެ އެ ސިޔާސަތު ކާމިޔާބެއް ނުވާނެ،" ފަލަސްތީނުގެ ރައީސްގެ ތަރުޖަމާން ނަބީލް އަބޫ ރުދައިނާ ވިދާޅުވި އެވެ. "ގުދުސްގެ ކުރިމަގަކީ މެދުއިރުމަތީގެ ހަނގުރާމަ އާއި ހަމަޖެހުމާއި ގުޅިފައިވާ މައްސަަލައެއް. އެއީ ދުނިޔޭގައި ހުރި ހުރިހާ ފައިސާ އާއި މުދަލަކަށް ގަނެ ވިއްކޭނެ ތަނެއް ނޫން."\nސްވިޒަލެންޑުގައި ކުރިއަށްދާ ވޯލްޑް އިކޮނޮމިކް ސަމިޓުގެ ތެރޭން އިޒްރޭލުގެ ބޮޑު ވަޒީރު ބެންޖަމިން ނަތަންޔާހޫއާ ބައްދަލު ކުރެއްވުމަށް ފަހު ޓްރަމްޕް ވަނީ ފަލަސްތީނަށް ދޭ ހުއްޓާލައްވާނެ ކަމަށް ވިދާޅުވެފަ އެވެ.\n"ފަލަސްތީނަށް މިލިއަން ޑޮލަރުގެ އެހީދީ އަދި އެތައް ކަމަކަށް އެމެރިކާ އިން އެހީވެދޭ. އެކަމަކު ސުލްހައާ ގުޅޭ ގޮތުން އިޒްރޭލާ މަޝްވަރާ ނުކުރާހާ ހިނދު އެ ފައިސާ ދެން ނުދެވޭނެ،" ޓްރަމްޕް ވިދާޅުވި އެވެ.\nފަލަސްތީނަށް ދެނީ ކޮން ފައިސާއެއް ކަމެއް ޓްރަމްޕް ވިދާޅެއް ނުވެ އެވެ. ދެހާސް އަށް ވަނަ އަހަރުން ފެށިގެން އެމެރިކާ އިން ދަނީ ފަލަސްތީނަށް އަހަރަކު 400 މިލިއަން ޑޮލަރު ދެމުންނެވެ. އެމެރިކާ އިން މިދިޔަ ހަފުތާގައި ވަނީ ފަލަސްތީނުގެ ރެފިއުޖީންނަށް ދޭ އެހީގެ ދެބައިކުޅަ އެއްބަޔަށް ވުރެ ބޮޑު ބައި ހިފަހައްޓައިފަ އެވެ. ފަސް މިލިއަނަށް ވުރެ ގިނަ ފަލަސްތީނުގެ ރެފިއުޖީން ވަނީ އދ. ގައި ރަޖިސްޓްރީ ކޮށްފަ އެވެ.\nއިތުރު ލިޔުންތައް ފަލަސްތީން މަހްމޫދު އައްބާސް ޑޮނަލްޑް ޓްރަމްޕް


BREAKING: Ammu Than Thanugai Mask Elhun Raajje Gai Majubooru Koffi | Hathaavees\nއާއްމު ތަންތަނުގައި މާސްކު އެޅުން ރާއްޖޭގައި މަޖުބޫރުކޮށްފި\nމާލޭގެ މަގެއްގެ މަތީގައި މީހަކު މާސްކު އަޅައިގެން: ފޮޓޯ / ރާއްޖެ އެމްވީ\nއާއްމު ތަންތަނުގައި މާސްކު އެޅުން ރާއްޖޭގައި މަޖުބޫރުކޮށްފިއެވެ.\nރައީސް އޮފީހުން މިއަދު ކޮށްފައިވާ ޓްވީޓެއްގައި ބުނީ ރައީސް އިބްރާހީމް މުހައްމަދު ސޯލިހު މިއަދު ނޭޝަނަލް ޓާސްކް ފޯސް އާއި ބައްދަލުކުރައްވާފައިވާ ކަމަށެވެ. އޮންލައިންކޮށް ބޭއްވި އެ ބައްދަލުވުމުގައި ވޭތުވެދިޔަ ދެ ހަފްތާއެއްހާ ދުވަހުގެ ތެރޭގައި އާދަޔާ ހިލާފަށް މާލެ ސަރަހައްދުގައި މިބަލި ފެތުރެމުން އަންނަކަން ވަނީ ފާހަގަކޮށްފައެވެ.\nމީގެއިތުރުން ލޮކްޑައުން އަށް ލުއިތައް ދީފައިވަނީ އެންމެންގެ ވެސް ސަލާމަތަށްޓަކައި ކަމަށް ވިދާޅުވެފައިވާ ކަމަށް ރައީސް އޮފީހުން ބުނެއެވެ.\nރައީސް އޮފީހުން ބުނީ އެ ބައްދަލުވުމުގައި ރާއްޖޭގައި މާސްކު އެޅުން މަޖުބޫރު ކުރަން ނިންމާފައިވާ ކަމަށެވެ. އެގޮތުން އާއްމު ތަންތަނަށް ނިކުމެ އުޅޭއިރު މާސްކު އެޅުން ވަނީ މަޖުބޫރު ކޮށްފައި ކަމަށް ރައީސް އޮފީހުން ބުނެއެވެ.\nމާސްކު އެޅުން މަޖުބޫރު ކޮށްފައިވާއިރު ރޭ ރާއްޖެޓީވީގެ “ފަލަ ސުރުހީ” ޕްރޮގްރާމުގައި ވާހަކަދައްކަވަމުން މިނިސްޓަރު އަމީން ވިދާޅުވީ ކޮވިޑް19 ފެތުރުން ކޮންޓްރޯލް ކުރުމަށް، ބޭރު ތެރޭގައި އުޅޭ އިރު މާސްކް އެޅުން މަޖުބޫރު ނުކުރަންވީ ސަބަބެއް ނެތް ކަމަށާއި، އަދި އެކަމާ މެދު މަޝްވަރާކުރައްވާނެ ކަމަށެވެ.\nމި ބަލިން ރައްކާތެރިވުމަށް އެންމެ ފުރަތަމަ ބަލާފައިވަނީ ފިޔަވަޅު އެޅުމުގެ ބަދަލުގައި މީހުންނަށް މައުލޫމާތު ދީގެން ހޭލުންތެރިކުރުވައިގެން މަސައްކަތް ކުރަން ކަމަށްވެސް ވިދާޅުވެފައެވެ. ނަމަވެސް އެ ކަންކަމަށް ތަބާނުވާނަމަ ފިޔަވަޅު އަޅަން މަޖުބޫރުވާނެކަން މިނިސްޓަރު ފާހަގަކުރެއްވިއެވެ.\n“މާސްކް އެޅުން މަޖުބޫރު ނުކުރަންވީ ސަބަބެއް މިވަގުތު އޮތް ކަމަކަށް އަޅުގަނޑު ނުދެކެން. އެހެންވީމަ އަޅުގަނޑުމެން މާސްކް އެޅުން މަޖުބޫރު ކުރުމާމެދު ވިސްނާނަން. މިހާރު ވެސް މާސްކް އެޅުން މަޖުބޫރު ވެސް ކުރެވިދާނެ އަޅުގަނޑުމެންނަށް. މާސްކް އެޅުން މަޖުބޫރު ކުރުމާއި މާސްކް އެޅުމަށް މިހާރު ނެރެފައި ހުރި އެންގުންތަކާއި މިހާރު ހުރި ގައިޑްލައިންތަކާ އުސޫލެއް ގޮތުން ތަފާަތެއް ނެތް ހަގީގަތުގައި،” މިނިސްޓަރު ވިދާޅުވިއެވެ.\nއަމީން ވިދާޅުވީ ކޮންމެ ފަހަރަކު މާސްކް އަޅަންވާނީ ކޭސްތަކުގެ އަދަދު އިތުރުވާ ދުވަހު އެކަނި ނޫން ކަމަށެވެ. 130 އަށް ޕޮޒިޓިވްވާ މީހުންގެ އަދަދު އެރުމުން އެއީ ބޮޑު އަދަދެއް ކަމަށް ފެނި އެކަމުގެ ހާސްކަމުގެ ތެރޭގައި ދެ ދުވަހެއް ވަންދެން މާސްކް އަޅާފައި ދެން ހަނދާން ނެތިއްޖެ ކަމަށް ވާނަމަ މިބަލީގެ ނުރައްކަލުން ސަލާމަތެއް ނުވެވޭނެ ކަމަށް މިނިސްޓަރު ވިދާޅުވިއެވެ.\nPrevious ރާއްޖެއިން ކޮވިޑް ޖެހިގެން 71 އަހަރުގެ ދިވެއްސަކު މަރުވެއްޖެ\nNext މިއަދުވެސް 152 މީހަކު ޕޮޒިޓިވްވެއްޖެ


ވ. އަތޮޅު ތަޢުލީމީ މަރުކަޒު، ވ. ފެލިދޫ\n2022 ވަނަ އަހަރު ވ.އަތޮޅު ތަޢުލީމީ މަރުކަޒުގެ ސެކިއުރިޓީ ބެލެހެއްޓުން.\n2022 ވަނަ އަހަރު ވ.އަތޮޅު ތަޢުލީމީ މަރުކަޒުގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް.\n2022 ވަނަ އަހަރު މިސްކޫލްގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް ބޭނުންވެއްޖެއެވެ.\n2022ވަނަ އަހަރުގެ ޖެނުއަރީ 01 އިން 2022 ވަނަ އަހަރުގެ ޑިސެމްބަރމަހުގެ ނިޔަލަށް މި ސްކޫލުގެ ސެކިއުރިޓީ ބަލަހައްޓައި ދިނުމަށް ޝައުގުވެރިވާ ފަރާތްތަކުން ތިރީގައި މިދަންނަވާ ގޮތުގެމަތިން ސްކޫލްއޮފީހަށް ދުރުވެ ނުވަތަ މި ސްކޫލުގެ މެއިލް އެޑްރެހަށް ([email protected] ) ފޮނުއްވައި ނުވަތަ މި ސްކޫލުގެ 6700026 ނަންބަރާއި ގުޅުއްވައި ނަން ނޯޓް ކުރެއްވުން އެދެމެވެ.\n06 ޑިސެމްބަރ 2021 ވާ ހޯމަ ދުވަހުން ފެށިގެން 15 ޑިސެމްބަރ 2021 ވާ ބުދަ ދުވަހުގެ ނިޔަލަށް ކޮންމެ ދުވަހެއްގެ ހެނދުނު 9:00 އިން މެންދުރު 12:00 އާއި ދެމެދު ނަން ނޯޓް ކުރެއްވުމުގެ ފުރުޞަތު ވަނީހުޅުވާލެވިފައެވެ. ނަންނޯޓް ކުރެއްވުމަށްފަހު ތިރީގައި މިދަންނަވާ ގޮތުގެ މަތިން މައުލޫމާތު ސާފު ކުރައްވައި އަންދާސީ ހިސާބު ހުށަހެޅުއްވުން އެދެމެވެ.\nވ.އަތޮޅު ތަޢުލީމީ މަރުކަޒު\n16 ޑިސެމްބަރ 2021\nމި ޚިދުމަތް ދިނުމަށް އެދި ބީލަން ހުށަހެޅޭނީ ވިޔަފާރި ރަޖިސްޓްރީކުރުމުގެ ޤާނޫނުޤާނޫނު (ޤާނޫނު ނަންބަރު: 2014/18) ގެ ދަށުން ވިޔަފާރި ރަޖިސްޓްރީ ކުރެވިފައިވާ ފަރާތްތަކަށާއި، އަމިއްލަފަރުދުންގެ ވިޔަފާރި ރަޖިސްޓްރީކުރުމުގެ ޤާނޫނު (ޤާނޫނު ނަންބަރު: 2014/19) ގެ ދަށުން ރަޖިސްޓްރީ ކުރެވިފައިވާ ފަރާތްތަކަށެވެ.\nނަން ނޯޓް ނުކުރައްވާ ފަރާތްތަކުން ހުށަހަޅުއްވާ އަންދާސީ ހިސާބު ބަލައިނުގަނެވޭނެއެވެ.\nކަނޑައެޅިފައިވާ ގަޑީގެ ފަހުން ހާޒިރުވާ ފަރާތްތަކަށް މަޢުލޫމާތު ދިނުމުގެ ބައްދަލުވުމުގައި ބައިވެރިވުމަށް ފުރުޞަތު ނުދެވޭނެއެވެ.\nމަޢުލޫމާތު ސާފުކުރުމުގެ ބައްދަލުވުމުގަޔާއި ބީލަން ހުށަހެޅުމުގެ ބައްދަލުވުމުގައި ކޮންމެ ފަރާތަކަށްވެސް ތަމްސީލުކުރެއްވޭނީ އެއްފަރާތެވެ.\nމަޢުލޫމާތު ސާފުކުރެއްވުމަށާއި ، އަންދާސީ ހިސާބު ހުށަހެޅުމަށް ބަދަލުގައި މީހަކު ފޮނުވާނަމަ، އެކަން ބަޔާންކޮށް ސިޓީއަކުން އަންގަވަންވާނެއެވެ. އަދި މަޢުލޫމާތު ސާފުކުރުމަށް ޙާޟިރުވާ ފަރާތްތަކުގެ ދިވެހިރައްޔިތެއްކަން އަންގައިދޭ ކާޑު ގެންނަންވާނެއެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން ރަަސްމީގަޑީގައި މި ސްކޫލުގެ ނަންބަރު 6700026 ފޯނަށް 07 ޑިސެމްބަރ 2021އިން 13 ޑިސެމްބަރ 2021އާއި ދެމެދު ގުޅުއްވައި މަޢުލޫމާތު ސާފުކުރެއްވުން އެދެމެވެ.\nމި ސްކޫލުގެ އީމެއިލް އެޑްރެސްއަކީ [email protected] އެވެ.\nމިޕްރޮޖެކްޓާއިގުޅޭ ބީލަން ފޮތް މި އިދާރާއިން ލިބޭނެ އިންތިޒާމް ހަމަޖެހިފައިވާނެއެވެ.\n06 ޑިސެންބަރު 2021\nޕަބްލިޝްކުރި ތާރީޚު: 06 ޑިސެންބަރު 2021\nޕަބްލިޝްކުރި ގަޑި: 13:20\nސުންގަޑި: 15 ޑިސެންބަރު 2021 12:00


Narudhoo inn Goidhoo ge konme geyakah ehee ge package eh\nނަރުދޫއިން ގޮއިދޫއަށް ހަދިޔާ ކުރިތަކެތި-- ފޮޓޯ:ނަރުދޫ ކައުންސިލް\nނަރުދޫއިން ގޮއިދޫގެ ކޮންމެ ގެޔަކަށް އެހީގެ ޕެކޭޖެއް\nކޮވިޑް ކޭސް ފެނުމާއި ގުޅިގެން މި ވަގުތު މޮނީޓަރިންގެ ހާލަތުގައި އޮތް ށ ގޮއިދޫގެ ރައްޔިތުންނަށް އެއަތޮޅުގެ ނަރުދޫއިން އެހީގެ ޕެކޭޖް ފޮނުވައިފި އެވެ.\nނަރުދޫ ކައުންސިލްގެ ރައީސް މުހައްމަދު މުސްތަރުޝިދު ވިދާޅުވީ މިވަގުތު އެ އަތޮޅުގެ4ރަށެއް މޮނީޓަރިންގެ ހާލުގައި އެބައޮތް ކަމަށެވެ. އޭނާ ވިދާޅުވީ ހުރިހާ ރަށަކަށްވެސް އެހީތެރިކަން ފޯރުކޮށްދޭން ބޭނުންވާ ކަމަށާއި ނަމަވެސް މިވަގުތު ކެޕޭސިޓީ ހުރިވަރުން އެހީތެރިކަން ފޯރުކޮށްދެވެން އޮތީ އެއްރަށަށް ކަމަށެވެ.\nއެރަށު ކައުންސިލާއި ޓާސްކްފޯސް އަދި ރައްޔިތުންނާއެކު ކުރިއަށް ގެންދިޔަ މި ހަރަކާތުގައި އެހީގެތަކެތި ފޯރުކޮށްދީފައިވަނީ ރައްޔިތުންގެ ފަރާތުންކަމަށް މުސްތަރުޝިދު ވިދާޅުވި އެވެ. އެގޮތުން އިއްޔެ ކުރިއަށް ގެންދިޔަ މި ހަރަކާތުގައި ގޮއިދޫގައި މީހުން ދިރިއުޅޭ ހުރިހާ ގެއަކަށް އެހީގެ ޕެކޭޖް ވަނީ ފޮނުވާފަ އެވެ. އެރަށުގައި މީހުން ދިރިއުޅެނީ 120 ގޭގައެވެ.\nޕެކޭޖުގައި ޕާން، މަސްދަޅު، ސްޕެގެޓީ، ބިސްކޯދު ފަދަ ކެއުމަށްބޭނުންވާނެ ސާމާނު ހިމެނޭ ކަމަށާއި އަދި މީގެ އިތުރުން ކޮންމެ ގެއަކަށް ފެން ކޭހެއްވެސް ހަދިޔާކޮށްފައިވާނެ ކަމަށް މުސްތަރުޝިދު ވިދާޅުވިއެވެ.\nއޭނާ ވިދާޅުވީ މި ހަރަކާތުގެ ބޭނުމަކީ ދެރަށުގެ މެދުގައި އިތުރަށް ގުޅުން ބަދަހިކުރުންކަމަށެވެ. މީގެ ކުރިން ނަރުދޫއަށް އެހީތެރިކަން ބޭނުންވި ވަގުތުގައި ގޮއިދޫއިން އެހީތެރިކަން ފޯރުކޮށްދިންކަން މުސްތަރުޝިދު ވަނީ ފާހަގަކޮށްފައެވެ.\nމިތަކެތި ހިފައިގެން ގޮއިދޫއަށް ގޮސްފައިވަނީ ނަރުދޫގެ ކައުންސިލާއި ޓާސްކްފޯސް އަދި ރައްޔިތުންގެ ތެރެއިން އެކުލަވާލި ޓީމެކެވެ. މިވަގުތު ށ އަތޮޅު4ރަށެއް ވަނީ މޮނީޓަރިންގެ ހާލަތަށް ގެނެސްފައެވެ. ގޮއިދޫއާއި ކަނޑިތީމުގެ އިތުރުން ދެން މޮނީޓަރިންގައި އޮތީ ޅައިމަގު އަދި މިލަންދޫއެވެ.\nނަރުދޫއާއި ފޯކައިދޫ ބައްދަލުކުރި މެޗުން ޓެކާސް މުބާރާތް ފަށައިފި\nނަރުދޫ އާންމު ހާލަތަށް ގެނެސްފި\nނަރުދޫގެ ހުރިހާ ގޭބިސީތަކުގެ ކަރަންޓް ބިލު ދެއްކެވީ އެމްޕީ ރިޒާ\nދިރާގު ހިޔާ ޕްރޮމޯޝަންގެ ނަސީބުވެރިން ހޮވައިފި


Raajjeyge igthisoadhu varugadha, China ah dharanithah adhaa kuraane: Waheed | Mihaaru\nކުރީގެ ރައީސް ޑރ. ވަހީދު: -- މިހާރު ފައިލް ފޮޓޯ\nރާއްޖޭގެ އިގުތިސޯދު ވަރުގަދަ، ޗައިނާ އަށް ދަރަނިތައް އަދާކުރާނެ: ވަހީދު\n08 ޖޫން 2018 - 00:00 41 comments\nރާއްޖޭގެ އިގުތިސޯދު ވަރުގަދަ ކަމަށާއި ޗައިނާ އަށް ދައްކަންޖެހޭ ދަރަނިތައް ދެއްކުމުގެ ގާބިލްކަން ރާއްޖޭގައި އެބަހުރި ކަމަށް ކުރީގެ ރައީސް މުހައްމަދު ވަހީދު އިއްޔެ ވިދާޅުވެއްޖެ އެވެ.\nރަޝިޔާގެ ނޫހަކަށް ދެއްވި އިންޓަވިއުއެއްގައި ވަހީދު ވިދާޅުވީ، ޗައިނާ އިން ރާއްޖެ އަށް ގިނަ ލޯނުތަކެއް ނަގާފައިވާ ކަމަށެވެ. ނަމަވެސް އެ ލޯނުތައް ނުދައްކައިގެން، ޗައިނާ އިން އައިސް ރާއްޖޭގެ "އަތް ބިންދާލަފާނެ" ފަދަ ހާލަތެއް މެދުވެރިވާނެ ކަމަށް ގަބޫލުފުޅު ނުކުރެއްވޭ ކަމަށް އެމަނިކުފާނު ވިދާޅުވި އެވެ.\nޗައިނާގެ ނުފޫޒު ރާއްޖެ އަށް ގަދަކޮށް، އަވަށްޓެރި އިންޑިއާ އަށް ދުރަށް ޖެހިފައިވާ ކަމަށް ކުރާ ތުހުމަތުތަކަށް އިޝާރާތް ކުރައްވައި ވަހީދު ވިދާޅުވީ ރާއްޖެ ތާށިވެފައި ވަނީ ދުނިޔޭގެ ބޮޑެތި ބާރުތަކުގެ މެދުގައި ކަމަށެވެ. އެ ގައުމުތަކުގެ ދެމެދުގައި ޖެހޭ މައްސަލަތަކާ މެދު މަޝްވަރާ ކޮށްގެން ހައްލު ހޯދުން މުހިއްމު ކަމަށާއި އެހެން ނޫނީ ރާއްޖެ ފަދަ ގައުމުތަކަށް އެކަމުގެ އުނދަގޫ ބޮޑުވެގެން ދާނެ ކަމަށް ވަހީދު ވިދާޅުވި އެވެ.\n"ކުދި ގައުމުތަކަށް އުނދަގޫ ހާލަތެއް މިއީ. ހަމައެކަނި ރާއްޖެއަކަށް ނޫން. ދެކުނު އޭޝިޔާ އާއި އެފްރިކާ އަދި ތަރައްގީ ވަމުން އަންނަ ހުރިހާ ގައުމުތަކަށް މި އުނދަގޫ ކުރިމަތިވޭ،" އެމަނިކުފާނު ވިދާޅުވި އެވެ.\nޗައިނާގެ ބޭންކަކުން ރާއްޖެ އިން އެންމެ ފުރަތަމަ ލޯނެއް ނެގީ ކުރީގެ ރައީސް މުހައްމަދު ނަޝީދުގެ ވެރިކަމުގައި ގެދޮރުވެރި ކުރުވުމުގެ މަޝްރޫ އަށް ކަމަށާއި ނަމަވެސް އޭގެ ފަހުން، ރައީސް އަބްދުﷲ ޔާމީންގެ ސަރުކާރުން ލޯނުތައް ނަގާފައިވާ ކަމަށް ވަހީދު ވިދާޅުވި އެވެ.\nއިންޑިއާ ކަނޑުގެ ސަރަހައްދުގައި ރާއްޖެ ހިމެނޭއިރު، އެ ސަރަހައްދުގައި ނުފޫޒު ގަދަވުމަށް ރާއްޖޭގެ ތާއީދު ގައުމުތަކަށް ބޭނުންވާ ކަމަށާއި ރާއްޖެ މުހިއްމު ވެގެން ދަނީ ވެސް އެ ސަބަބާ ހެދި ކަމަށް އެމަނިކުފާނު ވިދާޅުވި އެވެ. ނަމަވެސް ބޮޑެތި ގައުމުތަކުން، އެ މީހުން މައްސަލަތައް އަމިއްލަ އަށް ހައްލުކޮށް، އެ ދެމެދަށް ރާއްޖެ ނުވެއްދުން ރަނގަޅު ކަމަށް ވިދާޅުވި އެވެ.\nވަހީދު ވިދާޅުވި ގޮތުގައި ތަރައްގީގެ އެކި މަޝްރޫއުތައް ހިންގަން އެމެރިކާ އާއި އިނގިރޭސި ވިލާތް ފަދަ ގައުމުތަކުން މިހާރު ރާއްޖެ އަށް ލޯނެއް ނުދެ އެވެ. އެހެންވެ، އެ މަސައްކަތްތައް ކުރިއަށް ގެންދިއުމަށްޓަކައި ޗައިނާ އިން ފަންޑު ނަގަން މަޖުބޫރު ވަނީ ކަމަށް ވިދާޅުވި އެވެ.\nއިތުރު ލިޔުންތައް ރާއްޖެ-އިންޑިއާ ރާއްޖެ-ޗައިނާ ރައީސް މުހައްމަދު ވަހީދު ރާއްޖޭގެ އިގްތިސާދު ޗައިނާ އިންޑިއާ ސަރުކާރު ރައީސް އަބްދުﷲ ޔާމީން އިގްތިސާދު


އެންމެންގެ ބޮޑު ސުވާލު: ހަމަލާގެ ހިލަމެއް އިންޓަލްއަށް ނުވަނީ؟\nރައީސް ނަޝީދަށް އަމާޒުކޮށްދިން ހަމަލާ\nއިންޓަލް މައުލޫމާތެއް ފުލުހުންނަށްވެސް އަދި އެމްއެންޑީއެފަށްވެސް ލިބިފައިނުވާކަމަށް ވިދާޅުވި\n24 ގަޑިއިރު ރައީސް ނަޝީދަށް އަންނަނީ ސެކިޔުރިޓީ އަރުވަމުން\nއެސެސްމަންޓްތަކަށް ބަލާއިރު ރައީސް ނަޝީދަކީ އެންމެ ހައި ރިސްކު ބޭފުޅާ\n8 މެއި 2021 | ހޮނިހިރު 13:35\nރައީސް ނަޝީދަށް ހަމަލާދިން ސަރަހައްދުގައި ފުލުހުން ހަރަކާތްތެރިވަނީ\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް އަމާޒުކޮށް ބުރާސްފަތި ދުވަހުގެ ރޭ ދިން ޓެރަރިސްޓް ހަމަލާއާއެކު ގިނަ ބަޔެއްގެ ހިތުގައި އުފެދުނު ސުވާލަކީ އެހާ ހައި ސެކިޔުރިޓީ ބޭފުޅަކަށް އެފަދަ ހަމަލާއެއް އަމާޒުވިއިރު އެކަން އިންޓަލް އަށް ހަމަ ނޭނގެނީ ތޯއެވެ. ރޭގަނޑު ކާރުބާރު ބޮޑު ގަޑިއެއްގައި މަޖީދީމަގުގައި ޕާކުކޮށްފައި ހުރި ސައިކަލެއްގައި އައިއީޑީއެއް ހަރުކޮށްގެން ގޮއްވާލިއިރު އެކަމުގެ ކުޑަނަމަވެސް ހިލަމެއް ފުލުހުންނާއި އެމަނިކުފާނުގެ ސަލާމަތީ ކަންކަން ބަލަހައްޓަވާ ފަރާތްތަކަށް ހަމަނުވަނީތޯއެވެ. މިހަމަލާގައި ރައީސް ނަޝީދު ހިމެނިވަޑައިގަންނަވާ ގޮތަށް ފަސް މީހަކަށް ވަނީ އެކިވަރުގެ އަނިޔާތައް ލިބިފައެވެ. ނަމަވެސް އެންމެ ބޮޑެތި އަނިޔާތައް ލިބިވަޑައިގެންނަވާފައިވަނީ މިހަމަލާ އަމާޒުކުރި ރައީސް ނަޝީދަށެވެ. ލިބިވަޑައިގެންނެވި އަނިޔާތަކަށް ފަރުވާ ހޯއްދެވުމަށް އޭޑީކޭގައި އައިސީޔޫގައި މިހާރުވެސް އެމަނިކުފާނު އޮންނެވިއިރު 16 ގަޑިއިރަށް ދިގުދެމިގެންދިޔަ ހަތަރު ސަރޖަރީއެއް ވަނީ ކޮށްފައެވެ.\nހަމަލާ ދިންތާ ފުރަތަމަ 24 ގަޑިއިރު ތެރޭގައި ހަމަލާ އާއި ގުޅޭގޮތުން ހާމަކުރެވެން ހުރި ތަފްސީލުތައް ކަމަށް ބުނެ ފުލުހުންނާއި އެމްއެންޑީއެފުން ވަނީ ނޫސްވެރިންނާ ބައްދަލުކޮށްފައެވެ. ވަކިވަކިން ކުރިޔަށް ގެންދިޔަ މި ދެ ބައްދަލުވުމުގައިވެސް އެންމެ ބޮޑު ސުވާލަކަށް ނޫސްވެރިން އަމާޒުކުރި ސުވާލަކީ މިފަދަ ހަމަލާއެއް ބަޔަކު ރާވާ ހިންގަމުން އަންނަކަމުގެ ކުޑަނަމަވެސް އިޝާރާތެއް، އިންޓަލިޖެންސް މައުލޫމާތެއް ކަމާބެހޭ ފަރާތްތަކަށް ނުވަނީތޯއެވެ. އެކަމުގައި ފެއިލްވެފައިވާ ކަމަށް ގަބޫލުކުރައްވަންތޯއެވެ.\nހުކުރު ދުވަހު މެންދުރު ފަހު އެންމެ ފުރަތަމަ ނޫސްވެރިންނާ ބައްދަލުކުރީ ފުލުހުންނެވެ. ފުލުހުންގެ ފަރާތުން ކޮމިޝަނަރ އޮފް ޕޮލިސް މުހައްމަދު ހަމީދުގެ އިތުރުން ޑެޕިޔުޓީ ކޮމިޝަނަރ އޮފް ޕޮލިސް މުހައްމަދު ރިޔާޒު ނޫސްވެރިންނާ ބައްދަލުކުރެއްވިއިރު އެ ބައްދަލުވުމުގައި ނޫސްވެރިން އެންމެ ފުރަތަމަވެސް ކުރި ސުވާލަކީވެސް ހަމަލާއާ ގުޅޭ އިންޓަލް ލިބިފައިވޭތޯއެވެ.\nއެސުވާލުގެ ޖަވާބު ދެއްވަމުން ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވީ ހަމަލާއާ ގުޅިގެން ބުރާސްފަތި ދުވަހުގެ ރޭ ނޭޝަނަލް ސެކިއުރިޓީ ކައުންސިލްގެ ބައްދަލުވުމެއް ބާއްވާ މިހަމަލާގެ އިންޓަލިޖެންސް މައުލޫމާތު ލިބިފައިވޭތޯ މަޝްވަރާކުރެވިފައިވާކަމަށެވެ. ހަމަލައާ ގުޅޭ އިންޓަލިޖެންސް މައުލޫމާތު ލިބިފައިނުވާކަމަށް ހަމީދު ވިދާޅުވިއެވެ.\nހަމަލައާ ގުޅިގެން އިންޓަލިޖެންސް އިމްޕުޓެއް ލިބިފައިނުވޭ. އަބަދުވެސް މުޖުތަމައުގައި ހިނގާ މިފަދަ ކަންކަމަށް ތައްޔާރުވެ ހުއްޓުވުމަށް މަސައްކަތްކުރަމުން މިދަނީ\nމިއާއެކު ދެން އުފެދޭ ސުވާލަކީ ރާއްޖޭގައި ގާއިމުވެފައިވާ މިފަދަ އިދާރާތަކުގެ މަސައްކަތް އެދެވޭ ގޮތުގައި ކުރިޔަށް ނުދަނީތޯއެވެ. އެފަދަ މައުލޫމާތު އެއްގޮތަކަށްވެސް ހަމަ ފުލުހުންނަށް ނުލިބެނީތޯއެވެ.\nއެސުވާލުގެ ޖަވާބުގައި ހަމީދު ވިދާޅުވީ އިންޓަލިޖެންސްގެ ކަންކަން ކޮންމެ ދުވަހަކުވެސް ކުރިޔަށްދާ ކަމަށެވެ.\nއެކަން މެދުނުކެނޑި ކުރިޔަށްދޭ. އެމަސައްކަތް ނުހުއްޓޭ. މިހަމަލާއާ ގުޅިގެން ފުލުހުންނަށް އިންޓަލިޖެންސް މައުލޫމާތު ލިބިފައެއްނުވޭ. ދެން އިންޓަލިޖެންސް ނުލިބުނީ ކީއްވެތޯ އާއި ނުހޯދުނީ ކީއްވެތޯ އާއި މިކަންކަން ރަނގަޅަށް ނުހިނގަނީ ކީއްވެތޯ އެކަންކަން ބަލަންޖެހޭ. ދައުލަތުގެ ފަރާތުން ބަލާ އެކަން ކުރާނެކަމަށް އަޅުގަނޑު ދެކެނީ. އަޅުގަނޑުމެން މިކުރާ ކަމަކީ މިކަން ކުރިބަޔަކު ހޯދުން.\nދެން އުފެދޭ ސުވާލަކީ މި ހަމަލާގެ އިންޓަލް މައުލޫމާތު ލިބިފައިނުވުމަކީ ފުލުހުންގެ އިދާރާގެ ފެއިލިއަރ އެއްކަމަށް އެމުއައްސަސާގެ ވެރިން ގަބޫލުކުރައްވާތޯ އެވެ. އެސުވާލުގެ ޖަވާބުގައި ހަމީދު ވިދާޅުވީ މީގެކުރިންވެސް އިންޓަލް މައުލޫމާތު ލިބިގެން މިފަދަ އެތައް ކަމެއް ހުއްޓުވާފައި ހުންނާނެކަމަށާއި މަސްއޫލިއްޔަތު އަދާނުކުރެވޭކަމަށް ކަނޑައަޅާނީ އިންކުއަރީއަކުން ބެލުމަށްފަހު ކަމަށެވެ.\nމަސްއޫލިއްޔަތު އަދާކުރުމުގައި ފެއިލްވެފައިވާ ކަމަށް ކަމާބެހޭ ފަރާތްތަކުން ބަލަންޖެހޭނީ. ފުރާނައަށް ނުރައްކާވާ މިފަދަ ހަމަލާއެއް ދީފައިވާތީ މިކަން ވަރަށް ފުރިހަމައަށް ބައްލަވާނެ ދައުލަތުގެ ކަމާ ބެހޭ ފަރާތްތަކުން. އެފަރާތްތަކުން ކުރިޔަށްގެންދާ އިންކިޔުރީއަށް ފުރިހަމައަށް ޖަވާބުދާރީ ވާނަން.\nދެން ނޫސްވެރިންނާ ބައްދަލުކުރީ އެމްއެންޑީއެފުންނެވެ. ހުކުރު ދުވަހުގެ ރޭ ޑިފެންސް މިނިސްޓަރ މާރިޔާ އަހުމަދު ދީދީ އާއި ޗީފް އޮފް ޑިފެންސް ފޯސް މޭޖަރ ޖެނެރަލް އަބްދު ﷲ ޝަމާލް، އެމްއެންޑީއެފްގެ އިންޓަލިޖެންސްގެ ވެރިޔާ، ވައިސް ޗީފް އަބްދުއްރަހީމް އަބްދުލް ލަތީފް އަދި އެންސީޓީސީގެ ޑިރެކްޓަރ ޖެނެރަލް ބްރިގޭޑިއާ ޖެނެރަލް ޒަކަރިއްޔާ މަންސޫރު ވަނީ ނޫސްވެރިންގެ ބައްދަލުވުމުގައި ބައިވެރިވެވަޑައިގަންނަވާފައެވެ. މިބައްދަލުވުމުގައިވެސް ނޫސްވެރިންގެ އެންމެ އާންމު ސުވާލަކަށްވީ އިންޓަލް އާ ގުޅުންހުރި މައުލޫމާތު ސިފައިންނަށް ލިބިފައިވޭތޯއެވެ. ރައީސް ނަޝީދުގެ ސެކިޔުރިޓީގެ ކަންކަން ބަލަހައްޓަވަމުން ގެންދަވަނީ އެމްއެންޑީއެފުންނެވެ. އެހެންކަމަށްވާނަމަ އެމަނިކުފާނުގެ ސަލާމަތާއި ގުޅުންހުރި އިންޓަލް މައުލޫމާތު އެމްއެންޑީއެފަށް ލިބިފައި އޮންނަންޖެހެއެވެ.\nނޫސްވެރިންގެ ބައްދަލުވުމުގައި ޗީފް އޮފް ޑިފެންސް ފޯސް މޭޖަރ ޖެނެރަލް އަބްދު ﷲ ޝަމާލް ވިދާޅުވީ ރައީސް ނަޝީދަކީ ގައުމީ ދިފާއީ ބާރުގެ ސްޕެޝަލް ޕްރޮޓެކްޝަން ގްރޫޕް(އެސްޕީޖީ) އާއި ޑިފެންސް އިންޓަލިޖެންސް ގްރޫޕާއެކު ހަދާފައިވާ އެސެސްމަންޓްތަކުގައި ސެކިޔުރިޓީ ލެވެލް އެންމެ ހައި ބޭފުޅާކަމަށެވެ. އެއީ އެންމެ ހައި ރިސްކު ބޭފުޅާ ކަމަށްވުމުން ރައީސް ނަޝީދަށް ސެކިޔުރިޓީ އަރުވަނީ ގައުމުގައި ދެން ތިއްބެވި އެހެން ވެރިންނަށްވުރެވެސް މަތީ ދަރަޖައިގެ ކަމަށެވެ.\nއަދި އެބޭފުޅާ އާއި ގުޅޭ އިންޓަލިޖެންސް އިމްޕުޓް އެއީ އަބަދުމެ އަންނަ އިމްޕުޓް. ހައިރިސްކު ބޭފުޅެއްކަމާއި އަދި ހުރި ތްރެޓްތަކުގެ މައުލޫމާތުތަކަކީ އަބަދުމެ އަންނަ މައުލޫމާތު ތަކެއް. އަދި މައުލޫމާތު އަބަދުމެ ލިބޭ. ލިބިގެން އެކަމާއި ގުޅިގެން ގިނަ ފިޔަވަޅުތަކެއް އެޅެމުންދަނީ. އެކަމާއި ގުޅިގެން ސެކިޔުރިޓީ ފުޅާ ކުރުމަށް ސެކިޔުރިޓީ އެންހޭންސް ޕްލޭނެއްގެ ތެރެއިން އެބެފުޅާގެ ސެކިޔުރިޓީ އެންހެންސް ކުރެވިފައިވަނީ. އާންމު ގޮތެއްގައި ކުރީގެ ރައީސެއް ނުވަތަ ދައުލަތުގެ އިސްވެރިއަކަށް މިސާލަކަށް ޗީފް ޖަސްޓިސް އަށް އަރުވާ ސެކިޔުރިޓީއަށްވުރެ އެތައް ދަރަޖައެއް މަތީ ސެކިޔުރިޓީ އެއް ރައީސް ނަޝީދަށް އަރުވަނީ.\nޗީފް އޮފް ޑިފެންސް ފޯސް މޭޖަރ ޖެނެރަލް އަބްދު ﷲ ޝަމާލް\nރާއްޖޭގައި އެންމެ މަތީ ސެކިޔުރިޓީ އަރުވާ ބޭފުޅާއަށް އަމާޒުކޮށް މިފަދަ ހަމަލާއެއް ރޭވިކަމުގެ އެއްވެސް އިޝާރާތެއް ލިބިފައިވޭތޯ ކުރެވުނު ސުވާލުގައި ޑިފެންސް މިނިސްޓަރ މާރިޔާ ވިދާޅުވީ އިންޓަލިޖެންސް މައުލޫމާތު އަބަދުވެސް ލިބޭ ކަމަށެވެ. އަދި އެމައުލޫމާތާ އެއްގޮތަށް ސެކިޔުރިޓީ ޓީމު ފުޅާކުރެވި އިތުރަށް ކުރަންޖެހޭ މަސައްކަތްތައް ކުރާކަމަށެވެ.\nގަބޫލުކުރާ ގޮތުގައި ކުރަންޖެހޭ ކަންކަން ދިޔައީ ކުރަމުން. ސީދާ ރޭގައި މިވެނި ގަޑިއެއްގައި މިވެނި ތަނެއްގައި ހަމަލާ ދޭނެ މައުލޫމާތު ނުލިބުނަސް އިނގޭ އިންޓަލިޖެންސް އެސެސްމަންޓްތަކުން އެބޭފުޅާއަކީ ހައިރިސްކު ބޭފުޅެއްކަން. ހުރިހާ ފިޔަވަޅެއް އަޅަމުން ދިޔައީ. ރިއެކްޝަން ދިޔަގޮތުންނާއި އެހާއަވަހަށް ހޮސްޕިޓަލާއި ހިސާބަށް އެބޭފުޅާ ފޯރުކޮށްދިނުމާއި އެބޭފުޅާ އަށް ލިބުނު ޒަހަމްތަކާއެކު އަދި އަޅުގަނޑުމެންގެ ކުދިންނަށް ލިބުނު ޒަހަމްތަކާއެކު އެމީހުން އެބޭފުޅާގެ ފުރާނަ ކުރިމައްޗަށް ލައިގެން މަސައްކަތްކުރި. އެހެންވީމާ އެކުދިންނަށް ތައުރީފް އޮންނާނެ\nމާރިޔާ އަހުމަދު ދީދީ/ ޑިފެންސް މިނިސްޓަރ\nއެހާދިސާއާ ގުޅޭ މައުލޫމާތު ސީދާ ނުލިބޭކަމަށް ވިދާޅުވެ މީގެކުރިން ލިބިފައި ހުރި މިފަދަ މައުލޫމާތުތަކަށް ބިނާކޮށް ކަންކަން ހުއްޓުވާފައި ހުންނާނެކަމަށް އެމްއެންޑީއެފްގެ އިންޓަލިޖެންސްގެ ވެރިޔާ ވައިސް ޗީފް އަބްދުއްރަހީމް އަބްދުލް ލަތީފްވެސް ވަނީ ވިދާޅުވެފައެވެ.\nޚާއްސަކޮށް ރާއްޖެއާއި ބޭރުގެ އެކުވެރި ގައުމުތަކުގެ އެޖެންސީތަކުން އެކިކަހަލަ މައުލޫމާތުތައް އަބަދުވެސް ފޯރުކޮށްދޭ. ތަކުރާރުކޮށް ލިބޭ މައުލޫމާތު ހިއްސާކުރަން ޖެހޭ ފަރާތްތަކުން ފޯރުކޮށްދެމުންދަން ވަގުތުން ވަގުތަށް. މިހާތަނަށްވެސް ވަރަށް ގިނަ ކަންކަން އިންޓަލިޖެންސް މައުލޫމާތަށް ބިނާކޮށް ހުއްޓުވާފައި ހުންނާނެ. ނަޝީދުގެ ސެކިޔުރިޓީއަށް އަޅަންޖެހޭ ފިޔަވަޅު އެޅުމަށް ސެކިޔުރިޓީ ކަންކަން އަބަދުވެސް އެސެސްމަންޓް ހަދަމުން ގެންދަން. ސްޓެޕްތައް ވަރުގަދަކުރެވިފައި ވަނީ މައުލޫމާތު ލިބޭ ވަރަކުން.\nވައިސް ޗީފް އަބްދުއްރަހީމް އަބްދުއްލަތީފް\nރައީސް ނަޝީދުގެ ސެކިޔުރިޓީއާ ގުޅޭ ގޮތުން ލިބިފައި ހުރި އިންޓަލް މައުލޫމާތަށް ބިނާކޮށް 24 ގަޑިއިރު އެމަނިކުފާނުގެ ސެކިޔުރިޓީ ކަންކަން އަންނަނީ ބަލަހައްޓަމުން ކަމަށް މާރިޔާ ވިދާޅުވިއެވެ. އަދި އެކަން ކުރަމުންދަނީ ހަތިޔާރާއެކު ކަމަށްވެސް ވަނީ ވިދާޅުވެފައެވެ.\nނަމަވެސް އެހުރިހާ ސެކިޔުރިޓީ އާއި އެހުރިހާ އެސެސްމަންޓް ތަކާއެކުވެސް އިންޓަލް އަށް މިހަމަލާ އާ ގުޅޭ މައުލޫމާތު މިވަނީ ނުލިބިއެވެ. އެކަމާއި ގުޅޭ ދެ މުއައްސަސާގެ ވެރިން ވަނީ އިންޓެލް ފެއިލްވެފައިވާކަން ގަބޫލުކުރެއްވުމަށް ސީދާ ގޮތުންނާއި ނުސީދާ ގޮތުން ދެކޮޅު ހައްދަވާފައެވެ.\nޕާޓީގެ އަސާސީ ގަވައިދާ ޚިލާފުވާ މެމްބަރުން ޕާޓީން ވަކިކުރަން ރައީސް ނަޝީދު ގޮވާލައްވައިފި\n"އެމްޑީޕީގެ ވެރިކަމެއްގައި ރައީސް ނަޝީދަށް ހަމަލާދެވި، އިންސާފުލިބުން ލަސްވެގެން ދިޔުމަކީ ލަދުވެތިކަމެއް"\nހޭޓް ސްޕީޗްގެ ގޮތުގައި ޕޯސްޓްތައް ކޮށްފައިވާ 50ށް ވުރެ ގިނަ ފަރާތުގެ މައުލޫމާތު ފުހުންނަށް ހުށަހަޅައިފިން: އެމްޑީޕީ


Italy Docterun Ge Inzaaru : Mi Manzaru Balan Beynun Nuvanya Qaumu Thah Bandhu Kurey! - Vaguthu\nއިޓަލީ ޑޮކްޓަރުންގެ އިންޒާރު: މި މަންޒަރު ބަލަން ބޭނުން ނުވަންޏާ ގައުމުތައް ބަންދު ކުރޭ!\n4 މަސް ކުރިން ( މާޗް 21, 2020 )\nދުނިޔޭގެ އެކި ކަންކޮޅުތަކުގައި ނުރައްކާތެރި ވަައިރަސް އެއް ފެތުރެމުން އަންނަ މި ދަނޑިވަޅުގައި އިޓަލީގެ ޑޮކްޓަރުން ގައުމުތަކަށް ވަރުގަދަ އިންޒާރެއް ދީފިއެެވެ.\nކޮވިޑް-19 ވައިރަސް އެންމެ ފުރަތަމަ ފެތުރެން ފެށީ މިދިޔަ އަހަރުގެ ޑިސެމްބަރު މަހު ޗައިނާ އިންނެވެ. ދާދި ފަހަކާއި ޖެހެންދެންވެސް ވައިރަސްގެ އަސަރު އެންމެ ބޮޑަށް ކޮށްފައި ވަނީ ޗައިނާ އަށެވެ. ނަމަވެސް މިހާރު ވައިރަސްގެ ޝިކާރަ އަކަށްވެ އެންމެ ގިނަ ބަޔަކު މަރުވަމުން ދަނީ އިޓަލީގައެވެ.\nއިޓަލީގެ ހޮސްޕިޓަލްތައް ފުރި، މަރުވާ މީހުންގެ ސަންދޯތައް ގިނަ ކަމުން އިމާރާތްތަކުގެ ކޮޓަރިތައް ފުރެންދެން ވަނީ ހުސް މަރުވެފައިވާ މީހުންގެ ސަންދޯއްތަކެވެ. ޑޮކްޓަރުން ބުނެފައި ވަނީ ވައިރަސްގެ ސަބަބުން ވަކިވާ މީހުން ވަކިވަނީ އެކަނިވެރި ކަމާއި އެކު ކަމަށާއި އާއިލާގެ މީހުންނަށްވެސް ނާދެވޭ ކަމަށެވެ.\n”އެއްވެސް ބަޔަކު ހީ ނުކުރާތި މިއީ ހަމައެކަނި އަހަރެމެންނަށް (އިޓަލީ) އަށް ކުރިމަތިވެގެން އުޅޭ މުސީބާތެކޭ. ސަމާލު ނުވެއްޖެނަމަ ކޮންމެ ގައުމެއްވެސް މި ދަރަޖަ އަށް ހިނގައިދާނެ. އަހަރެން ދުނިޔެ އަށް ދޭން ބޭނުންވަނީ އެންމެ މެސެޖެއް. ”ލޮކްޑައުން (ފުރަބަންދު)“. ހުރިހާ ގައުމެއްވެސް ފުރަބަންދުކޮށް އެކަކު އަނެކަކު ގައިގޯޅި ނުވެ އިހަށް ގޭގަައި ތިބެންވީ“ ވައިރަސްގެ އަސަރު އެންމެ ބޮޑަށް ކޮށްފައިވާ އިޓަލީ ހޮސްޕިޓަލުގެ ޑޮކްޓަރެއް ބުނެފައިވެއެވެ.\nއިއްޔެ އެކަނިވެސް އިޓަލީގައި ވަނީ 627 މީހުން މަރުވެފައެވެ. މިއީ ވައިރަސް ފެތުރެން ފެށި ފަހުން މުޅި ދުނިޔެ އިންވެސް އެންމެ ގިނަ އަދަދަކަށް މީހުން މަރުވި ދުވަހެވެ. އިޓަލީގައި ޖުމްލަ 4000ށް ވުރެން ގިނަ މީހުން މަރުވެފައިވާއިރު ފައްސިވި މީހުންގެ އަދަދު 50،000 އާއި ގާތް ކުރެއެވެ.\nމާޗް 21, 2020 20:14\nކުރިން ކީއްވެތަ އިޓަލީން ފުރަބަންދު ނުކުރީ، އިޓަލީ މީހާގެ ސަބަބުން ދިވެހިރާއްޖެއައް ވެސް ތި ބަލި ފެތުރެންދިމާވީ،\nމާޗް 21, 2020 20:21\nކަމެއް ތަޖުރިބާ ކުރެވުނީމަ އެކަމެއް އެނގޭނީ. އަހަރެމެންނަކީ ނިކަމެތި އިންސާނުން. ނުބައިނުލަފާކަން ހައްދުންނެއްޓި ﷲ އެންގެވި ގޮތްނޫން ހުރިހާގޮތަކަށް އުޅެމުންދަނީ. މަތިވެރި ފަރާތެއްވާކަން ހަނދާން ނުކުރޭ.\nތިކޮމެންޓުންވެސް އެނގޭ ގަޟާ ގަދަރު ނުދަންނަކަން. ވާނެހާކަމެއް އެނގޭނަމަ މިވައިރަސް އަޔަނުދޭނެ.. ނުވަތަ ވެކްސިންގއާ ބޭސް ހޯދައިގެން ތިބޭނީ. މީހަކު ހެޔޮނަސޭހަތެއް ދިނަސް ނުބައިކަން ދެއްކުން އިންސާނުންގެ މިހާރުގެ ސިފައަކީ.\nމާޗް 21, 2020 21:19\nއިޓަލީން ބުނެފައޮތީ ބަލިޖެހޭމީހުންގެތެރެއިން އައްޑިހަ އަނހަރުންމަތީގެ މީހުން މަރުވާން ދޫކޮއްލާނީކަމައް އެހެންވީމަ މަރުވާމީހުންގިނަވަނީ\nމާޗް 22, 2020 00:10\nޗައިނާއިން ފުރަ ބަންދު ކުރިނަމަ އިޓަލީއަށް ވެސް އެހެންތާކަށް ވެސް ނުދިޔައީސްދޯ؟ ދިވެހިރާއްޖޭން މަނާކޮށްފިތަ؟؟ އެހެން ޤައުމަކަށް ދަތުރުކުރަން މިތާނގަ ކޯވިޑް އުޅޭތީ..އިޓަލީ ވެސް އައުޓް ބުރޭކު އައީ ކުއްލިޔަކަށް އޭރު އެތަށް ބަޔަކު ޤައުމުން ބޭރުގަ ޗުއްޓީގަ އެމީހުންނަކީ ޓުރެވަލް ކުރާބައެއް.. ވާނުވާ ނުބަލާ ނުވީދިބަލ\nމާޗް 21, 2020 20:16\nމާޗް 21, 2020 20:51\nމިކަމުގެ ޒިންމާ ޗައިނާއިން ނަގަން ޖެހޭނެ. މިއީ ޗައިނާއިން ދުނިޔެއަށް ކުރިމަތިކުރި މުސީބާތެއް.\nމާޗް 21, 2020 23:34\nޒާހި ރު ބާ ރުލިބޭ ގަ ރީނާދައްކަދީބަލަ؟ ޗައިނާ ކު ރިކަމެއްކަން؟ އަހަންނަށް ހީވަނީ ތިކަމުގެއަޑީގައި އޮތީ އެމަ ރިކާއި އިސް ރާއީލު ހެން..\nމާޗް 22, 2020 00:26\nޒާހިރު 21 ހާދަަ އެހެން ކަހަލަ އެއްޗެއް ތިޔަ ބުނީ. ބޗައިނާ އަށް މުސީބާތް ކުރިމަތި ކުރުވޭތަ.\nމާޗް 22, 2020 00:35\nއެމީހުން އެކަންތައް ދުނިޔެއައް ކުރިމަތި ކުރުވީޔޭބުނާއިރު ހީވަނީ އެބުނާކަމެއް ކުރިއިރު އެތަން ބަލަން ހުރެފަ އައި މީހެއްހެން\nކަލޭކޮން ދެރައްވާކަށް ކަލޭވެސްތެޅޭ ވައްތަރު ތިއީ.\nމާޗް 21, 2020 21:51\nދެރަ ކަމަކި ދިވެހި ރާއްޖެއަށް މިހާރުވެސް ގެސްޓުންގެ ގޮތުގައި ގޮތުގައި އެތައް ބަޔަކު ކޮންމެ ދުވަހަކު އަންނަކަން. މިއަދުވެސް 300 ވަރަކަށް މީހުން އަތުވެއްޖެ. މީ އިންތިހާއަށް ދެރަކަމެއް. ކޮންބައެއްގެ ނުވިސްނޭ ނުފޫޒަކުން ގެސްޓުންނާ އިންޑިޔާ މީހުން ރާއްޖެ އައުން ނުހުއްޓިގެން މި އުޅެނީ؟\nމާޗް 21, 2020 22:15\nބައެއް ބޭކަލުން ވިދާޅުވާގޮތުން މިކަމެއް ދުނިޔެއަށް މިކުރިމަތިވީ ރ.ޔާމީނު ބަންދުކުރީމަ ! ދެންދޫކޮށްލަންވީބާ ؟\nމާޗް 21, 2020 22:37\nހެޔޮ ވިސްނުމެއް ހުރި ބަޔަކު ތަޖްރިބާގެ އަލީގައި އެއްޗެއް ބުނާނަމަ އެ ބުނަނީ ދަތުރުތައް ހުއްޓާލާ ގައުމުތައް ބަންދު ކުރަން. މި ގައުމުގެ ސިޔާސީ މީހުންގެ ގޮވެލިފަތި އެއްފަރާތް ކޮށްލާފައި ސަލާމަތުގެ މަގު ކިރިޔާ ވެސް ޚިޔާރު ކުރެވުނީ ޑޮކްޓަރުން އެއްބަސް ކިޔާފައި ނިކުމެ ބަސްބުނަން ފެށުމުން. އާދޭސް ކޮށްފައި ޑޮކްޓަރުން ކައިރީގައި އެދެން އެހެން ގައުމުތަކުން މީހުން އަންނަ އައުން ހުއްޓުމަށް މަސައްކަތް ކޮށްދިނުމަށް. މިހާރުވެސް ގެސްޓުންވެސް އަންނަމުން ދަނީ. ވަރަށް ކަންބޮޑުވޭ ހަމަ\nމާޗް 21, 2020 22:40\nކޮބާ އަންނި އޭނަ ނެރެންޖެހޭ މިވަގުތު ރައްޔިތުންނަށް ޚިދުމަތް ކުރަން. ރާއްޖެއެއް ނުހުއްޓުވޭނެއޭ ދުނިޔެއެއް ނުހުއްޓުވޭނެއޭ ގޮވާފަ ފިލާ އޮވެގެން ނުވާނެ.\nމާޗް 21, 2020 22:52\nއިތަލީން 1،2،3 ކިޔާފަ 27 ވަނަޔަށް ބަލިއައިގައުމު ދިވެހިރައްޖެއަކީ 27 ގައުމަށް އައީކީ އެއްދުވަހަކު އެއްފަހަރަކު ނޫން ގައުމަކަށްފަހުގައުމަކަށް ބަލިޖެހެމުން އައިސް ރަާއްޖެއާހަމަޔަށް އައީ އިޓަލީ ސަރުކަރުން އެބަބުނޭ އިޓަލީގެ ހާލަތާ އިޓަލީގަ ބަލިފެތުރިފައިވާ މިންވަރު ސަރުކާރަށް ނެގޭކަމަށް .ވިީ އިރު ރާއްޖެއަށް އިޓަލީން މީހުންއައުން މަނާނުކުރީ ކީއްވެ؟ ނަސީދު ވިދާޅުވިދޯ ހުންއައުމުގެކުރިން ރަޖާލާންނުޖެހޭވާހަކަ .އޭގެ މާނަޔަކީ ބަލި ނާންނަނީސް ފިޔަވަޅު އަޅަންނުޖެހެޔޭ .ސަބަބކީ ކޮބާ؟ އާއިލީ ވިޔަފާރި އިޓަލީގެގެސްޓުން ހުއްޓުވައިފިނަމަ ވިޔަފާރިބަގުރޫޓް،ރައްޔިތުންގެ ފުރާނަޔަށް ވުރެ ޑޮލަރުގެ ދަހިވެތިކަން ކުރިޔަށް ނިކުތީ ރާއްޖެއަށް ބަލި އައުމުގެ ސިއްރަކީ މިއީ .\nމާޗް 21, 2020 22:55\nކީއްވެހޭ މޯލްޑިވްސް ލޮކްޑް ޑައުން ނުކުރަނީ؟\nކީއްވެހޭ ކޮމްޕެނީ ، މިނިވަން މުއައްސަސާ، ފިހާރަ ތައް، ދަތުރުފަތުރު ކުރާތަންތާ އުޅޭ މުވައްޒަފުން ގޭ ބަންދަށް ނުފޮވަނީ؟\nކީއްވެހޭ؟ ސުވާލަކީ ކީއްވެހޭ؟ ޖަވާބަކީ.....\nމާޗް 26, 2020 22:00\nތިސުވާލުގެ ޖަވާބަކަށް ސަރުކާރު އޮތީ ނުކުޅޭދިފާ......ކީއްވެ އެއްބަޔަކަށް ގޭގަ ތިބެން އަންގަނީ؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟\nމާޗް 22, 2020 00:43\nއަތް ދޮވުމަކުން އެކަނި ސަލާމަތެއް ނެތް. ﷲ އައް ދުއާ ދަންނަވާ އެކަން ކު ރެވޭނީ ގާންތާހި ރުވެ ވުލޫކޮއް އެއާވިދިގެން ތިމާގެ އަހްލާގް އެކަމައް ބައްޓަންވެގެން. ޖަމާ އަތުގަ ނަމާދު ނުކު ރެވޭތާ އެކަހެ ރިކޮއް އެކަން ކޮއްފާނެތީވެ މާލޭގެ ގިނަ މިސްކިތް ތަކުން ހު ރީ މިއަދު ފެން ކަނޑާލާފަ. ކުދި ކޮތަ ރުކޮށީގަ މާލޭގަ އުޅޭއި ރު ގޭގަ ނަމާދު ކު ރުމަކީ ތަކުލީފެއް\nމާޗް 22, 2020 00:55\nއިޓަލީން ދުނިޔެއަށް ދޭ މެސެޖުން ފިޅާވަޅު ދަސްކޮށް ފިޔަވަޅު އަޅަން ނުވޭބާ! އަދިވެސް ގެސްޓަކު ރާއްޖެ ނޭރުވިގެންބާ އުޅެންވީ! ފޫކޮޅުގައި ހުޅުހިފީމާބާ ތެޅިގަނެވެންޖެހެނީ! ލޮކް ކުރާވާހަކަ ކަންފަތަށް ނީވެނީ ތިމަރަކަހަލަ އެއްޗެއް އެޅިފައި ހުރީމާކަންނޭގެ!\nމާޗް 22, 2020 00:56\nޝައްކެއްވެސް ނެތް، ޔާމީން ވެ ރިކަމުގައި ހު ރިނަމަ ފިޔަވަޅު އެޅުން އަވަސްވީސް. މިހާ ރު މީޑިއާ ތަކަށް އަ ރާ ފޮނި ކަނޑަނީ ވަތަށް ކަމެއްވާ ބައެއް ކަމަށް ހެދިގެން. އެންމެ ކުޑަމިނުން ސްކޫލާއި ތަން ބަންދު ކު ރީ ރައްޔިތުން ޕް ރެޝަ ރަށް. ރަނގަޅަށް ލޮކްޑައުން ތަންފީޒުވެސް ނުކު ރެވިގެން މިއުޅެނީ. ކު ރިއަށް އޮތީ ދަތިދުވަސް ތަކެއް. ޔާމީން ވެ ރިކަމުގައި ހު ރިނަމަ އަޅަންވީ ރަނގަޅު ފިޔަވަޅު އިނގޭނެ.\nމާޗް 22, 2020 01:13\nމިކަމުގެ ޒިއްމާނަގަން ޖެހޭނީ ގެރިމޯދީއާއި އެމެރިކާ މުސްލިމުން ކަތިލާ މަރާ ކުދިކޮށް ކޮށާ ފުނިފުނިޖަހާ އަންދާ ދުނިޔެ މަތީގެ ސުވަރުގެ ކަމަށްވާ މިސްކިތްތައް އަންދާ މުސްލިމުންނާއި މިސްކިތްތައް ހުސް ކުރަން ގެރި މޯދީ އާއި ގެރިމޯދީއަށް ބައިއަތު ހިފައިގެން ތިބި މިދިވެހި ރާއއޖޭގައި މިިހާރު ވެރިކަން ކުރަމުދާ ލާދީނީ އެމްޑީޕީ ގެ ބައިގަނޑު އިސްލާމް ދީނަށް މަލާމާތްކޮށް އިސްލާމް ދީން ނަށްތާލުމުގައި އެބައި ގަނޑު ހައްދުފަހަނަ އަޅައި ދިއުމުގެ ނަތީޖާ\nމާޗް 22, 2020 01:41\nމީމަގޭރާއްޖެ ނުހައްޤުން ޖަލުގައި ރައީސްޔާމީން ޖަލަށްލި ބައިގަނޑު ދެއިރު ދެދަޅައަށް ފޮންނައްކާ އަށް ދުވި ބައިގަނޑުގެ މަގުބަންދުކުރެއްވި ﷲގެ ކުޅަދުންވަންތަ ކަންނިކަންދެކިބަލަ ތިތިބީ ރާއްޖެ ބައްދުގައި ކޮންފަރާތެއް ގެބާރުތަ ގަދައީ ދެންވެސް ދީނަށް ފުރަށްސާރަނުކޮށް ހޭއަރާބަލަ ބާރުދެއްވަނީ ﷲ އެބާރު ގެންދަވާނީ ވެސްﷲ!\nމާޗް 22, 2020 02:03\nރ.ޔާމީން ހުންނެވިނަމަ މާ ކުރިން އޮންނާނީ އަޅަންވާ ހުރިހާ ފިޔަވަޅެއް އަޅާނިންމާފަ. މާކުރީބައިގަ ރާއްޖެ ލޮކްޑައުންވެސް ކުރީސް. މި ހާލަތުގަ ރައްޔިތުން ދޫކޮށް ފިލައިގެން ނުދާނެ ބޮޑުފޮއްޓަށް އެރި އޮއްނާކަށް. އަދި ފާތުން މެޑަމް އަކީ މާ ދީލަތި ބޭކަނބަލެއް މި ދަނޑިވަޅުގަ ރައްޔިތުން ބޭނުންވާނޭ އެތަންއެއްޗެއް ރައްޔިތުންނައް ހަދިޔާކުރީސް.\nމާޗް 25, 2020 22:51\nމާޗް 26, 2020 01:25\nބަލަގަ ޔާމީންނަކީ ކަންކަންވާނެގޮތާއި ނުވާނެގޮތް އެނގޭމީހެއްތަ އަޅެފަހެ ހޭބަލިނުވެ ކުފުރުބަސްތައް ނުކިޔާ މައިތިރިވެބަލަ ޔާމިނަކީ ގައްދާރެއް ؟


Minivan vayaa ge rock cover in salhi vibe eh!\nމިނިވަންވަޔާ: ރޮކް ކަވަރުގެ ސަޅި ވައިބް!\nގައުމީ އެކި މުނާސަބަތުތަކާއި ގުޅުވައިގެން ތަފާތު އެކި ލަވަލަވަ އިވެ އެވެ. މި ލަވަތައް އިވުމުން ފާހަގަކުރާ ގައުމީ މުނާސަބަތުތަކަށް އިތުރު ގައުމީ ރޫހާއި ޖޯޝް ގެނެސްދެ އެވެ. މިނިވަންދުވަސް ފާހަގަ ކުރާއިރު އެ ދުވަހާއި ގުޅޭވެެސް ތަފާތު އެކި ލަވަލަވަ ހުރެ އެވެ.\nދިވެހިންގެ ހިތްތަކުގައި ބިންވަޅު ނެގިފައިވާ ލަވަތަކުގެ ތެރެއިން ފާހަގަކޮށްލެވޭ ހިތްގައިމު އެއް ލަވަޔަކީ "މިނިވަންވަޔާ" މި ލަވައެވެ. މިއީ މިނިވަންކަމާއި ގައުމީ ޝުއޫރު ގެނެސްދޭ ދިވެހިވަންތަކަމުގެ ލޭ ކައްކާލާ ލަވައެކެވެ.\nއަމީނިއްޔާގެ ދަރިވަރުންތަކެއް ކީ މި ލަވައަށް މި ޒަމާނާއި ގުޅޭގޮތަށް އެކި މީހުން ކުޅެފައި ވެއެވެ. އެންމެ ފަހުން މި ލަވައިގެ ހާއްސަ އިންސްޓްރުމެންޓަލް ކަވަރެއެއް ހަދާ ސޯޝަލް މީޑިއާ ދޫކޮށްލީ އަހުމަދު ޝަހީދު (ޝަހީދު ލެގަސީ) އެވެ.\n"މިއަހަރުގެ މިނިވަންދުވަހު އިންސްޓްރުމުންޓަލް ކަވާއެއް ހަދަން ނެގީ ޓުވިޓާ ޕޯލްއެއް. 'ޖޯޝޭގެނައި މިއީ ގައުމީ އުފާ' އާއި 'މިނިވަންވަޔާ ކުޅެލާ' މި ދެލަވަ ތެރެއިން މޮޑަން ރޮކް ކަވާއެއް ހަދަން ސަޅީ ކޯއްޗެއްތޯ. ދެން އެންމެ ގިނަ ވޯޓު ލިބުނީ މި ލަވައަށް." ޝަހީދު ބުންޏެވެ.\nޝަހީދުގެ މޮޑަން ރޮކް ކަވާ\nމިފަހަރުގެ މިނިވަސް ދުވަހު، ޝަހީދުގެ މި ކަވާ ސޯޝަލް މީޑިއާގައި ހިއްސާކޮށްފައިވާ އިރު މިހާތަނަށް އެއް ދުވަހުން އެއްހާހަށް ވުރެ ގިނަ މީހުން މި ކަވާ ޕްލޭކޮށްފައި ވެއެވެ. މި ކަވަރުގެ އިތުރުންވެސް ޝަހީދުވަނީ ގައުމީ ލަވަތަކާއި ދިވެހިންގެ މެދުގައި މަގުބޫލު އެހެން ލަވަތަކަށް ރޮކް އިންސްޓްރުމެންޓަލް ކަވަރުތަކެއް ހަދާފައެވެ.\nދިވެހިންގެ ހިތްތަކުގަައި ބިންވަޅު ނެގިފައިވާ ހިތްގައިމު މި ލަވައަށް ޝަހީދު ހަދާފައިވާ އިންސްޓްރުމެންޓަލް ކަވަރު އަޑުއަހާލުމުން ޒަމަނީ ރޮކް ގޮތަކަށް ހިތްތަކަށް ގައުމީ ޖޯޝާއި ފޯރި އަދި މިނިވަންކަން ހިތަށް ތަސައްވަރުކޮށްދޭނެ ސަޅި ވައިބެއް ގެންނާނެ އެވެ.\nރަން ފަށްތަކެއް ބޮލުގައި އިންދައިފި


ބައްޕަ އާއި މަންމަގެ ތަފާތު ކަމަށް ބުނެ ބޭރުގެ ފަރާތަކުން ޢާންކޮށްފައިވާ ކުކުޅަކާއި ޙާލެއްގެ ވީޑިއޯއަކުން ފެންނަ ގޮތުގައި މަންމަ (ކުކުޅު) ކަނީ ދަރިންނަށް (ކުދި ފިޔޮއަތަކަށް) ކާންދެމުންނެވެ. ނަމަވެސް ބައްޕަ (ހައު) ކައި ބަނޑުފުރާލަނީ އެކަންޏެވެ. ދަރިންނަށް ކާން ދިނުމެއް ނެތިއެވެ.\nމިއީ ރާއްޖޭގެ ޤަޤާފަތާއި އެހައި ރައްޓެހި ބުނުމަކަށް ނުވެދާނެއެވެ. ސަބަބަކީ ދަރިންނަށް ކާން ދިނުމަކީ ކިތަންމެ ބުރަކޮށް އުޅެމުންވެސް މައިން ވަރަށް ކުރާ ހިތުން ކުރާ ކަމަކަށްވާތީއެވެ! މިހާރަކަށް އައިސް ވަރަށް މަދުން ނަމަވެސް ބައެއް ބައްޕައިން ދަރިންނަށް ކާންދެއެވެ. ނަމަވެސް ގިނަ މައިންނަކީ އެމީހުންގެ އަތުން ދަރިންނަށް ކާންދޭން ބޭނުންވާ ބައެކެވެ.\nރާއްޖޭގެ ޢާންމު ދިރިއުޅުމަށް ބަލާއިރު ކާބޯތަކެތި ހޯދައި ގެއަށް ވައްދަނީ ބައްޕައިންނެވެ. ކައްކައި ފިރިމީހާ އަށާއި ދަރިންނަށް ކާންދިނުމަކީ އަނބިން ކުރާ ކަމެކެވެ. ދެމަފިރިން އެކުގައި މަސައްކަތްކުރަން ދިއުމުގެ އާދަ އިތުރުވަމުން އަންނާތީ މި ޘަޤާފަތް ބަދަލުވަމުން އަންނަކަންވެސް ފާހަގަކުރެވެއެވެ.\n7 މާޗް 2019


iPhone Model thakah onna foari gadha | Mihaaru\nގެލަކްސީ މަރުކާގެ ފޯނުތަކަށް ވުރެ، އައިފޯނު މޮޑެލްތަކަށް އޮންނަ ފޯރި ގަދަ\nއައިފޯނު މަރުކާގެ ފޯނުތަކަށް އޮންނަ ތަރުހީބު ގެލަކްސީ ފޯނުތަކަށް ވުރެ ބޮޑު ކަމަށް ސާވޭއިން ދައްކާ\n13 އޯގަސްޓް 2018 - 07:34\nސާވޭކުރަނީ ހާލަތު ދެނެގަންނާށެވެ. ކަމެއް ހިނގާ ގޮތް ނުވަތަ މަސައްކަތްތަކެއް ކުރި އަށް ދާ ގޮތް ބަލާށެވެ. ސްމާޓްފޯން މާކެޓްގައި، އެއް ފަޅިން އެންޑްރޮއިޑް ފޯނުތައް ކުޅޭއިރު، އަނެއް ފަޅިން ކުޅެނީ އައިފޯނުތަކެވެ. މި ދެ ބައިން ކުރެ ފޯރިގަދައީ ކޮންބައެއްގެ މެދުގައިތޯ ބެލުމަށް ޕީސީ މެގުން ކުރި ސާވޭއެއްގައި، އައިފޯނު މޮޑެލްތަކަށް އޮންނަ ފޯރި ގަދަ ކަމަށް ދެއްކި އެވެ.\nދުރުގައި ދިރިއުޅޭ ތިމާގެ މީހުންނަށް އޮންނަ ލޯބި، އެކުގައި އަދި ގާތުގައި އުޅޭ މީހުންނަށް ވުރެ ބޮޑެވެ. މަދުން ފެންނަ އެއްޗިއްސަށް އަދި މަދުމަދުން ލިބެން ހުންނަ އެއްޗިއްސަށް އޮންނަ ބޭނުންތެރިކަށް އިންސާނުންގެ ހިތުގައި ބޮޑެވެ. މިއީ ތަބީއީ ކަމެކެވެ. އިންސާނުން އުފެދުމުގައި މި ތަފާތު އަށަގެންފައި ވަނީ އެވެ.\nއައިފޯނު ނެރެނީ އަހަރަކު އެއް ފަހަރެވެ. ސެމްސަންގް ގެލަކްސީ މަރުކާގެ ފޯނުތައް، ދެއިރު ކާ ބޭހެއް ފަދަ އެވެ. އަނެއްކޮޅުން އެ ފޯނުތަކުގައި ފަރަގު ކުޑަ އެވެ. ވަކި ފޯނެއްގައި ނެތް މޮޅެއް، އެހެން ފޯނެއްގައި މަދެވެ.\nސެމްސަންގް ގެލަކްސީ ނޯޓް9ތައާފުރުކޮށް ގަންނަން ފުރުސަތު ހުޅުވާލައިފި އެވެ. ނޯޓް9އަކާ ބެހޭ ގޮތުން މީހަކު ސުވާލެއްކުރާތީ ވެސް ނުއިވެ އެވެ. މިހެން ކަންތައް ވަނީ ނޯޓް9ގައި ހުންނާނެ ބާރުވެރިކަން ގިނަ މީހުންނަށް އަންދާޒާކުރެވޭތީ އެވެ.\nގެލަކްސީ ނޯޓް 8 އަކީ ވެސް ބާރުގަދަ ފޯނެކެވެ. ގެލަކްސީ އެސް9 ވެސް ހަމަ އެފަދަ އެވެ. މި ދެފޯނުގެ ތަފާތަކީ ނޯޓް 8ގެ ސްޓައިލަސް އެވެ. އެހެން ނޫނީ ފަރަގު ވަރަށް ކުޑަ އެވެ. އެހެންކަމުން، މި ދެ ފޯނުން ކުރެ ފޯނެއް އިޚުތިޔާރުކުރުމުގައި ގިނަ ބަޔަކު ބަލާނީ އަގަށެވެ. އަހަރަކު ދެ ފަހަރު މި ފަދަ ބާރުގަދަ ފޯނުތައް ސެމްސަންގުން ނެރޭއިރު، ކުރި އަށް ހުރި ފޯނުތަކަށްޓަކައި ކެތްމަދުވާ ބަޔަކު ނޫޅެ އެވެ.\nއައިފޯނުތަކަށް މީހުން ދޭ ސަމާލުކަން ބޮޑުވާ އެއް ސަބަބަކީ ދަމަކުން ބަޑިއެއްޖަހާހެން ފެންނަ އެއްޗަކަށް ވުމެވެ. ބާރުވެރިކަމަށް ބަލާއިރު، ގެލަކްސީ ފޯނުތަކަށް ވުރެ ވަކި މޮޅުވެގެނެއް ނޫނެވެ.\nއައިފޯން އެންޑްރޮއިޑް ސެމްސަންގް އެޕަލް މޮބައިލް ފޯން ސްމާޓް ފޯން އައިއޯއެސް ސެމްސަންގް ގެލެކްސީ ނޯޓް\nއައި އޯއެސް ސަޅިވީމަ އަހަން އައިފޯން ގަންނަނީ، ދެން އެންޑްރޮއިޑްގަ ސަމްސަންގް ނޫނަސް ބައިވަރު ޗޮއިސްއޮވޭ، ތި ސާވޭ ކުރި މީހަކަށް ހާދަމައުލޫމާތެއް ނެތޭލިބިފަ\nމީސާރވޭއެއް ނޫނޭ ނޯޓް9 ނެރޭތީ ކަޑަވެގެން ލިޔަފައިވާ އެއްޗެއް މީ


SunOnline: #VAAHAKA: Maafukuraashey loabivaa - Part-41\nމާފުކުރާށޭ ލޯބިވާ (41)\nމަރިޔަމް ހިމްނާ (ހިމީ) 22 May 2019, 14:12\nހޫނުފެނުން ފެންވަރާ ހަދާލުމުން ވެސް ހަށިގަނޑުގައި ހުރި ފިނިކަމަށް ބަދަލެއް ނަޔެވެ. ވަށައިގެން ކޮޓަރިތެރެއަށް އިޒިއަން ބަލާލިއެވެ. ރޭގައި އޭނާ ނިދީ ތަންވެސް ސާފުކޮށްފައެވެ. އެހެންކަމުން މިހާރު ކޮޓަރި ތެރެ ހުރީ ނުހަނު ތަރުތީބުކޮށެވެ. ރީތިވެގެން މިސްކިތަށް ދާން ނުކުތްއިރުވެސް ކޮންމެވެސް ވަރަކަށް ވާރޭ ކަނި ތަޅަމުންދިޔައެވެ. އެހެންނަމަވެސް ތެމޭ ވަރެއްނޫނެވެ. އެހެންކަމުން ވާރޭ ކޯޓް ނަގަން އެތެރެއަށް ދާ ހިޔާލެއް އިޒިއަން ނުކުރިއެވެ. ފަތިހުގެ ވަގުތު ކަމުން މަގުތައް މަތިވެސް އާދަޔާ ހިލާފަށް އަމާނެވެ. ދުއްވާއެއްޗެއްގެ ހިލަން ވަނީ ވެސް މަދުފަހަރަކުއެވެ.\nމިސްކިތާ ކައިރިވީ ވަރަކުން މަގުމަތިން ކޮންމެވެސް ވަރަކަށް މީހުން ފެންނަން ފަށައިފިއެވެ. ގިނައީ މުސްކުޅިވެ ގައިބާރު ދެރަވެފައިވާ މީހުންނެވެ. ޒުވާނަކު ފެންނަނީ ވަރަށް މަދުންނެވެ. ކާފަމެން އެމީހުންގެ ކާފަދަރިން ގޮވައިގެން މިސްކިތަށްދިޔަ މަންޒަރު ފެނުމުން އިޒިއަންގެ ތުންފަތަށް ހިނިތުންވުމެއް ވެރިވިއެވެ. އެގޮތަށް އޭނާވެސް ބައްޕަގެ އަތުގައި ހިފައިގެން ކުޑައިރު މިސްކިތަށްދިޔަ ހަނދާން އާވިއެވެ. މިސްކިތާ ހިސާބަށް ގޮސް ގަޑި ބަލާލިއިރު އަދި ބަންގި ގޮވަން ދިހަ ވަރަކަށް މިނިޓް އެބައޮތެވެ. އެހެންކަމުން އިޒިއަން މިސްކިތުގެ ފަހަތު ފާރު ކައިރީގައި ބަހައްޓާފައި ހުރި ކަބަޑުން މުސްޙަފެއް ނަގައި އެންމެ ފަހުން އޭނާ ކިޔަވާފައި އިން ހިސާބު ހޯދާލިއެވެ. އެއަށްފަހު ފާރުގައި ބުރަކަށި ޖައްސާލާ ޤުރުއާން ކިޔަވަން ފެށިއެވެ. މިސްކިތަށް މުސްކުޅިވަރެއްގެ ކާފައަކާއެކު ވަތް ކުޑަކުއްޖާ ގޮވައިގެން އައިސް އެ ކުއްޖާ އިޒިއަން ގާތު ބައިންދަމުން ކާފަ ބުނީ ވުޟޫ ކޮށްލައިގެން އޭނާއަންނާނެކަމުގައެވެ. އެހެންކަމުން އޭނާ ވުޟޫ ކޮއްގެން އަންނަންދެން އެ ކުއްޖާއަށް ބަލާލަދިނުމަށެވެ. އިޒިއަން ބޯ ޖަހާލާ އެ ކުއްޖާއަށް ހިނިތުންވުމެއް ހަދިޔާ ކޮށްލިއެވެ.\n"ކިޔަވާނަންތަ؟" އިޒިއަން މަޑުމަޑުން އަހާލިއެވެ. ފަސްއަހަރަށްދާ އެ ކުއްޖާ ބޯ ޖަހާލުމާއެކު އިޒިއަން ހަތިމެއް ނަގާ އެ ކުއްޖާއަތަށް ދިނެވެ. އެ ކުއްޖާވެސް ތާކިހާ އަޅައިގެން ފައި ދަމާލައިގެން އިނދެ ކިޔަވަން ފެށިއެވެ. ބާރަށް ކިޔަވަން ފެށުމުން މިސްކިތުގައި އެވަގުތު ތިބި މަދު މީހުން ކޮޅު ބަލާލިއެވެ. އެހެންނަމަވެސް އެއްވެސް މީހަކު އެއްޗެއް ނުބުނެއެވެ. ހިނިތުންވެލަނީއެވެ.\nއިޒިއަން އަކީވެސް ކުޑައިރު ހަމަ މިގޮތަށް އުޅުނު ކުއްޖެކެވެ. ނުބައި މަގު ހިޔާރުކުރެވުނީ ކީއްވެހެއްޔެވެ؟ އެކަމުގައި އިހްމާލުވަނީ އޭނާގެ މައިންބަފައިންހެއްޔެވެ؟ ނޫނީ އެކުގައި އުޅެވުނު ރައްޓެހިންނެވެ. ގިނަފަހަރު މަސްތުވާ ތަކެއްޗާ ދިމާލަށް ދެވޭ ސަބަބު ވެސް އޮންނަނީ ނޭނގިފައެވެ. އެފަދަ ކަމަކުން އެ ކުދިން ސަލާމަތް ކުރުމަށް އެ ސަބަބު އެނގުމަކީވެސް މުހިންމުކަމެކެވެ. ވިސްނެން ފެށުނީ ރަނގަޅު މައުޟޫ އަކަށް ނޫނެވެ. އެހެންކަމުން އޭނާ ވެސް ހަތިމަށް ނަޒަރު ހުއްޓާލަމުން ކިޔަވަން ފެށިއެވެ.\nވިއްސާރަކަމުން ފަހީމްއަށް ވެސް މިރޭ މިސްކިތަށް ދެވޭވަރުވީ ސީދާ ބަންގިއަށެވެ. ކިނާން އާއި ފަހީމް އާއި ދެމީހުން އެކުގައި ގޮސް މިސްކިތަށް އެރިއިރު ބަންގި ގޮވަނީއެވެ. ފަހީމްގެ ނަޒަރު ފާރުކައިރީގައި މަޑުކޮށްލައިގެން އިން އިޒިއަންއަށް ހުއްޓުމާއެކު އެދެލޯ އުފަލުން ފެންކަޅިވެގެން ދިޔައެވެ. އާއެކެވެ. އިޒިއަން މި ވަނީ އެކީ ބަދަލުވެފައެވެ. އެއީ ކުރީގެ އިޒިއަން އެށް ނޫނެވެ. ދަރިފުޅު ދެކެ އައިސްފައި ހުރި ރުޅިއާ މެދު ކޮންމެވެސް ވަރަކަށް ވިސްނާލަން ފަހީމްއަށް މަޖުބޫރިވިއެވެ. ކިނާންއަށް ބަލާލެވުނީ ކިނާންގެ މޫނުމަތިން ފެންނާނޭ އަސަރުތައް ބަލާލުމަށެވެ. ލޮލަށް ފެންނަ މަންޒަރަކީ ހަމަ ހަޤީގަތެއްހެއްޔެވެ؟ ކިނާން ބޯ ޖަހާލިއެވެ. އެއީ ހަމަ ހަޤީގަތޭ ބުނަމުންނެވެ.\nއިޒިއަން ވެސް ބަންގި ގޮވުމާއެކު ހަތިމް ބާއްވާ ތެދުވިއެވެ.އޭރު ކާފަ ވެސް އައިސް އެ ތުއްތު ކުއްޖާ ގޮވައިގެން ދުރަށް މިސްރާބުޖެހީ އިޒިއަންއަށް ޝުކުރު އަދާކޮށްފައެވެ. ލޮލުގައި ފަހީމް އަޅައިގަތުމުން އިޒިއަން ވެސް ހުއްޓުން އެރިއެވެ. މޫނުމައްޗަށް ހިތާމައިގެ ކުލަވަރުވެރިވިއެވެ. ތުންފަތުގައި އިޒިއަން ދަތް އަޅާލިއެވެ.\nނަމާދުކޮށް ނިމިގެން ނުކުތް އިރު ވާރޭ ބޯ ކޯށްވެހެމުން ދިޔައެވެ. ވާރޭ ކޯޓް ނުލާ އާދެވުނު ކަމުގެ މޮޔަ އިޒިއަންގެ ހިތަށް އެރިއެވެ. ސިޑި ކައިރީގައި އޒިއަން މަޑުކޮށްލީ އުޑުމައްޗަށް ބަލާލަމުންނެވެ. އުޑުމައްޗަށް ވެރިވެފައިވާ ނޫކުލައިގެ ތެރޭންވެސް އެކަތި އަނެކެއްޗާ ސަކަރާތްޖަހަމުންދިޔަ ވިލާތަކާއި ބޯ މަތީގައި އޮތް ވަރުގަދަ ވިލާގަނޑު އިޒިއަންގެ ލޮލުގައި އަޅައިގަތެވެ. ވާރޭ ހުއްޓާލާނެ އިރެއްލަފާކޮށްލާކަށް ވެސް އިޒިއަން އަކަށް ނޭނގެއެވެ. ވާރޭ ވެހެނީ އެހާ ބޯކޮށެވެ. ތެމިގެން ގެއަށް ދާކަށް އިޒިއަން ބޭނުމެއް ނުވިއެވެ. މާހައުލުވެސް އެހާ ފިންޏެވެ. އޭނާ އެތަނުގައި ހުއްޓާ ފަހީމްއާއި ކިނާން މިސްކިތުން ފޭބިއެވެ. ކާރު އޮތީ ބޭރުގައި ޕާރކްކޮށްލާފައެވެ. ފަހީމް އިޒިއަންއަށް ބަލާލިއެވެ. އިޒިއަން އިސްޖަހާލިއެވެ. އެހެންނަމަވެސް ބައްޕައަށް ވީތީ ހިތްވަރު ކޮށްފައި އިޒިއަން ފަހީމް ގާތަށް ޖެހިލިއެވެ.\n"ބައްޕާ" އިޒިއަން ގޮވާލިއެވެ. ފަހީމް އުޅުނީ އަނެއްފަރާތަށް މޫނުއަނބުރާލާށެވެ. އެހެންނަމަވެސް ކިނާން ފަހީމްގެ ކޮނޑުގައި އަތް އަޅާލުމުން އޭނާ އިޒިއަންއަށް ބަލާލިއެވެ.\n"ބައްޕާ އަޅުގަނޑަށް މާފުކުރޭ. އޭރު އުޅެވުނީ ރަނގަޅަކަށް ނޫން. އެކަމަކު މިހާރު މީ އޭރުގެ އިޒިއަން އެއްނޫން. މީ މުޅިން އެހެން އިޒިއަން އެއް. ބަދަލުވެފައިވާ އިޒިއަންއެއް. ބައްޕައަށް ވާނެނަމަ އަޅުގަނޑަށް މާފުކޮށްދޭތި. މަންމައަށްޓަކައި އަޅުގަނޑު އަބަދުވެސް ހެޔި ދުޢާ ކޮށްދޭނަމޭ ބުނެލަދޭތި. އަބަދުވެސް އާއިލާ މަތިން ވަރަށް ހަނދާންވޭ. "އިޒިއަން ބުނެލިއެވެ. ބައްޕަގެ ކުރިމަތީގައި ހުރެ އެތައް އަހަރެއް ފަހުން މިގޮތަށް މާފަށް އެދެވުމުން އިޒިއަންއަށްވެސް ލިބުމީ ބަޔާން ކުރަންދަތި އުފަލެކެވެ. އުންމީދެއް އާވިއެވެ. އެހެންނަމަވެސް ފަހީމްގެ މޫނުމަތިން ފެނުނު އަސަރުތައް އަނެއްކާވެސް އޭނަ މާޔޫސްކުރުވައިފިއެވެ. އޭނާ ކިނާންއަށް ބަލާލިއެވެ. ބައްޕައަށް ވިސްނަދޭށޭ ބުނާފަދައަކުންނެވެ. ކިނާން ބޯ ޖަހާލީ މަޑުމަޑުން ހުރިހާކަމެއް ވެސް ރަނގަޅުވާނޭ ބުނާކަހަލަ ގޮތަކަށް ބޯ ޖަހާލަމުންނެވެ.\nއިޒިއަންގެ ސިފައަށް ވެސް ހާދަ ބަދަލެއް އަތުވެއްޖެއެވެ. އިޒިއަންގެ މޫނުމަތިން ފެނުނު އަސަރުތަކުން މޫނު އަނބުރާލަން ނުކެރި ހުރެ ފަހީމް ބޯ ޖަހާލިއެވެ. ފަހީމްގެ ދެލޯ ފެންކަޅިވަމުންދިޔަ މަންޒަރު އިޒިއަންއަށް ފެނުނެވެ. އޭނާ އެއްޗެއް ބުނަން އުޅުނެވެ. އެހެންނަމަވެސް ފަހީމް އެ ފުރުސަތު އިޒިއަންއަށް ނުދީ ގޮސް ކާރަށް އެރިއެވެ. ކިނާން އިޒިއަންގެ ކޮނޑުގައި ޖަހާލަމުން ފަހީމްގެ ފަހަތުން ދިޔައެވެ.\nފަހީމްއަށް އިޒިއަން ފެނުމުން ހަދަންވީ ގޮތެއް ނޭނގުނެވެ. އެ ދަރިފުޅު ގެނެސް ކޮނޑާ ކޮނޑު ޖައްސާލާ ސަލާމްކުރަން ބޭނުންވިއެވެ. މާފުކޮށްފީމޭ ބުނަން ހިތްއެދުނެވެ. އެހެންނަމަވެސް ކޮންމެވެސް ކަމެއް އޭނާއަށް ހުރަސް އަޅާފަދައެވެ. އެ ދަރިފުޅު އުޅެނީ ކޮންތާކު ކަމެއް ވެސް އޭނާއަކަށް ނޭނގުނެވެ. ކިހިނެތްކަމެއް ނޭނގުނެވެ.\nކިނާން ކާރަށް އަރާ ސީޓް ގައި އިށީނދެ ހަމަޖެހިލުމާއެކު އޭނާ ބުނީ ގެއަށް ދިޔުމަށް ކާރު ދުއްވާލުމަށެވެ. ކާރު ސްޓާރޓްކޮށްލައިގެން ގޮސް ލޯމަތިން ގެއްލެން ދެން އިޒިއަން ބަލަން ހުއްޓެވެ.\nފަހީމް ދުއްވަން އިން ކިނާންއަށް ބަލާލިއެވެ. ވަކި ހިސާބަކަށް ދެވުނު ތަނާ އޭނާ އެދުނީ އަނބުރާ މިސްކިތާ ދިމާލަށް ދިޔުމަށެވެ. ކިނާންއަށް ކާރު ބުރަކި ޖައްސާލަމުން ފަހީމްއަށް ބަލާލެވުނެވެ. އޭނާގެ ތުންފަތަށް ލުއި ހިނިތުންވުމެއް ވެރިވިއެވެ. މިސްކިތާ ދިމާލަށް ކާރު ދުއްވާލިއިރު ފަހީމް އެކޭ އެއްގޮތަށް އޭނާގެ ހިތްވެސް ދިޔައީ ތެޅެމުންނެވެ.\nމިސްކިތާ ދިމާލަށް ކާރު ހުއްޓާލިއިރު އެމީހުންގެ ލޮލުގައި އަޅައިގަތީ މިސްކިތު ގޯތިތެރެއިން ނުކުންނަން އައި އިޒިއަން އެވެ. ނުދާން ހުރެފައިވެސް އިޒިއަން ނުކުތީ ވާރޭ ހުއްޓާނޭ އިރު ނޭނގޭތީ ތެމިގެން ވިޔަސް ގެއަށް ދާށެވެ.\nއެކަމަކު ކާރު ހުއްޓާލުމާއެކު އިޒިއަންއަށް އެކާރަށް ބަލާލެވުނެވެ. ކާރުގެ ލޯގަނޑު ތިރިކޮށްލަމުން ކިނާން އެދުނީ އިޒިއަން ގާތު ކާރަށް އެރުމަށެވެ. އިޒިއަން ފާޑަކަށް ބަލަން ފެށުމުން ކިނާން ދެވަނަ ފަހަރުވެސް ތަކުރާރު ކޮށްލިއެވެ. އިޒިއަން މަޑުޖެހުނީ ފަހީމް ކާރުގައި އިނުމުންނެވެ. އޭނާ ދެފަރާތަށް ބޯ ހޫރާލީ ނޫނެކޭ ބުނަމުންނެވެ.\nއެހެންނަމަވެސް ކިނާން އެއްގޮތަކަށްވެސް ދޫދޭކަށްއެއްބަހެއްނުވިއެވެ. އެންމެފަހުން އިޒިއަން އައިސް ކާރުގެ ފަހަތު ސީޓަށް އަރައިފިއެވެ.\n'ދޮންބެ ގެއަށް ލާފަ ދާންވެގެން، ވަރަށް ވިސްސާރައެއްނު" ކިނާން ބުނެލިއެވެ. އިޒިއަން ބޯ ޖަހާލީއެވެ.\n"ގެއަށް ހިނގާ ނާނު" ފަހީމް ބުނުމާއެކު އިޒިއަންއަށް ސިހުން ލިބުނެވެ. އެއާއެކު އޭނާއަށް ކިނާންއަށް ގޮވާވެސް ލެވުނެވެ. އެހެންނަމަވެސް އިޒިއަން ގޮވާލުމަކުން ކިނާން އެއް އެއްޗެއް ނުބުންޏެވެ. އިޒިއަން ވިސްނުމުގައި އިންދާ ކާރު ގޮސް ވަނީ އިޒިއަންމެންގެ ގޭގެ ގޭޓުންނެވެ.\nސްޓާރ ގާރޑެން ޕެލަސްއަށް ބަލާލުމާއެކު އިޒިއަންއަށް ހިންދިރުވާލެވުނެވެ. ތުންފަތުގައި ދޫހާކާލަމުން ތުންފަތް ތެއްމާލިއެވެ. ދޮރު މައްޗަށް ހުއްޓާލުމުން އޭނާއަށް ފައިބާކަށް ނޭނގުނެވެ. ކިނާން ގޮވާލުމާއެކު ހޭވެރިކަންވެ އިޒިއަން ކާރުން ފޭބިއެވެ. އޭނާއަށް ދެން ބަލާލެވުނީ ފަހީމްއަށެވެ. ކުއްލިއަކަށް ފަހީމް އޭނާ ގޮވައިގެން ގެއަށް އައުމުން އިޒިއަންއަށް ބުނާނެ އެއްޗެއް ނޭނބުނެވެ. ކާރު ބާއްވާފައި މައިދޮރުން އެތެރެއަށް ވަނުމުގެ ކުރިން ފަހީމް އިޒިއަންއަށް ބަލާލިއެވެ. އަދި އެތެރެއަށް އައުމަށް އިޝާރާތް ކޮށްލިއެވެ. އިޒިއަންވެސް މަޑު ފިޔަވަޅު ތަކެއްގައި މިސްރާބުޖެހިއެވެ. ހިސާބަކަށް ހާސްވެފައި ހުރިނަމަވެސް ބައްޕަ އަމިއްލައަށް އޭނާ ގޮވައިގެން ގެއަށް އައުމުން ހިތުގައި އުފާވެރިކަމުގެ ރާގެއް ވެސް ދުވެލިއެވެ.\nދޮރުން އެތެރެއަށް ވަނުމަށްފަހު ފަހީމް ގޭތެރެއަށް ނަޒަރެއްދިނެވެ. އަކްނިޒާވެސް ސޯފާގައި އިނދެފައި ތެދުވީ ފަހީމް ވަނުމުންނެވެ. އޭރު އޭނާގެ އަތުގައި މެގަޒިންއެއް އޮތެވެ. ސޯފާގެ ކުރިމަތީގައި ހުރި މޭޒުމަތީގައި އެ މެގަޒިން ބޭއްވުމަށްފަހު ފަހީމްއާ ދިމާލަށް ހިނގައިގަތެވެ.\n"ކޮފީ އެއް ހަދައިލައިގެން ޓެރެސްއަށް ގެންދަންވީ ދޯ." އަކްނިޒާ ކިނާންއަށް ބަލާލަމުން ބުނެލިއެވެ. ކިނާން އާއި ފަހީމް ވެސް އިތުރު އެއްޗެއްނުބުނުމުން އަކްނިޒާ ހިނގައިގަތީ ބަދިގެ ބަޔާ ދިމާލަށެވެ.\n"ނީޒާ" ފަހީމްގެ އަޑަށް އަކްނިޒާ ފިޔަވަޅުތައް މަޑުކޮށްލިއެވެ. ފަހަތަށްއެނބުރި ދެމީހުންނަށް ބަލާލަމުން ކިހިނެތްވީތޯ އަހާ ސުވާލުކޮށްލިއެވެ.\n"އިޒިއަން" އަކްނިޒާ ކުރި ސުވާލަށް ޖަވާބެއް ނުދީ މައި ދޮރާ ދިމާލަށް މޫނު އަބުރާލަމުން ފަހީމް ގޮވާލިއެވެ.\nއެއްފަރާތުގައި މަޑުކޮށްގެން ހުރި އިޒިއަންގެ ކަންފަތުގައި ފަހީމްގެ އަޑު ޖެހުމާއެކު އޭނާ މަޑުމަޑުން ކުރިއަށް ފިޔަވަޅެއް އަޅާދޮރުގެ ކުރިމައްޗަށް ހުއްޓުނީ ފުންނޭވާއެއްލަމުންނެވެ. އަކްނިޒާގެ ނަޒަރު އޭނާއަށް ހުއްޓުމުން އިޒިއަންއަށް އިސްޖަހާލެވުނެވެ.\n"ކީކުރަން މިގެއަށް ގެނައި މީހެއް" އަކްނިޒާގެ އަޑު ބާރުވިއެވެ. އިޒިއަން ފެނުމުން އޭނާ ހިންހަމަނުޖެހުނީއެވެ.\n"މަންމާ" އިޒިއަން ގޮވާލިއެވެ. އަކްނިޒާގެ ވާހަކަ ހުރިގޮތުން އިޒިއަންގެ ހިތުގައި ޖެހުނެވެ.\n"އަހަރެން ބުނިން ދޯ އަހަރެންނަށް މަންމަ ނުކިޔަން" އަކްނިޒާ ބާރަށް ބުނެލިއެވެ. އޭނާގެ ހިތުގައި ރަޙްމުގެ ކަންފުޅެއްވެސް ނެތީހެއްޔެވެ؟ ހަމަ ހަގީގަތުގައިވެސް އިޒިއަންއަށްޓަކައި އެ ހިތުގައި ވި ލޯބި ވަނީ ފަސްއަޅާފޮރުވާލެވިފައިހެއްޔެވެ؟\n"މަންމާ. ކީއްވެތަ ތިހެން ތި ހަދަނީ. އައި އެމް ސޮރީ އޭ...." އިޒިއަންއަށް އިތުރަށް ބުނާނޭ އެއްޗެއް ނޭނގުނެވެ. އޭނާގެ އާދޭސްތައް އަޑުއަހަން އިތުރަށް މަޑުކުރުމެއްނެތި އަކްނިޒާ ބާރަށް ގޮސް ލޯމަތިން އޮބާލައިފިއެވެ. އެއާއެކު މާޔޫސްކަމާއިއެކު އިޒިއަން ފަހީމް އަށްބަލާލިއެވެ. ކިނާންއަށް ބަލާލުމަށްފަހު ތުންފަތުގައި ދަތް އަޅާލަމުން އިޒިއަން ނުކުންނަން ހިނގައިގަތެވެ.\n"އިޒިއަން" ފަހީމް އިޒިއަންއަށް ގޮވާލުމާއެކު އިޒިއަން ހުއްޓުނެވެ. އެއަށްފަހު ބަލާލިއެވެ.\nއިޒިއަން ހުރިތާ ހުއްޓި ހުއްޓާ ފަހީމް އައިސް އިޒިއަންގެ ކޮނޑުގައި ޖަހާލަމުން ބައްދާލިއެވެ. ފަހީމްގެ އެއަމަލުން އިޒިއަން ސިހިފައި ކިނާންއަށް ބަލާލިއެވެ. އެހެންނަމަވެސް ކިނާންގެ ތުންފަތް މަތީގައި ވަނީ ހިނިތުންވުމެކެވެ. ކިނާން ބޯ ޖަހާލިތަން ފެނި އިޒިއަން ވެސް ގަދަކަމުން ތުންފަތް މައްޗަށް ހިނިތުންވުމެއް ވެރިކުރުވިއެވެ. ދެލޯ ފެންކަޅިވީ ބޭއިޚްތިޔާރުގައެވެ. އެހެންނަމަވެސް މަންމަގެ މާފު ނުލިބޭތީ އެކަމުގެ ގިލަންވެރިކަން ހިތުގައި ވިއެވެ.\n"ދަރިފުޅާ. ބައްޕަ ދަރިފުޅަށް މާފުކޮށްފިން. ބައްޕައަށް އެނގޭ ދަރިފުޅަކީ މިހާރު ކުރީގެ އިޒިއަން ނޫންކަން. ބަދަލުވެފައިވާވަރު ބައްޕަގެ މި ދެލޮލުން ދެކެ އަތުން ހިފައިފިން. ގަބޫލުކުރަން ބައްޕައަށް ވެސް ދަރިފުޅު ދެކެ ރުޅިއައިސް ވާހަކަ ނުދައްކާ ހުރެވުމަކީ ގޯހެއްކަމަށް. ދަރިންނަށް ކުށްވެސް ކުރެވޭނެ. ގޯސްވެސް ހެދޭނެ. އެކަމަކު އެ ކުރެވުނު ކުށަށް ތައުބާވީމަ އެންމެ މަތިވެރި ފަރާތުން ވެސް އެ ކުށް އަފޫކޮށްދެއްވާ. ބައްޕައަށް މާފުކުރޭ ދަރިފުޅާ. ބައްޕަ ވެސް ދަރިފުޅަށްޓަކާ ހިތް ސާފުކޮށްފިން. މަންމައަށް ވެސް ކުޑަ ވަގުތު ކޮޅެއް ދީ. މަންމަ ވެސް ބައްޕަ މި މާފު ކުރިގޮތަށް ދަރިފުޅަށް މާފުކުރާނެ. ހުރިހާ އެންމެންވެސް ދަރިފުޅަށް ހިތްހެޔޮ ކުރާނެ. އިންޝާ ﷲ. ދަރިފުޅާ. މިއަދު ބައްޕަ ދަރިފުޅާ މެދު ފަޚުރުވެރިވަން. މަސްތުވާތަކެތީގަ ޖެހިއްޖެނަމަ ގިނަ މީހުންނަނީ މުޅި އުމުރަށްވެސް އެކަމުން އަރައި ނުގަނެވި އުޅޭ މީހުން. ކިތަށް މީހުން އުންމީދު ކަނޑާލަނީ. އެކަމަކު ދަރިފުޅަށް ބަލާލަބަލަ. ހިތްވަރާއެކު ކޮށްފިނަމަ ކޮންމެ މީހަކަށް ވެސް މީގެން ސަލާމަތްވެވޭނެކަން ސާބިތުކޮށްދީފި. ބައްޕަގެ ހިތަށް ވަރަށް ފިނިކަން ލިބިއްޖެ މިރޭ. ދަރިފުޅު ގެ އުޅުމުން އެނގިއްޖެ އިސްލާހުވެފައި ވާ މިންވަރު. " ފަހީމް އިޒިއަންއަށް ހެޔޮހިތުން މާފުކޮށްދިނެވެ.\n"ބައްޕާ އަޅުގަނޑުގެ ފަރާތުން ދެން ދުވަހަކުވެސް އެފަދަ އަމަލެއް ނުފެންނާނެ. އިންޝާ ﷲ" އިޒިއަން ޔަޤީންކަން ދިނެވެ.\nއިޒިއަންގެ ހިތުގައި މަންމަގެ އަމަލުތަކުގެ ސަބަބުން ގިލަން ވެރިކަން އުފެދުނުނަމަވެސް ފަހީމް މާފުދިނުމުން ހިތުގެ އުދާސްތަކަށް ކޮންމެވެސް ވަރެއްގެ ލުޔެއްލިބުނެވެ. ބައްޕަ އެ ބުނި ގޮތަށް މަންމަ ވެސް އޭނާއަށް އަދި މާފުކުރުރާނެއެވެ. ގޭތެރެއަށް ބަލާލަމުން އިޒިއަން ހިނިތުންވެލާ ފަހީމްއަށް ބަލާލިއެވެ.\n"އަހުސަން އާއި ޝަޒްނާއެއް ނެތް. ބޭރުގަ ވީ، އަންނަ ހަފްތާގައި އަންނާނެ" ފަހީމް އިޒިއަންގެ ހިތުގައި އޮތް ސުވާލަށް ޖަވާބުދިން ފަދައެވެ.\n"އަޅުގަނޑު ގޮސްލީ އިނގޭ" އިޒިއަން ފަހީމްއަށް ބަލާލަމުން ބުނެލިއެވެ. ފަހީމް ކިނާން ގާތު އިޒިއަން ގެންގޮސްލަދޭން ބުނުމުން އިޒިއަން ބުނީ އޭނާ ހިނގާލާފައި ގޮސްދާނެކަމުގައެވެ.\n"އޯކޭ ވާނޭ ބައްޕާ. ވާރޭވެސް ނުވެހެއެއްނު." އިޒިއަން އެއްގޮތަކަށްވެސް އެއްބަހެއްނުވިއެވެ. އިތުރަށް ފަހީމްވެސް އިޒިއަންއަށް މަޖުބޫރެއްނުކުރިއެވެ.\nގޭން ނުކުމެގެން ވަކި ހިސާބަކަސް ދެވުނުތަނާ އަނެއްކާ ވާރޭ ބޯކޮށްލައިފިއެވެ. ހިޔާވާން ވެގެން އިޒިއަންވެސް އަސްކެނި ދަށައް ޖެހިލައި ކުޑަކޮށް މަޑުކޮށްލިއެވެ. ފަނަރަ މިނިޓް މަޑުކޮށްލައިގެން ހުރުމަށްފަހު އިޒިއަން ހިގައިގަތީ ވާރޭ ތުނިކޮށްލުމުންނެވެ. އެވަރުންވެސް ގެއަށް ދެވުނުއިރު އިޒިއަން ހުރީ ކޮންމެވެސް ވަރަކަށް ތެމިފައެވެ. ގެއަށް ވަދެ ތުވާލި ކޮޅަކުން އިސްތަށިގަނޑު ހިއްކާލާ އިޒިއަން ތުވާލި ކޮޅު އެ ހުރިތާ އަޅުވާލުމަށްފަހު މިސްރާބުޖެހީ ކައްކާބަޔާ ދިމާލަށެވެ.\nގޮސް ކޮފީމެށިނުން ކޮފީއެއްހެދިއެވެ. އެއަށްފަހު އޭނާ ކޮފީ ޖޯޑު ހިގައިގެން ދިޔައީ ކޮޓަރީގެ ތެރެއިން ނުކުމެގެން ހުރި ބެލްކަންޏަށެވެ. ބެލްކަނީގެ ރެއިލިން ކައިރިއަށް ޖެހިލާ މަޑުކޮށްލިއެވެ. އޭރުވެސް އޮތީ ވާރޭ ހުއްޓާލާފައެވެ. އަދިވެސް ދުނިޔެމަތި އޮތީ ފުދޭވަރަކަށް އަނދިރިކޮށެވެ. އިރުގެ އަލި ދުނިޔެ މައްޗަށް އެޅުމަށް ވިލާތަށް ހުރަސް އަޅަމުން ދިޔައެވެ. ތެތް ފިނި ކަމާއިއެކުވެގެން އަންނަ ތާޒާ ވައިރޯޅިން އިޒިއަންއަށް އަރާމުވިއެވެ. މި ފިނިކަމުގައި ނަފްސަށް އިތުރު ތާޒާކަމެއް ގެނެސްދިން އެއްޗަކަށް އަތުގައި ހުރި ހޫނު ކޮފީތަށިވިއެވެ. ކޮފީތަށިން ކޯވަރެއް ދަމާލާ ކޮންމެފަހަރަކު އާދަޔާ ހިލާފް އަރާމެއް ހަށިގަނޑަށް ވަމުން ދިޔައީ މި ފިނީގައި އެތެރެހަށީގެ ފިނިހޫނުމިން އެކަށީގެންވާ ވަރަކަށް ބަހައްޓަން ގަސްތުކުރާ ފަދައަކުންނެވެ.\nކޮފީތަށި ހުސްކޮށްލައިގެން ވެސް އެތައް އިރަކު އިޒިއަން އެތަނުގައި މަޑުކޮށްގެން ހުއްޓެވެ.\nފަހީމް ކޮޓަރިއަށް ވަތްއިރު އަކްނިޒާ އެނދުމަތީގައި އިށީނދެ ލައިގެން އިނީ ފުންވިސްނުމަކަށް ގެއްލިފައެވެ. ފަހީމް އެއްފަހަރު ގޮވާލުމުންވެސް އަކްނިޒާއަށް އަޑެއް ނީވުނެވެ. އެހެންކަމުން ފަހީމްއަށް ޖެހުނީ އަކްނިޒާއަށް ދެވަނަ ފަޖަރު ގޮވާލާށެވެ. އަކްނިޒާ ބަލާލުމާއެކު ފަހީމް އައިސް އަކްނިޒާގާތު އިށީނެވެ. އޭނާ އަކްނިޒާގެ އަތުގައި ހިފާލަމުން ވާހަކަ ދެއްކިއެވެ.\n"އިޒިއަން ބަދަލުވެއްޖޭ އަކްނިޒާ. ވަރަށް ބޮޑަށް ބަދަލުވެއްޖެ. އޭނަ ވަރަށް ދެރަވެގެން އެ ދިޔައީ. އިޒިއަންއަށް މާފުކުރޭ. ކިތަށް އަހަރު އަހަރެމެން އިޒިއަންއަށް މާފު ނުދީ ކެތްކޮށްފިން. އިޒިއަން ދެކެން ނުދިޔަޔަސް، އަދި މާފު ނުދިޔަސް ނީޒާގެ ހިތުގައި ވެސް އިޒިއަންއާ މެދު މައިވަންތަ ކަމުގެ ލޯބިވާކަން އަހަރަނެންނަށް އެނގޭ. އެހެންނޫނީ މި އަހަރުތަކުގައި އިޒިއަންގެ ވާހަކަ ދައްކާފައި ނިޒާ ނުރޯނެ. ކަރުނައެއްނާޅާނެ. އަހަރެން ނިދާފަ އޮތް ކަމަށްހީކޮށް މަޑުގިސްލުމަކުން ގިސްލާ ނުރޯނެ. އިޒިއަންއާ އެކު ނަގާފައި ހުރި ފޮޓޯތަކަށް ބަލާފައި އެކަނި އިނދެ ކަރުނައިގެ ތެރެއިން ހިނިތުންވާތަން އަހަރެންނަށް ފެނިއްޖެ. މިހާރު ފުދިއްޖެ ނީޒާ. އަމިއްލަ ހިތަށް ވެސް އެހާ އަނިޔާދެވިއްޖެ. އިޒިއަން ވެސް އެހާ ދެރަކުރެވިއްޖެ. އިޒިއަންއާ ބައްދަލުކުރަން ގޮސް އައިސް އަނާލްއަށް ހަޤީގަތް އެނގުނު ގޮތާ ހުރިހާކަމެއް ކިނާން ކިޔައިދިނުމަށްފަހު އަހަރެން ގާތު ބުނީ އިޒިއަން ކިނާންގެ ކުރިމަތީގައި އިނދެ ރުއިވާހަކަ. އެންމެންގެ ގާތުން މާފަށް އެދުނު ވާހަކަ. މިހާރު އެންމެންނަށް ވެސް ވާވަރުވެއްޖެ. ދެން މާފުކުރޭ. ދުވަސްކޮޅަކުން އަނާލް ވެސް އިޒިއަން ގާތުން ވަރިވާނެ. ކިނާން ބުނެފަ އޮތީ އަނާލް ނިންމާފައޭ އޮތީ ޖަލުން ނުކުތުމާއެކު އިޒިއަން ގާތުން ވަރިވާން. އޭރުން އަނެއްކާވެސް އިޒިއަންއަށް އިތުރު ހިތާމައެއް ލިބޭނީ" ފަހީމް އަކްނިޒާއަށް ބަލާލިއެވެ. އަކްނިޒާ އިތުރު އެއްވެސް އެއްޗެއްނުބުނެއެވެ. އެހެންނަމަވެސް އިޒިއަންއާމެދު ފިނިހިތަކުން ވިސްނާލަން ފަހީމްގެ އެބަސްތައް އަކްނިޒާއަށް މަޖުބޫރުކުރުވައިފިއެވެ. އިޒިއަންއަށްޓަކައި އެ ހިތުގައިވި މައިވަންތަ ކަމުގެ ލޯބި ހޭލައްވާލާއިފިއެވެ. މައިވަންތަ ކުލުނުގެ ކުރިމަތީގައި އޭނާގެ ރުޅިވެރިކަމާއި އަމިއްލަ އެދުން މިފަހަރަކު ކުރިއެއް ނުހޯދިއެވެ.\nހެނދުނުގެ ސަޔަށް އިންސާފުކުރުމަށްފަހު ޝަފޫން ކޮޓަރިއަށް ވަދެ އެނދުގައި ޖައްސާލިއެވެ. އޭރު އޭނާގެ ބޮލުގައި ވަރަށް ބޮޑަށް ރިއްސަމުން ދިޔައެވެ. ކުރިން ފެނުނު މީހެއްގެ ސަބަބުން އޭނާގެ ތަބީއަތަށް ބޮޑެތި ބަދަލުތަކެއް އަތުވެއްޖެއެވެ. މީހާގެނަފްސުގެ ހަމަޖެހުން އެކީ ގެއްލިއްޖެއެވެ. ކުއްލިއަކަށް ވެރިވި ހިޔާލަކުން އޭނާއަށް ފުންމައިގެން ތެދުވެ އެނދުމަތީގައި އިށީނދެވުނެވެ. މި މަންޒަރު އަލައިގަތީ އެވަގުތު ކޮޓަރިއަށް ވަތް އަފާޒުގެ ލޮލުގައެވެ.\n"ޝަފޫ ކިހިނެތްވީ؟" އަފާޒު އެދިމާލަށް ހިނގައިގަންނަމުން ސުވާލުކޮށްލިއެވެ. އޭނާ އޭރު ހުރީ އާދައިގެ ޓީޝާޓެއްގައެވެ. ޝަފޫންވެސް ބަލިވެ އުޅޭތީއާއެކު އޭނާ މިއަދު ޗުއްޓީއެއް ނެގީއެވެ.\n"ކަމެއްނުވޭ" ދެފަރާތަށް ބޯ ހޫރާލަމުން ޝަފޫން ޖަވާބުދިނެވެ. އެހެންނަމަވެސް އެޖަވާބުން އަފާޒުގެ ހިތަށް ތަސައްލީއެއް ލިބުނު ކަމަކަށް ނުވިއެވެ. އޭނާ އައިސް އެނދުގައި އިށީނދެ ޝަފޫންގެ އަތުގައި ހިފައްޓާލިއެވެ.\n"ޝަފޫއަށް ހީވަނީތަ އަހަރެންނަށް އެއްވެސް ކަމެއް ފާހަގައެއް ނުކުރެވެޔޭ، ނޫން! އަހަރެންނަށް ޔަގީން ޝަފޫއަށް ކޮންމެވެސް ކަމެއް ވެއްޖެކަން. ނިކަން އަހަރެންނަށް ކިޔައިދީބަލަ. އަހަރެން މި މަޑުކުރަނީ ޝަފޫން އަމިއްލައަށް ބުނޭތޯ. އެކަމަކު އެދުވަހެއް ނައި" އަފާޒު ބުނެލިއެވެ. އެއަޑުގައިވަނީ ކަންބޮޑުވުމެވެ. ދީމްގެ އުޅުން ހުރިގޮތުގެ ވާހަކައާއި ކުރިން ދުވަހު އޭނާއަށް ފެނުނު މީހާގެ ވާހަކަ ދައްކާނެ ގޮތެއް ޝަފޫންއަކަށް ނޭނގުނެވެ.\n"އަފާޒު. އެނގޭތަ؟ އަހަރެންނަށް ފެނިއްޖެ އެމީހާ. އެމީހާ ފެނިއްޖެ" ޝަފޫން އަފާޒުއަށް ބަލާލިއެވެ. ޝަފޫންގެ މޫނުމައްޗަށް އަރާފައިވި ކުލަވަރުން އަފާޒުއަށްވެސް ހާސްކަންވެރިއެވެ. ކަރުނަތައް ޖަމާވަމުން ދިޔަ ޝަފޫންގެ ލޮލަށް ބަލާލުމާއެކު ޝަފޫން ބޯޖަހާލިއެވެ.\n"ދީމްގެ ބައްޕަ؟" އަފާޒު ސުވާލުކޮށްލުމާއެކު ޝަފޫން ބޯ ޖަހާލިއެވެ. އަނބިމީހާގެ އަތަށް ބާރުކޮށްލަމުން ޝަފޫންއަށް ހިތްވަރުދެވޭތީ އަފާޒުބެލިއެވެ.\nއަނާލް ހޯދުމުގެ ނިޔަތުގައި ކޮންމެ ދުވަހަކުވެސް އިޒިއަން އެމް.އެޗް.ޑީސީ އޮފީހަށް ދެއެވެ. އެހެންނަމަވެސް އެގޮތަށް ދާތާ ހަފްތާއެއް ފާއިތުވެގެން ދިޔައިރުވެސް އަނާލްގެ ހަބަރެއްނުވިއެވެ. ކައިސްއާ ވެސް ދިމާވާ ގޮތެއް ނުވެއެވެ. އޭނާ ރޭގައި ވެސް ކައިސްއަށް ގުޅިއެވެ. އެހެންނަމަވެސް ކައިސް ބުނީ ބިޒީކަމުން ބައްދަލުކުރެވެން ނެތްކަމުގައެވެ. އެހެންކަމުން މިރޭ އަނެއްކާވެސް އިޒިއަން ކައިސްއަށް ގުޅާލިއެވެ. އެހިތުގައި އުފެދިފައި ހުރި ހުރިހާ ސުވާލެއްގެ ޖަވާބު ދެވޭނީ ހަމައެކަނި ކައިސްއަށް ހެން އޭނާއަށް ހީވަނީއެވެ.\nދެމީހުން ބައްދަލުކުރީ ރެސްޓޯރެންޓަކުންނެވެ. އިޒިއަން ތަކުރާރުކޮށް ސުވާލުކުރަން ފެށުމުން ކައިސް ބުނީ އަނާލް ފަރުވާއަށް ރާއްޖޭންބޭރަށް ދިޔަވާހަކައެވެ. އިޒިއަންއަށް އަންގާ ނުލާ ކައިސް އެވަރުގެ ބޮޑުކަމެއް ކުރުމުން އިޒިއަން ހިންހަމައެއްނުޖެހުނެވެ. އޭނާ ނުރުހުންވެފައި އިންނަމަވެސް ކައިސްއާ ދިމާލަށް ބާރާށް އެއްވެސް އެއްޗެއް ބުނާ ހިޔާލެއް ނުކުރިއެވެ. އެހެންނަމަވެސް އެ ހިތުގައި އުފެދިފައި ހުރި އެތައް ސުވާލެއް އެއްފަހަރާ އިޒިއަން ކޮއްލިއެވެ.\n"ކީއްވެ ނާލް ދިޔައީ؟ އަނެއްކާ ކަމެއް ގޯސްވީތަ؟ ނޫނީ ރަނގަޅުވާނެ ކަމުގެ ޔަޤީންކަމާއެކުތަ؟ ހިނގޭނެކަމުގެ ޔަޤީންކަން އެބައޮތްތަ؟ އަނާލް ރަނގަޅުތަ؟ " އިޒިއަން ތުމުގައި ޖަހައިގެން އިން ކޮފީތަށިމޭޒުމަތީގައި ބެހެއްޓިއެވެ. ކައިސް ހިނިތުންވެލިއެވެ. އިޒިއަން އަނާލްއާ މެދު ވިސްނާވަރުން އޭނާ ވެސް ބައެއްފަހަރު ހައިރާންވެއެވެ. އަނާލްއާއި އިޒިއަންއާ ދެމެދު ކަންތައްވެފައި އޮތް ގޮތް ރަނގަޅަށް އެނގިފައިވި މީހެއްގެ ހައިސިއްޔަތުން އަނާލް މިހާރު އިޒިއަންއަށް މާފުދޭން ޖެހޭނެކަމަށް އޭނާއަށް ވެސް ޤަބޫލު ކުރެވިއްޖެއެވެ.\n"ފަރުވާ ރަނގަޅަށް ގޮސްފިކަމަށް ވަންޏާ މިފަހަރު އަނާލްއަށް ހިނގޭނެ. މިފަހަރު ނުހިނގިއްޖެއްޔާ ދުވަހަކުވެސް ހިނގޭނެކަމުގެ އުންމީދެއް ނެތް. އެކަމަކު އަހަރެން ގެ ޔަޤީންކަން އެބައޮތް މިފަހަރު ރަނގަޅު ވާނެކަމަށް. އުންމީދު ކަނޑާނުލާ"\nކައިސްގެ ޖަވާބު އަޑު އަހާފައި އިޒިއަންގެ ހިތުގައި އުންމީދު އާވިއެވެ. އަނާލްއަށް ހިނގުމަކީ އޭނާ ދެކެން ބޭނުންވާ އެންމެ ބޮޑު ހުވަފެނެވެ. އެދުވަސްވެގެން ދާނީ ޚުދު އޭނާގެ ހަޔާތުގައި ވެސް އަންނަ އެންމެ އުފާވެރި އެއްދުވަހަށް ކަން ޔަޤީނެވެ. ދެމީހުން އެތައްއިރަކު ވާހަކައިގައި ތިބެފައި އިޒިއަންގެއަށް ދާން ނައްޓާލިއިރު ރޭގަނޑު ނުވައެއް ޖަހާ ބޮޑުވަނީއެވެ. ހިނގާލާފައި އެކަނި މާއެކަނި މަގުމަތީގައި ދިޔައިރު އޭނާ ގިނައިން ހުންނަނީ އިސްޖަހާލައިގެންނެވެ. ހީވަނީ ބޮޑުވިސްނުމަކަށް ގެއްލިފައި ހުންނަހެންނެވެ. އެމް. އެޗް.ޑީ.ސީ އިމާރާތާއި އަރާ ހަމަވެފައި އޭނާ މަޑުކޮށްލިއެވެ. އިމާރާތަށްބަލާލުމާއެކު ކުރީގެ އެތައް މަންޒަރެއް އޭނާގެ ލޮލުގެ ކުރިމައްޗަށް ސިފަވެގެން ދިޔައެވެ. އަނާލްގެ އެތަކެއް ހަނދާންތަކެއް އޭނާގެ ސިކުނޑިވަށާލަމުން ދިޔުމުގެ ސަބަބަކަށްވީ އެދެލޯ ފެންކަޅިވެގެން ދިޔުމެވެ. ނިތް ކުރީގައި އަތް ޖައްސާލަމުން އިޒިއަން ކަރުނަތަށް ދިރުވަން މަސައްކަތް ކުރިއެވެ.\nއިސްޖަހާލަމުން އިޒިއަން ހިނގައިގަތީ ހިތަށް ވެރިވި މާޔޫސީ ކުލަވަރުންނެވެ. އަނާލް އައިހާ އަވަހަކަށް އޭނާ އަނާލް ވަރިކުރަންވީއޭވެސް ހިތަށް އެރިއެވެ. ކިތަންމެ ވަރެއްކުރިޔަސް އަނާލްގެ މަޢާފަކީ އޭނާއަށް ހައްގުއެއްޗެކޭ މިހާރު ހީނުވަނީއެވެ.\n"އިޒިއަން" ފިޔަވަޅުތައް މަޑުޖައްސާލަން މަޖުބޫރުވީ ފަހަތުން އޭނާއަށް ކޮންމެވެސް މީހަކު ގޮވާލުމުންނެވެ. އަންހެން އަޑެކެވެ. ފަސްއެނބުރި ބަލާލުމާއެކު އޭނާގެ ލޮލުގައި އަޅައިގަތީ މޫނުބުރުގާ އަޅާ ގަޔަށް ދޫ ކަޅު ހެދުމެއް ލައިގެން ހުރި އަންހެނަކާއި އޭނާގެ އެއްފަރާތުގައި ހުރި ފިރިހެން މީހާއެވެ.


މިނިވަން ޗެމްޕިއަންޝިޕުން އިހަވަންދޫ ވަކިވެއްޖެ! ވަކިކޮށްފި! — Ihavandhoo.com\n22 މާރިޗު 20174މުހައްމަދު އަކްރަމް\nމިހިނގާ މާޗް މަހުގެ 24 ވަނަ ދުވަހު ފަށަން ހަމަޖެހިފައިވާ މިނިވަން ޗެމްޕިއަންޝިޕްގައި އިހަވަންދޫއިން ބައިވެރިވުމަށްފަހު މުބާރާތުން ވަކިވެ، އަނެއްކާވެސް ބައިވެރިވުމަށް މަސައްކަތް ކުރިނަމަވެސް މުބާރާތުން ވަކިކޮށްފިއެވެ. ފާއިތުވި ތިންއަހަރުވެސް އިހަވަންދޫއިން މިމުބާރާތުގައި ބައިވެރިވެފައި ވީނަމަވެސް، އެކިއެކި ސަބަބުތަކާއިހުރެ ވަކިހިސާބަކުން ކޮންމެފަހަރަކުވެސްވަނީ މުބާރާތުން ވަކިވެފައެވެ.\nކައުންސިލަރު މުހައްމަދު ރަޝީދު (މުންޒިރު މޯޑް)3ފެބްރުއަރީ ގައި މިނޫހަށް މައުލޫމާތު ދެއްވަމުން ވިދާޅުވީ އިހަވަންދޫ ޓީމް މުބާރާތުގައި ބައިވެރިވީ ރަށުގައިތިބި ހުނަރުވެރި ޒުވާނުންނަށް އިތުރުފުރުސަތުތަކެއް ތަނަވަސްކޮށްދީ، ޒުވާނުންނަކީ ހުނަރުވެރި ބަޔަކަށް ހެދުމުގެ ވިސްނުމުގައި ކަމަށެވެ. އެބޭފުޅާ ވިދާޅުވީ ގުޅުންހުރި ފަރާތްތަކާއި ގުޅިގެން، މުބާރާތަށް ރަނގަޅު ޓީމެއް ނެގުމުގެ މަސައްކަތް ވަރަށްއަވަހަށް ފައްޓަވާނެކަމުގައެވެ. ނަމަވެސް މުބާރާތަށް ތައްޔާރުވުމުގެ ހަރަކާތްތައް ކުރިޔަށް ނުދާތީ އެބޭފުޅާއަށް ގުޅުމުން ވިދާޅުވީ، މިހާރު އިހަވަންދޫ ޓީމް މުބާރާތުން ވަކިވެފައިވާ ކަމަށާއި މުބާރާތުން ވަކިވީ ބަޖެޓްގެ ތާށިކަމުގެ ސަބަބުން ކަމަށެވެ.\nމައުލޫމާތު ލިބިފައިވާގޮތުގައި އިހަވަންދޫ ކައުންސިލުން މިއަހަރަށް ފާސްކޮށް ފޮނުވާފައިވާ ބަޖެޓްގައި މިނިވަން ޗެމްޕިއަންޝިޕަށް ހަރަދުކުރުމަށް ހިމަނާފައެއްނުވެއެވެ.\nމައުލޫމާތު ލިބިފައިވާގޮތުގައި މިނިވަން ޗެމްޕިއަންޝިޕުގައި އިހަވަންދޫއިން ބައިވެރިވާނެކަން އެފްއޭއެމަށް އެންގުމަށްފަހު ފަހު އެކިސަބަބުތަކާއިހުރެ މުބާރާތުން ވަނީ ވަކިވާން ނިންމާފައެވެ. ނަމަވެސް ފަހުން، ޒުވާނުންގެ ޕެރެޝަރާއިހުރެ މުބާރާތުގައި ބައިވެރިވުމަށް މަސައްކަތް ކޮށްފައިވެއެވެ. ނަމަވެސް އެޕްއޭއުމުން އަންގާފައިވަނީ މުބާރާތުން ފަކިވެފައިވާތީ އަލުން އެފުރުސަތު ދެވެން ނެތްކަމުގައެވެ.\nމިނިވަން 50 ޗެމްޕިއަންޝިޕްގެ ނަމުގައި 2015 ފެށި މިމުބާރާތުގެ ނަން 2016 ވަނައަހަރުވަނީ މިނިވަން ފުޓްބޯޅަ މުބާރާތުގެ ނަމަށް ބަދަލުކޮށްފައެވެ. މިއީ ރާއްޖޭގައި ބާއްވާ އެންމެ ބޮޑު އެއް ފުޓްބޯޅަ މުބާރާތެވެ.\n↵ އިހަވަންދޫ ކައުންސިލް, މިނިވަން ޗެމްޕިއަންޝިޕް\nShukuriyya yamin
Shukuriyya medam
Shukuriyya MZM Mohamed
Ihavandhoo ge zuvaanun Mithiby hevi dhilifa\n– 22 މާރިޗު 201700\nޒުވާނުންތިބީ އުފަލުން․ ބުނާނެ ޕީޕީ މެޖޯރިޓީ ލިބުނީމަޔޭ ދެންފަހަރަކުންވެސް ތަރައްޤީ އަންނާނީ․ އަސްލު ތަރއްޤީވާނީ ރައްޔިތުންނަށް ތެދުވެރި ބަޔަކު ހޮވިގެން․\nޒުވާނުންނަށްޓަކައި މިފަހަރުވެސް މިހާރު ތިއްބެވި ކައުންސިލް މެމްބަރުން ހޮއްވަވާ․


BREAKING NEWS: Kulli Gothakah Niyaavi Hinnavaru Meehaku Covid Ah Test Kuranee - Vaguthu\nކޮވިޑް-19: އަތޮޅުތަކުގެ އަދަދު މައްޗަށް - 19 ގަޑިއިރު ކުރިން\n4 މަސް ކުރިން ( މާޗް 28, 2021 )\nޅ. ހިންނަވަރުން މީހަކު ކުއްލި ގޮތަކަށް ނިޔާވުމުން އޭނާ ކޮވިޑް-19 އަށް ޓެސްޓް ކުރަން ފަށައިފިއެވެ.\n"ވަގުތަށް" އެނގިފައިވާ ގޮތުގައި ނިޔާވެފައި ވަނީ އުމުރުން 63 އަހަރުގެ ފިރިހެނެކެވެ. އެމީހާ ނިޔާވެފައި ވަނީ ނޭވާލާން އުނދަގޫވެގެން ނައިފަރަށް ގެންގޮސް، ޅ. އަތޮޅު ހޮސްޕިޓަލްގައި ފަރުވާ ދެމުން ދަނިކޮށް މިއަދުގެ ވަގުތެއްގައެވެ.\nހިންނަވަރަކީ ރާއްޖޭގެ ރަށްތަކުގެ ތެރެއިން ކޮވިޑް މިހާރު ފެތުރިފައި އޮތް ކަމަށް ބެލެވޭ އެއް ރަށެވެ. އެއީ ހިންނަވަރުގައި ކަރަންޓީންގައި ނެތް މީހަކު އިއޔްެ ކޮވިޑް-19 އަށް ފައްސިވުމާ ގުޅިގެންނެވެ. އެމީހާ އަށް ބަލި ޖެހުމާ ގުޅިގެން ރަަށް އޮތީ މޮނިޓަރިން ހާލަތުގައެވެ.\nހިންނަވަރަށް އަރައި ފޭބުން މަނާކޮށް ކޮންޓެކްޓް ޓްރޭސިން ހެދުމުގެ މަސައްކަތް ދަނީ ކުރަމުންނެވެ. ހިންނަވަރުން ކޮވިޑް-19 އަށް ފައްސިވީ ރޯގާގެ އަލާމާތްތައް ހުރެގެން ޓެސްޓް ކުރި މީހެއް ކަމަށް ހެލްތު ޕްރޮޓެކްޝަން އެޖެންސީ (އެޗްއީއޯސީ) އިން ހާމަކުރެއެވެ.\nހިންނަވަރަށް އަރާއި ފޭބުން މަނާކުރިއިރު މިވަގުތު އެއަތޮޅު ނައިފަރާއި ފެލިވަރު ވެސް އޮތީ މޮނިޓަރިން ހާލަތުގައެވެ. ރާއްޖޭގައި މިވަގުތު ކޮވިޑް-19 ގެ ބިރުވެރިކަން ބޮޑުވެފައި ވަނީ ބައެއް ރަށްރަށުގައެވެ. އެގޮތުން މިވަގުތު 10 އަށް ވުރެ ގިނަ ރަށް އޮތީ މޮނިޓަރިން ހާލަތުގައެވެ.\nރާއްޖެ އިން މިހާތަނަށް 23،000 އަށް ވުރެ ގިނަ މީހުން ކޮވިޑަށް ފައްސިވެ 66 މީހުން ވަނީ ނިޔާވެފައެވެ.\nކާށިދޫގެ ހާލަތު ނުރައްކާ: އޮޅުވާލުމާއި، ދެކޮޅުހެދުމާއި އުސޫލުތަކާއި ހިލާފުވާ މައްސަލަތަކެއް!\nޗައިނާގެ ވެކްސިން ފުރިހަމަ ކުރި މީހުންނަށް ބޫސްޓާ ޑޯޒެއް ދޭން ވިސްނަނީ\nހިންނަވަރު ކަޅު ބަބުރު\nމާޗް 28, 2021 15:46\nއާދެސްކޮށްފަ މި ބުނަނީ ވަޅުލުމުގެ ކުރިން ޓެސްޓް ކޮށްފައި ޕޮޒިޓިވް ކުރޭ، ވަޅުލީމަ ނެގެޓިވް ކޮށްލާ އެއީ އެޗް.ޕީ.އޭގެ ފައްކާ ތަންކޮޅަކީ ، އާއިލާއިން މައްސަލަ ޖެއްސީމަ ބުނޭ އެރޯ އެރީޔޭ 🙆\nމާޗް 28, 2021 15:52\nކީއްވެތަ އޮއްބާލަން އުޅެނީ؟ ކޮވިޑް19 ވެކްސިން ޖެހިފަހުން ރާއްޖޭގައި ކުއްލިމަރު ގިނަވެއްޖެ. މިކަން ބަލާނެ މުއައްސަސާއެއް ނެތީތަ!!!!؟\nކައިވެންޏަށް ދެއަހަރު ފަހުން މިއާ ޚަލީފާ ވަރިވެއްޖެ


SunOnline: Chemotherapy ah fahu heevee alien eh hen: Manisha Koirala\nކީމޯތެރަޕީ އަށްފަހު ހީވީ އޭލިއަން އެއް ހެން: މަނީޝާ ކޮއިރަލާ\nމަނީޝާ ކޮއިރަލާ ---\nކެންސަރަށް ފަރުވާ ކޮށް ނިމުނު އިރު، އަމިއްލަ މީހާ ސިފަވީ އޭލިއަން އެއްގެ ގޮތަށް ކަމަށް ބަތަލާ މަނީޝާ ކޮއިރަލާ ބުނެފި އެވެ.\n‘އަގްނީ ސާކްޝީ’، ‘ސައުދާގަރް’، ބޮމްބޭ’، އަދި ‘1942: އަ ލަވް ސްޓޯރީ’ ފަދަ ފިލްމުތަކުން ފެނިގެން ގޮސްފައިވާ ބަތަލާ އަށް ކެންސަރު ޖެހުނީ 2012 ވަނަ އަހަރު އެވެ. ފަރުވާ އަށް ފަހު މަނީޝާ މިހާރު ވަނީ އެ ބަލިން މުޅިން ރަނގަޅު ވެފަ އެވެ.\nމަނީޝާ ބުނީ ފަރުވާ އަށް ފަހު މީހާގެ ސިފައަށް ބަދަލު އަންނާނެ ކަން ކުރިން ވެސް އެނގޭ ކަމަށާއި އެހެންކަމުން އެކަމަށް ތައްޔާރުވެގެން ހުރި ކަމަށެވެ.\n“އަހަންނަށް އެނގުނު ކެންސަރާ ހަނގުރާ ކުރުމަށް ވަރަށް ބޮޑަށް މީހާ މެންޓަލީ ތައްޔާރުވާން ޖެހޭނެ ކަން. އާއިލާގެ ފަރާތުން ވަރަށް ބޮޑު ހިތްވަރެއް ލިބުނު. ކީމޯތެރަޕީ އަށް ފަހު ބޮލުގެ އިސްތަށްޓާއި، ބުމަ އަދި އެސްފިޔަ ތައް އެކީގައި ދިޔަ. ލޯގަނޑުން ބަލާއިރު އަހަންނަށް ސިފަވީ އޭލިއަން އެން ހެން،” މަނީޝާ ބުންޏެވެ.\nކެންސަރު ބަލިން ރަނގަޅުވެ މަނީޝާ މިވަނީ ފިލްމީ ދާއިރާ އަށް އަލުން ނުކުތުމަށް ތައްޔާރުވެފަ އެވެ. މަނީޝާ އެންމެ އަވަހަށް މަސައްކަތް ފަށާނީ ސަންޖޭ ދަތުގެ ބަޔޮޕިކްގަ އެވެ. އެ ފިލްމުގައި އޭނާ އަދާކުރާނީ ސަންޖޭގެ ދަތުގެ މަންމަ، ނަރްގިސް ދަތުގެ ރޯލެވެ.\nމަނީޝާ ބުނީ ފިލްމު އިންޑަސްޓްރީ އިން އޭނާ އަށް ކިޔާފައި ވަނީ ހޫނު މަރުހަބާއެއް ކަމަށާއި، މިހާރު ނަރްގިސްގެ ފިލްމުތައް ބަލައި އޭނާގެ ހިނގުމާއި، ވާހަކަ ދެއްކުމާއި ހިނިތުންވުން ފަދަ ކަންކަން ދަސްކުރަމުން އަންނަ ކަމަށެވެ. އަދި ނަރްގިސްގެ އަންހެން ދަރިފުޅު ޕްރިޔާ ދަތުގެ ކައިރިން ނަރްގިސްގެ ދިރިއުޅުމުގެ ކަންކަން އޮޅުން ފިލުވަމުން އަންނަ ކަމަށް ވެސް އޭނާ ބުންޏެވެ.\nމަނީޝާ ފިލްމުގެ ޝޫޓިން ފަށާނީ އަންނަ މަހުގެ ތެރޭގަ އެވެ.\n"ވީރޭ ދި ވެޑިން 2"ގެ ޝޫޓިން ފަށާނީ ކަރީނާ ވިހާ ގަދަވުމުން


Bridge hulhuvi haflaa gai MDP ge2Memberun baiveri vejje\nބްރިޖު ހުޅުވި ހަފުލާގައި އެމްޑީޕީގެ ދެ އެމްޕީއިން ބައިވެރިވެއްޖެ\nސިނަމާލެ ބްރިޖް ހުޅުވުމުގެ ރަސްމިއްޔާތުގައި އިދިކޮު މަޖިލިސް މެންބަރު އިބްރާހިމް ޝަރީފް އާއި އަހުމަދު ނާޝިދު ބައިވެރިވެ ވަޑައިގަންނަވަނީ --\nހުޅުލެ އާއި މާލެ ގުޅުވައިދޭ ބްރިޖު، ސިނަމާލެ ބްރިޖް ހުޅުވުމަށް މިރޭ ބޭއްވާ ހާއްސަ ޖަލްސާގައި މަރަދޫ ދާއިރާގެ މަޖިލިސް މެންބަރު އިބްރާހިމް ޝަރީފާއި ކޮމަންޑޫ ދާއިރާގެ މެންބަރު އަހުމަދު ނާޝިދު ބައިވެރިވެވަޑައިގެންފި އެވެ.\nދެ ބޭފުޅުން މިރޭގެ ޖަލްސާގައި ތިއްބަވަނިކޮށް ނަންގަވާފައިވާ ފޮޓޯއެއް ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހުމަދު ނިހާން ހުސައިން މަނިކް ވަނީ ޓްވީޓް ކުރައްވާފަ އެވެ. ދެ ބޭފުޅުންގެ ފޮޓޯއާއެކު ނިހާން ކުރެއްވި ޓުވީޓުގައި ވިދާޅުވީ، ރައީސް ޔާމީންގެ ތަރައްގީގެ އެންމެ ބޮޑު އެއް މަޝްރޫއުގެ ކާމިޔާބީގައި ބައިވެރިވެވަޑައުގަތުމަށް މިނިސްޓަރު މުއިއްޒުގެ ދައުވަތުފުޅު ގަބޫލުކުރައްވައި މެންބަރު ނާޝިދު އާއި ޝަރީފް ޖަލްސާއަށް ވަދައިގެންނެވުމުން އުފާކުރައްވާ ކަމަށެވެ.\nމިރޭގެ ހަފުލާގެ ހާއްސަ ދައުވަތު ސަރުކާރުން ވަނީ ރައްޔިތުންގެ މަޖިލީހުގެ އިދިކޮޅު ހުރިހާ މެންބަރުންނަށް އަރުވާފަ އެވެ. އެ ދައުވަތު އެމްޑީޕީ، ޖުމްހޫރީ ޕާޓީ އަދި އަދާލަތު ޕާޓީގެ މަޖިލިސް މެންބަރުންނަށް ވެސް އެރުވި އެވެ.\nނަމަވެސް ސަރުކާރުގެ ފަރާތުން މިނިސްޓަރު މުއިޒް ފޮނުއްވި މި ދައުވަތު ގަބޫލުކުރައްވައި މިރޭގެ ޖަލްސާގައި ބައިވެރިވެވަޑައިގެންފައިވަނީ އިދިކޮޅު މަޖިލިސް މެންބަރުންގެ ތެރެއިން މެންބަރު ނާޝިދާއި ޝަރީފް އެކަންޏެވެ.\nމިރޭގެ ޖަލްސާގެ ދައުވަތު އަރުވާފައިވާ ބޭފުޅުންގެ ތެރޭގައި އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު، އިބޫ އާއި ފައިސަލް ނަސީމް ވެސް ހިމެނިވަޑައިގަންނަވަ އެވެ. އިބޫ މިވަގުތު ހުންނެވީ ވެސް މާލޭގަ އެވެ. އެހެން ނަމަވެސް ޖަލްސާގައި އިބޫވެސް ބައިވެރިވަވަޑައެއް ނުގަންނަވަ އެވެ.\nބްރިޖުގައި ރެނދެއް ނޫން، ފެން ރޮނގެއް\nއެކްސިޑެންޓް ހިނގީ ކާރެއް ހޫނުވެގެން މަޑުކުރުމުން\nސިނަމާލެ ބްރިޖުގައި އެކްސިޑެންޓެއް\n"ބްރިޖާ ގުޅޭ ގޮތުން އެމްޑީޕީން ހެދީ ދޮގު"


Gehraiyaan: Kulhen faseyha filmeh noon: Deepika\nގެހެރާއިޔާން: ފަސޭހަ ފިލްމެއް ނޫން: ދީޕިކާ\nގެހެރާއިޔާންގެ ތިން ތަރިން ކަމަށްވާ ދީޕިކާ (ކ) ސިދާންތު އަދި އަނަންޔާ\nދީޕިކާ ޕަދުކޯން އާއި ސިދާންތު ޗަތުރަވޭދީ އަދި އަނަންޔާ ޕާންޑޭގެ "ގެހެރާއިޔާން" ގެ ފުރަތަމަ ޓްރެއިލާ އަށް ބެލުންތެރިން ވަރަށް ބޮޑު ތަރުހީބެއް ދީފި އެވެ. ކްރިޓީކްސް ވެސް ބުނަނީ މިއީ ބޮލިވުޑުން ނެރުނު ލޯބީގެ ފިލްމުތަކުގެ ތެރެއިން އެންމެ ރީތި އެއް ފިލްމަށް ވާނެ ކަމަށެވެ.\nމި ފިލްމުގައި އެންމެ މުހިއްމު ރޯލެއް ކުޅެފައިވަނީ ދީޕިކާ އެވެ. ދީޕިކާ ބުނި ގޮތުގައި މި ފިލްމުގައި އޭނާ ކުޅެފައި ވަނީ ވަރަށް އުނދަގޫ ރޯލެކެވެ. އޭނާއަށް އެންމެ އުނދަގޫވީ ފިލްމުގައިވާ ގައިގޯޅި މަންޒަރުތައް ކުޅެން ކަމަށް ވެސް ދީޕިކާ ބުންޏެވެ. ނަމަވެސް އެއީ ފިލްމުގެ ވާހަކައަށް މުހިއްމު މަންޒަރުތަކަކަށް ވެފައި ޑައިރެކްޓަރު ޝަކުން ބަޓްރާގެ އިރުޝާދުތަކުން ހުރިހާ އެންމެންނަށް ވެސް އެ މަންޒަރުތައް ކުޅެން ފަސޭހަވި ކަމަށް ވެސް ދީޕިކާ ބުންޏެވެ.\nދީޕިކާ ބުނި ގޮތުގައި އޭނާ މިހާތަނަށް މިފަދަ ރޯލެއް ކުޅެފައެއް ނުވެ އެވެ. މިއީ ވަރަށް ހަގީގީ އެހާމެ ބޯލްޑް ކެރެކްޓާއެއް ކަމަށް ވެސް އޭނާ ބުންޏެވެ.\nޑައިރެކްޓަރު ބުނި ގޮތުގައި މި ފިލްމު ދީޕިކާ އަށް އެހާ މޮޅަށް ކުޅެލެވުނީ އޭނާ ކުޅެފައިވާ ކެރެކްޓާ އާއި ހަގީގީ ހަޔާތުގެ ބައެއް ހާދިސާތަކާ ވެސް ގުޅުން ހުރީމަ ކަމަށެވެ.\nއަންނަ ފެބްރުއަރީ މަހުގެ 11 ވަނަ ދުވަހު އެމެޒޯން ޕްރައިމް ވީޑިއޯއިން ރިލީޒްކުރަން ހަމަޖެހިފައިވާ "ގެހެރާއިޔާން"ގައި ދީޕިކާ ކުޅެފައިވަނީ އަލީޝާ ކިޔާ ޒުވާން އަންހެންކުއްޖެއްގެ ރޯލެވެ.\nފިލްމުގައި އެންމެ ކުރިން ދެ ލޯބިވެރިންގެ ގޮތުގައި ފެންނަނީ އަނަންޔާ އާއި ސިދާންތެވެ. ނަމަވެސް ވަކި ހިސާބަކުން ސިދާންތުގެ ކެރެކްޓާއަށް ދީޕިކާ އާ ބައްދަލުވެ އޭނާ ދެކެ ލޯބި ވެވެނީ އެވެ. މިއީ ލަވް ޓްރައިންގަލް އެއްގެ އިތުރުން ވަރަށް އަސަރުގަދަ އެހާމެ ފުން ލޯބީގެ ހާދިސާތަކެއް ފެނިގެން ދާނެ ފިލްމެކެވެ.\nދިޕިކާ ޕަދުކޯން އަނަންޔާ ޕާންޑޭ\nދީޕިކާއާއި އެކު ކުޅޭ ފިލްމު ނިންމަން އަނަންޔާ ބޭނުމެއް ނޫން


މެލޭޝިޔާގެ ގައުމީ ޔުނިވާސިޓީގެ ސިލަބަހައް އެމްއެންޔޫ މެޑިސިން ސްކޫލްގައި ކިޔަވައި ދޭން ފަށަނީ\nމޯލްޑިވްސް ނެޝަނަލް ޔުނިވާސިޓީ (އެމްއެންޔޫ) މެޑިސިން ސްކޫލްގެ އެންމެ ފުރަތަމަ އެމްބީބީއެސް ކޯސް މެލޭޝިޔާގެ ގައުމީ ޔުނިވާސިޓީގެ ސިލަބަސް ބެނުންކޮށްގެން މިމަހުގައި ފަށާ ގޮތަށް ހަމަޖައްސައި، އެއްބަސް ވުމުގައި ސޮއިކޮށްފިއެެވެ.\nމިއަދު އެމްއެންޔޫގައި ބޭއްވި ރަސްމިއްޔާތުގައި މެލޭޝިޔާގެ ގައުމީ ޔުނިވާސިޓީ ކަމަށްވާ ކެބެންސާން ޔުނިވާސިޓީގެ ސިލަބަސް ބޭނުންކުރުމަށާއި އެމްއެންޔޫ މެޑިސިން ސްކޫލްގެ މުވައްޒަފުން ތަމްރީން ކުރުމުގެ އެއްބަސްވުމުގައި ސޮއި ކުރެއްވީ އެމްއެންޔޫގެ ފަރާތުން ސޮއިކުރެއްވީ ވައިސް ޗާންސެލާ ޑރ. އަލީ ފަވާޒެވެ. އަދި މެލޭޝިޔާ ޔުނިވާސިޓީގެ ފަރާތުން ސޮއިކުރެއްވީ ޑެޕިއުޓީ ވައިސް ޗާންސެލާ ޑރ. މަރުޒުކީ މުހައްމަދު މުސްތަފާ އެވެ.\nޑރ. ފަވާޒް އެ ރަސްމިއްޔާތުގައި ވާހަކަދައްކަވަމުން ވިދާޅުވީ ، އެމްއެންޔޫ މެޑިސިން ސްކޫލްގައި ކިޔަވައިދޭނެ ލެކްޗަރާއިން އާ ސިލަބަހައް އަހުލުވެރިކުރެއްވުމަށް ތަމްރީންތަކެއް ކުރިޔަށްދާނެ ކަމަށެވެ. އަދި އެ ތަމްރީންތައް ނިމުމަށް ފަހު މިމަސް ނިމުމުގެ ކުރިން ދިވެހި ރާއްޖޭގެ އެންމެ ފުރަތަމަ އެމްބީބީއެސް ކޯހުގެ ކޮޔެވުން ފަށާނެކަމަށް ވެސް ވިދާޅުވިއެވެ.\nމިހާރު އެ ކޯހައް ވަނީ 38 ދަރިވަރުން ޝޯޓް ލިސްޓް ކުރެވިފައި އެވެ. ނަމަވެސް ދަރިވަރުނަގެ އަދަދު ކަށަވަރުކުރެވެނީ އިންޓަވިއު އަކަށް ފަހުއެވެ.\nމި ކޯސް ހިންގަން ނިންމާފައި ވަނީ 25 ބުއިއަށް އިމާރާތް ކޮށްފައިވަ ދަރުމަވަންތަ ހޮސްޕިޓަލްގެ ދެ ފްލޯގައި އެވެ. ނަމަވެސް މެޑިކަލް ސްކޫލަށް ބޭނުންވާ ބައެއް ސާމާނު އަދި ހަމަވެފައި ނުވާތީ، އެމްއެންޔޫ ސައިންސް ލެބް މެޑިކަލް ލެބްއަކަށް ބަދަލުކުރުމަށްފަހު، އެތާގައި ކޯސް ކުރިއާށް ގެންދިއުމަށް ނިންމާފައި ވެއެވެ.\nއޭގެ އިތުރުން އެމްއެންޔޫ މެޑިސިން ސްކޫލްގެ ލެކްޗަރާއިން ކެބެންސާން ޔުނިވާސިޓީގެ ސިލަބަހައް ކިޔަވައިދޭން ފެށުމުން، ކިޔަވައިދޭ ގޮތް ބެލުމަށް ކޮންމެ އަހަރަކު އެ ޔުނިވާސިޓީގެ ތަޖުރިބާކާރުން ވަޑައިގެންނަވާނެކަމަށް ފަވާޒު ވިދާޅުވިއެވެ.\nއެމްއެންޔޫ މެޑިސިން ސްކޫލަށް އެހީވުމާގުޅޭ މަޝްވަރާތައް ކުރަމުން އަންނަތާ އަހަރެއްހައި ދުވަސް ވެއްޖެކަމަށް މެލޭޝިޔާ ޔުނިވާސިޓީގެޑެޕިއުޓީ ވައިސް ޗާންސެލާ ޑރ. މަރުޒުކީވަނީ ވިދާޅުވެފައެވެ. އަދި އެއްބަސްވުން ގާއިމްކުރެއްވުމުން އުފާކުރައްވާ ކަމަށްވެސް އޭނާ ވިދާޅުވިއެވެ.\nކެބެންސާންޔުނިވާސިޓީއަކީދުނިޔޭގެރޭންކިންގައި 186 ވަނައިގައިހިމެނޭޔުނިވަސިޓީއެކެވެ.މީގެ 48 އަހަރުކުރިންއުފެއްދިމިޔުނިވަސިޓީގައި 28،000 ދަރިވަރުންކިޔަވަމުން ދެއެވެ.


Gohoruge cancer jehunu meehegge muhimmu inzaareh | Mihaaru\nޝެރީ ހެގާ: އޭނާ އަންނަނީ ދެވަނަ ފަހަރަށް ގޮހޮރުގެ ކެންސަރަށް ފަރުވާ ހޯދަމުން.\nގޮހޮރުގެ ކެންސަރު ޖެހުނު މީހެއްގެ މުހިއްމު އިންޒާރެއް\n09 އޯގަސްޓް 2017 - 07:02 1 comment\nބަނޑަށް ތަދުވުމާއި ބަނޑު ފުއްޕުން ފަދަ މައްސަލަތައް ދިމާވާން ފެށުމުން ޝެރީ ހެގާ ހީކުރީ އޭނާ އަށް ޖެހިގެން އުޅެނީ ގޮހޮރު ދުޅަވާ ބަލި ކަމަށެވެ. އޭނާގެ އުމުރުން 15 އަހަރުގައި ވަނީ "ކްރޯންސް" ބަލި ހުންނަ ކަން އެނގިފަ އެވެ. އެހެންވެ، ފުށާއި ކިރު ބޭނުންކުރުން ޝެރީ ހުއްޓާލި އެވެ. ސައި ބޮއެ، ބަނޑަށް ހޫނުކޮށް ހެދި އެވެ. އެކަމަކު އޮސްޓްރޭލިއާގެ 31 އަހަރުގެ މި ޒުވާނާ ކުރި އެއްވެސް ކަމަކުން ހާލު ރަނގަޅެއް ނުވި އެވެ. ކައިބޮއެ ހަދާތާ ގަޑިއެއްގެ އިރު ނުވަނީސް ބޮޑުކަމު ދެވެ އެވެ. ހުސް ފެން ފޮދެއް ބޯލިޔަސް މޭނުބައިކުރެ އެވެ.\nޑޮކްޓަރެއް ގާތަށް ގޮސް ކޮލޮނޮސްކޮޕީއެއް ހަދައިދޭން ޝެރީ އެދުނީ ބަލިވެ އުޅޭތާ ތިން މަސް ދުވަސް ފަހުންނެވެ. އެ ހިސާބުން އެނގުނީ އޭނާ އަށް ގޮހޮރުގެ ކެންސަރު ޖެހިފައިވާ ކަމެވެ. ޝެރީ ގަބޫލުކުރާ ގޮތުގައި އެއީ އޭނާގެ ފުރާނަ ސަލާމަތްކޮށްދިން ޓެސްޓެކެވެ.\nމިހާރު ޝެރީ އަންނަނީ ގޮހޮރުގެ ކެންސަރާ މެދު ފަރުވާ ކުޑަނުކުރަން ބާރުއަޅަމުންނެވެ. އޭނާ ބުނާގޮތުގައި އެ ބަލީގެ އަލާމާތްތަކަކީ އަޅާނުލާ ދޫކޮށްލަން ފަސޭހަ ކަންތައްތަކެކެވެ.\nފަރުވާގެ ގޮތުގައި ޝެރީ ވަނީ ބޮޑެތި އޮޕަރޭޝަންތަކެއް ކޮށް، ފަސް ހަފުތާ ވަންދެން ރޭޑިއޯތެރަޕީ އަދި ހަ މަސް ވަންދެން، ހަފުތާއަކު އެއްފަހަރު ކީމޯތެރަޕީ ހަދައިފަ އެވެ.\nއޭގެ ދެ އަހަރު ފަހުން ޝެރީގެ ގޮހޮރުން އާ ޓިއުމަރެއް ވަނީ ފެނިފަ އެވެ. އޭނާ މިހާރު އަންނަނީ ދެވަނަ ބުރަކަށް ފަރުވާ ހޯދަމުންނެވެ. އަދި އޭނާ އަށް ކަންތައް ދިމާވި ގޮތް އޭނާގެ ބްލޮގްގައި އެހެން މީހުންނާ ހިއްސާކުރަމުންނެވެ.\nޝެރީ ބޭނުންވަނީ މިއީ ޒުވާން އުމުރުގައި ވެސް ޖެހޭ ބައްޔެއްކަން އެހެން މީހުންނަށް އަންގައިދޭށެވެ. އިންޓަވިއުއެއްގައި އޭނާ ބުނީ ގޮހޮރުގެ މައްސަލަތަކާ ބެހޭގޮތުން ވާހަކަ ދައްކަން ލަދުގަނެގެން ނުވާނެ ކަމަށެވެ. ލަދުގަންނަން ޖެހޭ ވަރު ކުޑަކުރެވޭނީ ވެސް ގިނައިން ވާހަކަދައްކައިގެން ކަމަށް އޭނާ ދެކެ އެވެ. އަދި "މޮޔައަކަށް ނުވެ، ބޮޑުކަމުދާ ތަކެތި ޓެސްޓްކުރަން" އޭނާ ހިތްވަރު ދެ އެވެ.\nގޮހޮރުގެ ކެންސަރުގެ އަލާމާތްތަކުގެ ތެރޭގައި ދަށްބަނޑުގައި ރިއްސުން، ބޮޑުކަމުދާތަކެތިން ތަކުރާރުކޮށް ލޭ ފެނުން، ބޮޑުކަމުދިޔުން މަދުވުން ނުވަތަ ގިނަވުން ހިމެނެ އެވެ.\nއިތުރު ލިޔުންތައް ސިއްހަތު ކެންސަރު


Column Asdhandi: Raees Yameen aai Maumoonaa dhemedhu anekkaa kon kameh? | Mihaaru\nޚިޔާލު / އަސްދަނޑި\nރައީސް އަބްދުﷲ ޔާމީނާއި ކުރީގެ ރައީސް މައުމޫން އަބްދުލް ގައްޔޫމް ސަލާމް ކުރައްވަނީ: ދެ ބޭފުޅުންގެ މެދުގައި ސިޔާސީ ހިޔާލު ތަފާތުވުންތައް އެބަ ހުރި --ފޮޓޯ: ރައީސް އޮފީސް\n15 ޖޫން 2016 - 08:01\nރައީސުލްޖުމްހޫރިއްޔާ އަދި ޕީޕީއެމްގެ މުސްތަޝާރު އަބްދުﷲ ޔާމީނާއި އެ ޕާޓީގެ ރައީސް މައުމޫން އަބްދުލް ގައްޔޫމާ ދެ ބޭފުޅުންގެ މެދުގައި ސިޔާސީ އެކި ކަންކަމުގައި ހިޔާލު ތަފާތުވެ، ބައެއް ކަންކަން ވަރަށް ގޯސް ހާލަތަކަށް ދާ ވާހަކަ އަބަދުވެސް ދެކެވެ އެވެ. އެއް އިރެއްގައި ރައީސް ޔާމީން އެންމެ އިތުބާރުކުރެއްވި އަހުމަދު އަދީބަށް، ނައިބު ރައީސްކަން ދެއްވުމާ މައުމޫން ދެކޮޅު ހެއްދެވުމާއި އަދީބުގެ މަގާމު ގެއްލުމުން އެ މަގާމަށް ބޭފުޅަކު އައްޔަން ނުކުރައްވައި ރައީސް ޔާމީން ގިނަ ދުވަސްތަކެއް ވެއަތުކުރައްވާ މައްސަލަ ފަދަ ކަންކަން ފާހަގަކުރެވެ އެވެ. އެކަމަކު މި ހިޔާލު ތަފާތުވުންތައް ރައީސް ޔާމީނާއި މައުމޫން ވެސް ގެންގުޅުއްވަނީ "ބޮޑު ސިއްރެއް"ގެ ގޮތުގަ އެވެ. ކިތަންމެ ވަރަކަށް މަތި އަޅުއްވައި، ނުވާ ކަމަކަށް ހައްދަވަން އުޅުއްވިޔަސް ކޮންމެވެސް ގޮތަކުން އެކަން ލީކުވެ އެވެ.\nމިފަހަރު ވެސް ވެގެން މިއުޅެނީ ހަމަ އެކަހަލަ ގޮތެކެވެ. ކުރިއަށް އޮތް ރިޔާސީ އިންތިހާބުގެ ކޯޅުމެވެ. މިއީ ޕީޕީއެމްގެ އެތެރޭގައި، ހާއްސަކޮށް ރައީސް ޔާމީނާއި މައުމޫނާ ދެ ބޭފުޅުންގެ ކޯޅުމަކަށް ވުން ވެސް ގާތެވެ. އެހެން ނޫން ނަމަ، 2018ގެ ރިޔާސީ އިންތިހާބުގެ ޕީޕީއެމްގެ ޓިކެޓް ޕްރައިމަރީއަކާ ނުލައި ރައީސް ޔާމީނަށް ދެއްވުމަށް ޕާޓީގެ ކައުންސިލުން ނިންމައިދޭން އެދި މެމްބަރުންތަކެއް ލިޔުމެއްގައި މިހާރު ސޮއިކުރާކަށް ނުޖެހޭނެ އެވެ. އެހާ ގުޅުން ރަނގަޅު ނަމަ، ރައީސް ޔާމީން، މައުމޫނަށް ދެންނެވުމާ އެކު، އެކަން އެގޮތަށް ކުރައްވަން މައުމޫން ތައްޔާރަށް ހުންނެވީހެވެ. އަދި ޑިމޮކްރެސީގެ އުސޫލުތަކާ ހިލާފަށް އަމަލު ނުކުރައްވާނެ ކަމަށް މައުމޫން ވިދާޅެއްނުވީހެވެ.\nޕީޕީއެމްގެ ޖަލްސާއެއްގައި އެ ޕާޓީގެ މެމްބަރުންތަކެއް. --ފޮޓޯ: ޕީޕީއެމް\nޕީޕީއެމްގެ އަސާސީ ގަވައިދު ބުނާ ގޮތުން ނަމަ، ރިޔާސީ އިންތިހާބުގައި ވާދަކުރާ ކެންޑިޑޭޓަކު ހޮވާނީ ހުރިހާ މެމްބަރުންގެ މެދުގައި ބާއްވާ ޕްރައިމަރީއަކުންނެވެ. އެ ޕްރައިމަރީ ބާއްވަން ޖެހެނީ ރިޔާސީ އިންތިހާބު އޮންނަ ތާރީޚުގެ ކުރިން ތިން މަހާއި ހަ މަހުގެ މުއްދަތެއްގެ ތެރޭގަ އެވެ.\nނަމަވެސް ރައީސް ޔާމީނާއި އެމަނިކުފާނުގެ ސަޕޯޓަރުން ހިފަނީ އަސާސީ ގަވައިދުގެ އެހެން މާއްދާއެއްގަ އެވެ. އެ މާއްދާގައި ވަނީ، ޕީޕީއެމްގެ ޓިކެޓުގައި ރައީސުލްޖުމްހޫރިއްޔާގެ މަގާމަށް އިންތިހާބުވެ، ފަސް އަހަރު ދުވަހުގެ ދައުރެއް އަދާކުރައްވާ ބޭފުޅަކު، ދެވަނަ ދައުރަކަށް ޕާޓީގެ ޓިކެޓްގައި ވާދަކުރައްވަން އެދިވަޑައިގަންނަވާ ނަމަ، ޕްރައިމަރީއަކަށް ނުގޮސް އެ ބޭފުޅަކަށް އެ ޓިކެޓް ދެވިދާނެ ކަމަށެވެ. އެކަމަކު އެބޭފުޅާއާ ވާދަކޮށް، ޓިކެޓް ހޯދަން އިތުރު ބަޔަކު ޝައުގުވެރިކަން ފާޅުކޮށްފި ނަމަ، ޕްރައިމަރީއެއް ބާއްވަން ފެނޭތޯ ބަލަން ޕާޓީގެ ކޮންގްރެސް ނުވަތަ ގައުމީ ޖަލްސާއަކަށް ދާން ޖެހެ އެވެ. ރިޔާސީ އިންތިހާބުގެ ތާރީހާ އެންމެ ކައިރިކޮށް ބާއްވާ ކޮންގްރެސްގައި، މި ހާލަތުގައި ޕްރައިމަރީއެއް ބާއްވަން ނިންމައިފި ނަމަ އެކަން ކުރަން ޖެހެ އެވެ.\nވަރަށް ސާފުކޮށް މިހާރު އެނގެނީ ރައީސް ޔާމީން ބޭނުންފުޅުވަނީ ޕްރައިމަރީއަކަށް ތަން ނުދެއްވައި ޕީޕީއެމްގެ 2018ގެ ރިޔާސީ އިންތިހާބުގެ ޓިކެޓް ހޯއްދެވުންކަމެވެ. ޕާޓީގެ އަސާސީ ގަވައިދު އޮތް ގޮތުން، ކައުންސިލުން އެކަން ނިންމައިފި ނަމަ އެކަން ވާނެ އެވެ. ދެން ސުވާލަކީ އެ ފުރުސަތު ކައުންސިލުން ލިބޭނެ ހެއްޔެވެ؟ ޖަވާބަކީ ނަމްބަރަށް ބަލާއިރު، ކައުންސިލް ބާއްވައި އެ މައްސަލަ އެޖެންޑާ ކޮށްފި ނަމަ ވަރަށް ފަސޭހައިން ރައީސް ޔާމީން އެކަން ކާމިޔާބު ކުރައްވާނެ ކަމެވެ. މައުމޫން ރިޔާސަތު ބަލަހައްޓަވާ ކައުންސިލްގައި 33 މެމްބަރުން ތިބޭއިރު ހަތަރުވަރަކަށް މީހުން ފިޔަވައި އެހެން މެމްބަރުން މިހާރު ވަނީ، ޕްރައިމަރީއަކާ ނުލައި ރައީސް ޔާމީނަށް ރިޔާސީ ޓިކެޓް ދޭން މައުމޫނަށް ދަންނަވާ ލިޔުމުގައި ސޮއިކޮށްފައި ކަމަށް އެނގިފައިވެ އެވެ. އެ އަދަދުން މަންޒަރު ވަރަށް ސާފެވެ.\nރައީސް ޔާމީނާއި މައުމޫން ނޫސްވެރިންނާ ވާހަކަފުޅު ދައްކަވަނީ.---ފޮޓޯ: ރައީސް އޮފީސް\nމީގައި ބޮޑު ކަމަކަށް ވާނީ މި މައްސަލަ އެޖެންޑާ ކޮށްފާނެތޯ ނުވަތަ ނޫންތޯ ސުވާލު އުފައްދާ ހިސާބުންނެވެ. އެ ސުވާލު އުފައްދަނީ މައުމޫންގެ ވިސްނުންފުޅު މި މައްސަލާގައި ތަފާތުވާ ކަމުގެ ހެކި ފެންނަން ހުރުމުންނެވެ. ޕީޕީއެމްގެ ކައުންސިލްގެ ކަންކަން ވަރަށް ގާތުން ބައްލަވާ ބޭފުޅަކު ވިދާޅުވި ގޮތުން ނަމަ، ކައުންސިލްގައި މައުމޫންގެ ވިސްނުންފުޅާ ދެކޮޅަށް މީގެ ކުރިން ބަސް ބުނަން ކެރެނީ މަދު ބަޔަކަށެވެ. އެކަމަކު މިހާރު މަންޒަރު ވަރަށް ތަފާތެވެ. މައުމޫން ރިޔާސަތު ބަލަހައްޓަވާ ޖަލްސާތަކުގައި، އެމަނިކުފާނުގެ ވިސްނުންފުޅާ ދެކޮޅަށް ވާހަކަ ދައްކަވާ މެމްބަރުން މިހާރު ގިނަކަން އޭނާ ފާހަގަކުރެއްވި އެވެ. އޭނާ ވިދާޅުވީ "ކުރުކޮށް ބުނާ ނަމަ، ހައެއްކަ މެމްބަރުން ނޫނީ، މިހާރު ދެން އޮންނާނީ ރައީސް ޔާމީންގެ މެޖޯރިޓީ" ކަމަށެވެ. އެހެންވީމާ ޕީޕީއެމްގެ އެތެރޭގެ ޕޮލިޓިކްސް ކުރިމަގުގައި ކުރަހާލާނެ ގޮތް ވެސް ތަސައްވުރު ކުރެވެ އެވެ.\nވަރަށް ސާފުކޮށް މިހާރު އެނގެނީ ރައީސް ޔާމީން ބޭނުންފުޅުވަނީ ޕްރައިމަރީއަކަށް ތަން ނުދެއްވައި ޕީޕީއެމްގެ 2018ގެ ރިޔާސީ އިންތިހާބުގެ ޓިކެޓް ހޯއްދެވުންކަމެވެ. ޕާޓީގެ އަސާސީ ގަވައިދު އޮތް ގޮތުން، ކައުންސިލުން އެކަން ނިންމައިފި ނަމަ އެކަން ވާނެ އެވެ. ދެން ސުވާލަކީ އެ ފުރުސަތު ކައުންސިލުން ލިބޭނެ ހެއްޔެވެ؟ ޖަވާބަކީ ނަމްބަރަށް ބަލާއިރު، ކައުންސިލް ބާއްވައި އެ މައްސަލަ އެޖެންޑާ ކޮށްފި ނަމަ ވަރަށް ފަސޭހައިން ރައީސް ޔާމީން އެކަން ކާމިޔާބު ކުރައްވާނެ ކަމެވެ.\nރައީސް ޔާމީނަށް ޕްރައިމަރީއަކާ ނުލައި ރިޔާސީ ޓިކެޓް ހޯއްދަވަން އެމަނިކުފާނާއި ސަޕޯޓަރުން މިހާ ކުރިން މަސައްކަތް ފެށީ ކީއްވެތޯ މިއީ ވެސް ސުވާލެކެވެ. ޕްރައިމަރީއަކަށް ހުޅުވާލައިފި ނަމަ، އެ ފުރުސަތު ރައީސް ޔާމީނަށް ގެއްލިދާނެތީ އެމަނިކުފާނު ބިރުފުޅު ގަންނަނީ ހެއްޔެވެ؟ އެ ޔަގީންކަން ނެތީ ހެއްޔެވެ؟ ރައީސް ޔާމީނާއި މައުމޫނާ ދެމެދުގައި ލެވިފައިވާ "ފާރު މަތިން" މިފަހަރު ހުރަސް ކުރައްވަން ގޮންޖެހުންތަކެއް ހުރީ ބާވަ އެވެ؟\nދެން އޮންނަ ރިޔާސީ އިންތިހާބަކަށް ޕީޕީއެމްގެ ޓިކެޓް ދެއްވަން މައުމޫން ބޭނުންފުޅުވަނީ އެހެން ބޭފުޅަކަށް ކަމުގެ އަޑު ވެސް ފެތުރެ އެވެ. އެއީ ވެސް މިހާ ކުރިން އެކަން ކޮޅެއްގައި ޖައްސަން ރައީސް ޔާމީން ބޭނުންފުޅުވާ އެއް ސަބަބު ކަމަށް ބެލެވެ އެވެ. އެންމެ ފަސޭހައިން ބައެއް މީހުން ދޭނެ ޖަވާބަކީ އެމެރިކާ ފަދަ ގައުމުތަކުގައި ވެސް، ރިޔާސީ ދައުރު ފުރިހަމަކުރަމުން އަންނަ ރައީސް ދެވަނަ ދައުރަކަށް ކުރިމަތިލައްވަން ޕްރައިމަރީއަކަށް ނުދާތީ އެ ނަމޫނާ ނުނެގެންވީ ސަބަބެއް ނެތް ކަމެވެ.\nޕީޕީއެމްގެ އާއްމު ޖަލްސާއެއް ކުރިއަށް ގެންދަނީ. --ފޮޓޯ: ޕީޕީއެމް\nޕީޕީއެމްގެ އެތެރޭގެ ޕޮލިޓިކްސް އަބަދުވެސް ވަރަށް ޝައުގުވެރިވެ އެވެ. އެންމެ ފަހުގެ ރިޔާސީ އިންތިހާބާއި އޭގެ ކުރި އެވެ. އަބަދުވެސް ފެންނަނީ ފެކްޝަންތަކެވެ. ޕީޕީއެމްގެ މައި އޮފީހެއް ހުންނައިރު، އެ އޮފީހުގެ ބޭނުމެއް ނެތް ކަހަލަ އެވެ. ގާތްގަނޑަކަށް ހުރިހާ ހަރަކާތެއް ހިންގަނީ ފަސްޓް ލޭޑީ ފާތުމަތު އިބްރާހިމް އިސްވެ ހަރަކާތްތެރިވެވަޑައިގަންނަވާ، ރައީސް ޔާމީންގެ ކެމްޕެއިން އޮފީހުންނެވެ. ޕާޓީއަށް މީހުން ވެއްދުމުގެ މަސައްކަތް ކުރަނީ ވެސް އެ އޮފީހުންނެވެ. ސަޕޯޓަރުންނަށް އެކި ޒާތްޒާތުގެ އެހީ ދިނުމާއި ޕާޓީގެ ކުރިއެރުމަށް ވެސް ހަރަކާތްތެރިކަމާ އެކު މަސައްކަތް ކުރަނީ އެ އޮފީހުންނެވެ. ޕީޕީއެމްގެ ރަސްމީ އޮފީހަކީ ހަމައެކަނި ޕާޓީގެ ކައުންސިލް ބާއްވާ ތަނެވެ. ޕާޓީގެ ކުރިއެރުމަށް އެ އޮފީހުން ކަމެއް ކުރާ ތަނެއް ނުފެނެ އެވެ. ޕީޕީއެމްގެ ސަރުކާރު ދިފާއުކޮށް، ޕްރޮމޯޓް ކުރުމަށް ސީދާ ޕީޕީއެމުން ކުރާ ކަމެއް ނެތޭ ބުންޏަސް ދޮގަކަށް ނުވާނެ އެވެ.\nރައީސް ޔާމީންގެ ދެކަނބަލުން އެންމެ ފަހުން މެލޭޝިއާ އަށް ކުރެއްވި ދަތުރުފުޅަށް ފަހު މާލެ ވަޑައިގަތުމުން، ޖުމްހޫރީ މައިދާނުން ސަޕޯޓަރުން މަރުހަބާ ދަންނަވަނީ: ރައީސް ޔާމީން ޕްރޮމޯޓް ކުރެއްވުމަށް، ޕީޕީއެމަށް ވުރެ ކުރީގައި އުޅުއްވަނީ އެމަނިކުފާނުގެ އަނބިކަނބަލުން ފާތުމަތު އިބްރާހިމް.---ފޮޓޯ: މުހައްމަދު ޝަރުހާން/މިހާރު\nކުރިއަށް އޮތް ރިޔާސީ އިންތިހާބަށް ރައީސް ޔާމީންގެ ކެމްޕެއިން އޮފީހުން ކިތަންމެ މަހާސިންތާއެއް ވަނީ ބާއްވާފަ އެވެ. އެކަމަކު އެއިން އެންމެ ހަފުލާއަކުން ވެސް މައުމޫނެއް ނުފެނެ އެވެ. މިކަމުގެ ދިފާއަކީ 2018ގައި ޕާޓީގެ ޓިކެޓް ދޭނެ ބޭފުޅަކު އަދި ކަނޑަނާޅާތީ، އެ މަހާސިންތާތަކަށް މައުމޫން ވަޑައިނުގަންނަވަނީ އެވެ. ރަނގަޅު ވާހަކައަކަށް ވެދާނެ އެވެ. އެހެން ކަމަށްވާ ނަމަ ދެން އުފެދޭ ސުވާލަކީ ރައީސް ޔާމީނާއި ސަރުކާރު ޕްރޮމޯޓް ކުރަން ބޭއްވި ހަފްލާތަކުން މައުމޫން ފެނުން އާންމު ހެެއްޔެވެ؟ އެ ސުވާލަށް ވިސްނާލާ ނަމަ މަންޒަރު ވަރަށް ސާފެވެ.\nކުރިއަށް އޮތް ރިޔާސީ އިންތިހާބު ކައިރިވާ ވަރަކަށް، އެކަންކަމުގެ ހަގީގަތް އެނގޭނެ އެވެ. ހާއްސަކޮށް ޕްރައިމަރީއަކާ ނުލައި ރައީސް ޔާމީނަށް ޕާޓީގެ ޓިކެޓް ދޭނެތޯ ނުވަތަ ނޫންތޯ ކަނޑައަޅާއިރު، އެއްކަހަލަ ފެކްޝަންތައް ފެންނަން ފަށާނެ އެވެ.\n25 ކޮމެންޓް, 162 ރިއެކްޝަންސް\nވާސަރީ!! އެކިޔާލީ ބޮނދު ބުޑަށް ސައި. ރައީސް މައުމޫނާއި އުމަރުގެ ޕްލޭން ރައީސް ޔާމީނަށް ފަޅާ އެރީ، ދެން ޖެހޭނީ ސައި ފިލުވާން، ޔާމީނާއި ދެކޮޅަށް މައުމޫނާއި އުމަރު ރުކުރުވަމުންދާ ފުލުހުންނާއި ސިފައިންގެ ސަފުތަކުގައި ހާއަޅުވާލީ ދެން މި ދެ ޤައްދާރުން ކުޅޭނެ ކުޅިވެސް ޔާމީނަށް އެގޭނެ، ފައުޅުގައި އިދިކޮޅާއި މައުމޫނު ގުޅޭނީ، ބުރުމާ ފައުޅުވާނީ ރައީސް ޔާމީން ގަނޑަކަށް ފަހު ގަނޑެއް އެކި ކުޅިތަކުން ކުޅިފަސް ހޯދާނެ.\nއަމަލު ނުކުރަންޏާ ދެން ކީއްކުރަން ބާއްވާ އަސާސީ ގަވާއިދެއްތަ؟ ކައުންސިލް އޮތީމަ ފުދެއެއްނުން؟ އެއިރެއްގަ އޮޔާ ވައި ޖެހޭ ގޮތަކަށް ކައުންސިލް މެންބަރުން ޑާންސްކުރީމަ އެއީ ޑިމޮކްރެސީ ހެދިފައެއްނުންތަ؟ ޔާމީނަށް ސަނާކިޔާ ޔާމީނު ލައްވާ ގޯސްހައްދަން މިއުޅެނީ އެންމެ ކައިރިގަ އުޅޭމީހުން ކަމަށް ބެލެވޭ. މީގެކުރިންވެސް ކަންކަން ވީ ހަމަ އެހެން. އެންމެ ގާތުގަ ހުރި ބްރޯ ކޮބާ މިހާރު؟\nތީބޮޑޫގޭސްގަނޑެށް ، މުޅިމީޑިޔާގައި މައުމޫންއާއި ޔާމިންގެ ވާހަކަދައްކުވަން ވެގެން ކުޅޭކުޅިގަނޑެއް ، އޭރުން ކޮރަޕްޝަންއާއި މާރާމާރީގެ ވާހަކަތަކާއި އަދީބްގެ ފޭކްޝަރީއަތުގެ ވާހަކަތަކުގެ އަޑުމަގުވެގެންދާނީ ، ތިޔަކަމަށް ކިޔާއުޅެނީ 2ބޯގެރި ދުއްވުން ،\nހަގީގަތުގަ ޔާމީނު މިވަރުން ނޫޅުނަސް ޕްރައިމަރީގައި އެކަކަށް ވެސް އޭނާއާ ވާދަކުރާކަށް ނުކުރޭނެ. ދެން ކީއްކުރަންބާ ލިޔެވިފައި އޮތް ގަވައިދެއް މުގުރާލަން މައުމޫނަށް ޕްރެޝަރު ކުރަނީ؟ ކޮންމެ ކަމެއް ވެސް ކުރަން އޮންނަ ރީތި ގޮތް އޮއްވާ ނާޖާއިޒު ގޮތުގައި ހިފުމަށް އާދަވެފައި ހުރި މީހަކަށް ގާނޫނާ އެއްގޮތަކަށް ވެރިކަމެއް ނުކެރެވޭނެ\nޔާމީނަށް އެނގިވަޑައިގަންނަވާ ރައްޔިތުންގެ ލޯތްބެއް ނެތްކަމަށް. ޕާޓީގެ އާންމު މެންބަރުންގެ ލޯބި ނެތްކަން. އަދި ލޯތްބާއި ތާއީދަކީ ފައިސާއިން ގަނެވޭނެ އެއްޗެއް ނޫންކަންވެސް. އެހެންވީމާ ގަދަބަދަވިކޮށް އުޅުއްވަނީ. މިއީ ހަމައެކަނި ޕީޕީއެމް ވީމާ އޮންނަ ކަމެއްނޫން. އެމްޑީޕީގައި އޮންނަނީ މިކަހަލަ ސަގާފަތެއް\nސިޔާސީ ޕާރޓީ ތަކުގެ އިސް ލީޑަރުންނާއި އެކު ރޯދަ ވީލުމެއް ބާއްވަން ފެނޭ ޕީޕީއެމްގެ ލީޑަރުންވެސް، ޖަރުމަނުގެ ލީޑަރުންގެ ނަމޫނާ!\nތިކަން ކުރެވޭނީ މިހާލަތުގަ ތިޔަ ވިދާޅުވާ ގިނަ އިސްލީޑަރުން ތިބި ތަނަކަށް ގޮސް އެކަން ކުރަން، ދެން ކިހިނެއްތޯ މިކަން ކުރާނީ.\nމައުމޫނަކީ އިލްމީ ބޭފުޅެއްކަމާމެދު ސުވާލެއް ނުއުފެދެއެވެ. އަދި ވަކި އުސޫލްތަކެއް ދަމަހައްޓަވާ ބޭފުޅެއްކަންވެސް ވަރަށް ސާފެވެ. ޕީޕީއެމްގެ އަސާސީ ގަވައިދުގައި ވަކިކަމެއް ވަކިގޮތަކަށް ކުރަން ކަނޑައަޅާފައިވަނިކޮށް އެކަން ދޫކޮށްލަށް މައުމޫނަށް އުދަގޫވެގެން އުޅެނީއެވެ. އެންމެ ބޮޑު ސުވާލަކީ ރިޔާސީ ޓިކެޓް ހޯދަން އެހެން މީހަކު ސައުގުވެރިކަން ހުރެއްޖެނަމަ ޕްރައިމަރީއަކަށް ދިޔުމަށް ނުވަތަ ގައުމީ ޖަލްސާއަކަށް ނުވަތަ ކޮންގްރެސް އަކަން ދާންޖެހޭނެކަމަށް ބުނާއިރު އެކަން އެގޮތަށް ނުކޮށް އެހެން މަގަކުން ދެވޭނެ ގޮތްވެސް އަސާސީ ގަވާއިދުގައި ވޭތޯއެވެ. އެންމެ ބޮޑު ސުވާލަކީ ޕްރައިމަރީއަކަށް ދާން ޔާމީނު ޖެހިލުންވަނީ ކީއްވެހެއްޔެވެ؟؟ ޕާޓީގެ އެތެރޭގެ މަގުބޫލްކަން ކުޑައީތޯއެވެ. ތާއީދެއް ނެތީތޯއެވެ.\nތާއީދު އޮވެދާނެ. ޔާމީނަށް ހަޣިގަތް އޮތްގޮތް އެނގިވަޑައިގަންނަވާތީ އެގޮތަށް ޑިމާންޑް ކުރައްވަނީ. ޕާޓީގެ ވޯޓް ނުލިބުމާ ވައްތަރުގޮތެއް އިޙްސާސް ކުރެވެނީ ތޯއްޗެއް!\nރައީސް ޔާމީން އާއި އަދި ރައީސް މައުމޫނު އާއި ދެމެދު އެއްވެސް ޚިޔާލު ތަފާތު ވުމެއްް ނެތެވެ. ވެރިކަން ކުރަނީ ރައީސް ޔާމީން ކަމަށްވުމާއި އެކު ރައީސް ޔާމީން އަށް އޮންނާނެ އިޚްތިޔާރު ރާއްޖޭގެ ވެރިކަން އެމަނިކުފާނު ބޭނުން ފުޅުވާ ގޮތަށް ގާނޫނުގެ ތެރޭން އެކަން ކުރެވެން. އިދިކޮޅު ސިޔާސީ ފަރާތް ތަކާއި ބްރޯ އާއި ގުޅިގެން އަޑި އަޑިން ނުވަތު ބުރުން ރާއްޖޭގެ ވެރިކަން ބަދަލު ކުރަން ވެެގެން ރިޔާސީ ލޯންޗް ކޮޅު ގައި އެއްޗެއް ގޮއްވުމުން އެކަން ވެސް ނާކާމިޔާބު ވީއެވެ. ދެން އެވެރިން ބެލީ ފޭކް ކޯޓް އަމުރެއް ނެރެގެން ޕީޕީއެމްގެ ފުރަތަމަ ވެރިކަން ވައްޓާލަން އެވެ. އެކަން ވެސް ދިޔައީ ތޮށް ދޮށުންނެވެ. މިސަރުކާރުން ޖެހޭނެ އެއަށް ވުރެން ހުށިޔާރު ވެ ތިބެން. ރާއްޖޭގައި އުޅޭ އަންޑަރވޯލްޑް ލޯޔަރުންނާއި އަދި ކުށްވެރިން ތަކާއި ގުޅިގެން އެބަލަނީ މިސަރުކާރު ވައްޓާލެވޭނެ ކަމަށް ތޯއެވެ. އެހެން އެކަން ނުވާނެއެވެ. އެއީ ކާމިޔާބު ވާނެ ކަމެއް ނޫނެވެ. މިރާއްޖޭގައި ދެން އަންނަ ރިޔާސީ އިންތިޚާބު ބާއްވާނީ ޕީޕީއެމް އިން ޕްރައިމަރީ އަކަށް ނުގޮސް ރައީސް ޔާމީން އަށް ޓިކެޓް ދީގެން ނެވެ. އިދިކޮޅު މީހުން ތިބެން ޖެހޭނީ ސިޔާސީ ގޮތުން ބިތް ޖެހިފައި މިކަމުގައި ޕީޕީއެމް ބޮލަށް ސަވާރުވާން ބޭނުންނަމަ.\nއެއްވެސް ކޯޅުމެއް ނެތެވެ. ރައީސަކަށް2ދައުރު އޮތްއިރު، މިހާރު ރައީސް ކަމުގައި ހުންނެވި ފަރާތައް ޕްރައިމެރީއަކާ ނުލާ ދެވަނަ ދައުރެއް ދެވިދާނެއެވެ. އެމެރިކާގައިވެސް އޮންނަ ފަދައިންނެވެ. އެކަމަށް ކުރަންޖެހޭ ކަމަކީ ކައުންސިލްގެ ލަފައެއް ހޯދުން އެކަންޏެވެ. އެހެންކަމުން މިހާރު ހިނގަމުންދާ ކަންތައްތަކަކީ އެކަމަށް ތައްޔާރުވުމުގެ ގޮތުން ހިނގަމުންދާ ކަންތައްތަކެވެ. އެގޮތަށް ޕީޕީއެމްގެ ރައީސް ތަބާ ނުވަނީނަމަ، ޕާޓީތަކުގެ ރައީސުންގެ ވަކި އުމުރެއް ކަނޑައަޅާ މުސްކުޅި ކުރެވޭގޮތަށް ޕާޓީތަކުގެ ޤާނޫނު އިސްލާހުވެސް ކުރެވިދާނެއެވެ.\nތި ވިދާޅުވި އިސްލާހަކީ ގެނެވިދާނެ އިސްލާހެއްކަމާމެދު އެއްވެސް ޝައްކެއްނެތް، އެކަމަކު ދަންނަވަންތޯ، ތި އިސްލާހު ގެނެސް މައުމޫނު ހަފޮޅުން ބޭރުކޮށްލާ ހިސާބުން ދެން ކަންވެގެން ދާނެ ގޮތް އަންދާޒާ ކޮށްލެވޭތޯ، ގިނަބަޔަކު ޤަބޫލުކުރާ ގޮތުގަ ޔާމީނަކީ ރައްޔިތުންގެ ޕޮޕިއުލަރިޓީ އެއްނޫން، ޚުދު ޕާޓީ ތެރޭގަވެސް ކަން އޮތީ މިހެން، ނާޖާއިޒު މާލީ މަންފާތަކެއްގެ ލިބޭތީ މިހާރުވެސް ބަޔަކު އެއުޅެނީ، ކޮންމެހެން ޔާމީނާ ދޭތެރޭ މާބޮޑު މަޤްބޫލުކަމެއް އޮވެގެނެއް ނޫން، މިއީ ކައުން ސިލްމެމްބަރުން ހިއްސާކުރާ ވާހަކަ، އިނގޭތޯ.\nހެޔޮގޮތެއް އެބައޮތްހެއްޔެވެ؟ ތަސްމީނަށް ތަބަކަށްލާފައި ދިނީމައި އެގޮތް ކަމަކު ނުދިޔައެވެ. މިހާރު ސީދާ ޑިމޮކްރަޓިކް އުސޫލުން ކަންތައް ގެންދަވަން މައުމޫން ވިދާޅުވުމުން އެގޮތްވެސް ކަލޭމެންނަކަށް ކަމަކު ނުދިޔައެވެ. ދެން ކަމުދާ ގޮތެއް ބުނެބަލާށެވެ. ވަނީކީ އެހެނެއްނޫނެވެ. މިވެސް އެމީހުންގެ ގޮތްޕެކެވެ. އެހެންވީމާ ގެއްލުނު އެތީގެ ބޮޑުކަމުން ދޭތެރެ ޖައްސައިގެންވެސް ވެރިކަން ފޭރިގަންނަން މަސައްކަތް ކުރަނީއެވެ.


BREAKING NEWS: Rayyithun Alhugandah Dhinee 96000 Voteh Noon - Raees - Vaguthu\nރައްޔިތުން އަޅުގަނޑަށް ދިނީ 96000 ވޯޓެއް ނޫން – ރައީސް\nރިޔާސީ އިންތިޚާބުގައި ރައްޔިތުން ރައީސް ޔާމީނަށް ދިނީ 96000 ވޯޓް ކަމަށް މިއަދު ގަބޫލު ނުކުރެއްވޭ ކަމަށް ރައީސް ޔާމީން ވިދާޅުވެއްޖެއެވެ.\nރައީސް ޔާމީން މިހެން ވިދާޅުވީ ޕީޕީއެމް އޮފީސް ކައިރީގައި ކުރިއަށްދާ މުޒާހަރާގައި ނޫސްވެރިންގެ ބައެއް ސުވާލުތަކަށް ޖަވާބު ދެއްވަމުންނެވެ.\nރައީސް ޔާމީން ވިދާޅުވީ ދެން ކަންތައް ކުރައްވާނެ ގޮތަކާއި ބެހޭ ގޮތުން މަޝްވަރާ ކުރައްވަމުން ގެންދަވާ ކަމަށެވެ.\n"އަޅުގަނޑު އެއްގޮތަކަށް ވެސް ނަތީޖާ ގަބޫލު ނުކުރަނީކީ ނޫން. އަޅުގަނޑަކީ އެންމެ މީހެއް. އަޅުގަނޑުމެންގެ ލީގަލް ޓީމުން އެބަ މަސައްކަތް ކުރައްވާ. އަނެއްކާ މިތަނުން މި ފެންނަނީ ރައްޔިތުންގެ އިހުސާސް. އެހެން ވީމާ މިކަމުގައި އަޅުގަނޑަށް ދެން ދެވޭނީ އާންމު މެންބަރުންގެ އިހުސާސްތަކާ އެއްގޮތަށް އަޅުގަނޑަށް ކުރިއަށް ދެވޭނީ،" ރައީސް ވިދާޅުވިއެވެ.\nއޮކްޓޯބަރ 1, 2018 22:47\nއޮކްޓޯބަރ 1, 2018 22:51\nހޫނ އެއަށްވުރެވެސް މަދުންހެން އަޅުގަނޑަށް ހީވަނީ....\nއޮކްޓޯބަރ 1, 2018 23:01\nއާއެކޭ މަނިކުފާނަށް ލިބުނީ 96052 ވޯޓޭ ބަލަގަ 96000 ލިބުނުކަމަށް އަހަރެންވެސް މިހެންވެ ގަބޫލެއް ނުކުރަން ?\nއޮކްޓޯބަރ 1, 2018 23:11\nރައްޔިތުން ދިނީ 90 ވޯޓު މީހަކު މޮޔަވިޔަސް ތަންފުކެއް ބޮޑުވަރު\nއޮކްޓޯބަރ 1, 2018 23:16\nޙޫން ރައިސް ޔާމީން މޮޔަފުޅު ވީތޯ?\nއޮކްޓޯބަރ 1, 2018 23:28\nއިދިކޮޅޭމެން އެވަރަށް މުޒާހަރާ އަށް ނިކުތުމުން އެނގިއްޖެ އޭރު ވެސް ހޭވުނުހަޑި ފަޅާއަރާފާނެތީ ބިރުން ތެޅިފޮޅެނީކަން\nޕޮއް ޔާމީނޫ ދެން ހަމަ ޕޮއް. ތިޔާވީ ފެއިލް ދެން އަމުދުން ތިޔަ ފެށިކުޅިވަރުން އަހަރެމެން ދެން އޮތް ތަންކޮޅޫވެސް އަތުލައިފިން. ދެން ހުރޭ އަދުރޭ ތެޔޮބިޑި ގޮވައިގެން ވެހޭ ފެނުގައި ތުރުތުރު ލާން މަވާ ސަލާމް\nޔާމީނަށް ވޯޓްދިން މީހުން ސޮއިކޮށް ޕެޓިޝަނެއް ހުށހަޅަން ފެނޭ\nޕެޓިޝަނުގަ މަށެއް ސޮޔެއް ނުކުރާނަން... ވޯޓް އެއީ ސިއްރު އެއްޗަކަށް ވާތީ.....\nއަޅެ ވެރިކަމާއި ހެދި މޮޔަވިޔަސް މީ ބޮޑުވަރު ދެން......\nއޮކްޓޯބަރ 1, 2018 23:51\nނަތީޖާ ޤަބޫލުކޮށް ބަލައިގަތުމަށް ފަހު، ދެންދައްކާނެ އިތުރު ވާހަކައެއް ނޯންނާނެއެވެ.\nއޮކްޓޯބަރ 1, 2018 23:58\nއޮކްޓޯބަރ 1, 2018 23:59\nއޮކްޓޯބަރ 2, 2018 00:10\nމީވެސް ވަރަށް ވާހަކަ.\nއޮކްޓޯބަރ 2, 2018 00:17\n50ހަކަށްމީހުން މުޒާހަރާކުރީމަ އެއީ ރައްޔިތުންގެ އަހުސާސޯ. މުޒާހަރާއައްދިޔަ ،ޯހުންގެ އިތުރަށް 2000 ވޯޓު ހިބަކޮށް ދިނަސް ޔާމިން ވާނީ ބަލި.. ދެން ޓާޓާ\nއޮކްޓޯބަރ 2, 2018 00:21\nޔާމީނު ހަޑިނުހާވާތި. މިފަހަރު ޔާމީނަށް މަގޭވޯޓުނުދިނީ މައުމޫނު ޖަލަށް ލީމަ. ފުރުސަތު ލިބުނިއްޔާ ދެންފަހަރަކުން ވޯޓުދޭނަން.\nއޮކްޓޯބަރ 2, 2018 01:22\nރައްޔިތުންގެ އިހުސާސް ފެނިއެގުނީ 23 ސެޕްޓެމްބަރ ގަ.މިރެއަކު ނޫން.ރައީސް ޔާމީނޫ މޮޔަނުގޮވާ.ޕީޕީ ކުދިން ވޯޓުލާ މަރުކަޒައް ލީމަ މަސްކާށި ކެވިއްޖެން.ލިޔަންކިޔަން ނޭގުނަސް ހެޔޮ ޕީޕީ ވެއްޖެއްޔާ.ތިއޮޅުނީ އެހެންވެ.ލޮލް....\nއޮކްޓޯބަރ 2, 2018 02:11\nޔާމިނަށް ލިބުނީ 45000 ވޯޓު ޔާމިނު ތިދައްކަނީ ރަންގަޅު ވާހަކަ.\nއޮކްޓޯބަރ 2, 2018 05:13\nމިފަހަރު މަށަކަށް ވޯޓް ލާން ނުދެވުނު، އެކަމަކު ވޯޓް ބާތިލް ކޮށްފިނަމަ ޔާމީން އާ ދުކޮޅަށް ވޯޓް ލާން ތައްޔާރަށް މިހުރީ.\nއޮކްޓޯބަރ 2, 2018 05:53\nކާކުތަ ބުނީ ޔާމީނަށް ލިބުނީ 96000 ވޯޓޭ؟ 96000 މީހުންނާއެކީއޭ ޖަލަށްލާންޖެހޭނީއޭ ކިޔާފަ 96000 އޭ ކިޔަންފެށީ ޔާމީންގެ މެންބަރު ފަލާހު. އީސީ އިން އިއުލާން ކުރީ 96052 ކަމަށް، އަހަރެމެން އެންމެންވެސް މިކިޔަނީ 96052 ކަމަށް.\nއޮކްޓޯބަރ 2, 2018 06:42\nމިނިމަމް އަދަދާއި މެކްސިމަމް އަދަދު އޮވޭތޯ އިންތިހާބުގައި. އަންދާޒާކުރުންތަކުގައި އޮންނަ އެއްޗެއް އެއީ ދެއްތޯ؟\nއޮކްޓޯބަރ 2, 2018 06:52\nރޔާމީނަކަށް އަސްލު 50000 ވޯޓްވެސް ނުލިބޭނެ.. ވަގު ހަދާގެން ލިބުނު 96000 ވޯޓްތީ.. ތިހިރީ ވޯޓުންތަޅާ ބަލިކޮށްފަ.. ދެން ހުރޭ ވެރިކަމަކާ ގާތްވެސް ނުވެވޭނެ..\nއޮކްޓޯބަރ 2, 2018 06:55\nމަމެންނަށް ޔަގީން އެމެންނަށް 60 ހާސް ވޯޓް ނުލިބޭނެ ކަން މަމެންނަށް ޔަގީނޭ ވޯޓް ކަރުދާހުގައި ނަމްބަރު 1 އާއި ދިމާލުގައި ޖަހާ ފާހަގަ ފުހެވެނީ ދެން ވޯޓް ކަރުދާސް މަތީގައި އަތް ކާއްތާލާއިރު ނަމްބަރު2ގައި އިންނަނީ ރަނގަޅު ފާހަގަ އެއް މީ ވޯޓް ކަރުދާހުގައި ހަދާފައިވާ ވަގަކީ އިލެކްޝަންސް ކަމިޝަން އާއި ވޯޓް ކަރުދާސް ޗާޕް ކުރި ތަނާއި ދެމެދު ޑީލް ހަދައިގެން މިކަން ކަމަކީ އެއީ ބަލަން ޖެހޭނެ ކަންކަން..\nއޮކްޓޯބަރ 2, 2018 07:15\nއީސީ އިން ވޯޓްގެކަންކަން ހިނގައި ދިޔަގޮތުގެ\nސާފ މައުލޫމާތު ހާމަކުރުމަށް ގޮވާލަން އަދި\nމިކުރެވޭ ތުހުމަތު ތަކަށް ޒިއްމާދާރު ކަމާއި އެކު\nޖަބާދާރީ ވުމަށް ގޮވާލަން.\nތުޙުމަތު ކުރެވެންޏާ ކޯޓަށް ގޮސް ހުށަހަޅާބަލަ...\nއޮކްޓޯބަރ 2, 2018 07:55\n96000 އެއް ނޫން ތަންކޮޅެއް އިތުރު\nއޮކްޓޯބަރ 2, 2018 08:13\nތަސައްވަރު ނުފުރޭ ކުދިން އަސާސީ ކުލާހަކައް ދުރުވޭ، ހާއްސަކޮއް ދާއިމީ ނަތީޖާ ގަބޫލު ނުކުރާ ކުދިން، އަބޫޖަހުލުު އެންމެ ފަހުވަގުތުވެސް ބުނީ، ސިހުރޯ، ދެން\nއޮކްޓޯބަރ 2, 2018 08:35\nމަށަށް އޮޅިގެން ނަމަވެސް ވޯޓު ލެވުނީ ޔާމީނަށް. ދެނެއް އޮޅިގެންވެސް ޔާމީނަކަށް ނުދޭނަން. ވޯޓުން މަކަރު ހަދާ އޮޅުވާލާ ވާހަކަ ތިބޭފުޅާ ނުދެއްކީއްޔާ ރަނގަޅު ވާނީ.\nއޮކްޓޯބަރ 2, 2018 08:39\nމަނިކުފާނެއް ކަމަކު ވެރިކަމާހެދި ތިޔަ މޮޔަފުޅު ވަނީ. ތީ ހާދަހާވާ ވަރުގަދަ ކަމެކޭ ތިވެރިކަމަކީ ދޯ؟ ލިބިއްޖެ މީހަކު އުމުރު ހުސްކުރަން ބޭނުން ވަނީ ތިކަމުގަ ވީއްޔާ.\nނޫނޭ ނޫނޭ މަނިކްފާނުގެ ވޯޓު ވިއްޔާ ވާނި މަދު. ހިންގަވަން ތިއުޅޭ ޖަރީމާތަކަށް ދިވެހި ރައްޔިތުން ތިބީ ތައްޔާރަށް. ގަޟާ ގަދަރަށް އީމާންވޭ. އަމިއްލައަށް ބަލި ޤަބޫލުކޮށް މުޅި ޕާޓީން ކަހަލަ ގޮތަކަށް އާ އިންތިޚާބީ ރައީސަށް ތަހުނިޔާކީ ސިއްރުންތޯ. ފާޅުގައި ހިންގަމުން ތިދާ ޖަރީމާތައް އެއްކައުވަންތަ އިލާހަކު ބައްލަވާ ވޮޑިގެންވޭ. އެ އިލާހަށް ބިރުވެތިވޭ. އެ އިލާހުގެ ކޯފާއަށް ބިރުވެތިވޭ! ވައްސަލާމް\nއޮކްޓޯބަރ 2, 2018 08:51\nޔާމީނު ތިހެން ބުނީމާ ފިސާރި ރަނގަޅަށް މަބަލާލާފިން ވޯޓްތައް. ބެލިއިރު ޔާމީނަށް ލިބިފައި މިއިންނަނީ 134704ވޯޓް. އިބޫއަށް ލިބިފައި އިނީ 134705ވޯޓް. އެހެންކަމުން އިބޫއަށް 1ވޯޓް ގިނަ. ޔާމީނުބުނީމު އެއްވޯޓުންވެސް ނަތީޖާ ބަދަލު ވާނޭ. މިއޮތީ 1 ވޯޓުން ނަތީޖާ ބަދަލުވެ ރައީސްކަމަށް އިބޫހޮވިފާ. ދެން ކުރެވޭނެކަމެއްނެތް.\nއޮކްޓޯބަރ 2, 2018 09:14\nސާބިތު ނުހިފޭ ކަމެއްގެ މައްޗަށް ދެކެވޭ ތިޔަޒާތުގެ ވާހަކައެއް މިރާއްޖޭގެ ރައްޔިތުން ބަލައެއް ނުގަންނާނެއެވެ. ސޮރީއެވެ.\nއޮކްޓޯބަރ 2, 2018 09:19\nލިބެންވާ ވަރަށް ލިބިފަ އެއޮތީ\nއޮކްޓޯބަރ 2, 2018 09:20\nއަސޭލާ ބުނީތަ އެހެން . ލޮލް.\nަރައްޔިތުމީހާ - އަޅެއް ނޫން\nއޮކްޓޯބަރ 2, 2018 09:23\nދެން ނަތީޖާ ގަބޫލުކޮށް އަވަހަށް ވެރިކަމުން ފައިބާ! ވެރިކަމާ ތިހާ ބޫތުކާފަ ހުރިއެއް ކަމަކު ރައްޔިތުންގެ ނިންމުން ވަރަށް ރީތިކޮށް އެ ފެންނަނީ! އަވަހަށް ފައިބާ!!\nދެން އިނަތިޚާބެއް ބާއްވައިފިއްޔާ އެވަރުވެސް ނުވާނެ.\nއޮކްޓޯބަރ 2, 2018 10:19\nކަލޯގެ އިޚްލާސްތެރިން ކަލެއަށްދިނީ ތީގެ ދެބައިކުޅަ އެއްބައި... ބާކީ އެއި ބިރުދައްކައިގެންނާއި ލާރި އޮއްސައިގެން ދަމައިގެން ބައި.. ދެން ލަލަލާ...\nއޮކްޓޯބަރ 2, 2018 10:24\nވެރިކަން ނުުލިބިގެން އަނެއް އުކުޅު ދޯ ޖައްސަން ތިއުޅެނީ ޔާމީނޫ...... ލަދް


އެމް.އެން.ޔޫ ބީއެސްއާއި އެވިޑް އެއްވަރުވުމުން އެމް.އައި ކުއާޓަރ ފައިނަލަށް – MNUSU\nއެމް.އެން.ޔޫ ބީއެސްއާއި އެވިޑް އެއްވަރުވުމުން އެމް.އައި ކުއާޓަރ ފައިނަލަށް\nއެމް.އެން.ޔޫ.އެސް.ޔޫ ފުޓްސަލް ފިއެސްޓާ 2019ގެ އަންހެން ޑިވިޜަންގެ ގްރޫޕް ސީއިން އެމް.އެން.ޔޫ ބީއެސް އާއި އެވިޑް ބައްދަލުކުރި މެޗް އެއްވަރުވުމުން އެގްރޫޕުގައި ހިމެނޭ އެމް.އައި ކޮލެޖަށް ކުއާޓަރ ފައިނަލް ކަށަވަރުވެއްޖެއެވެ.\nމިމުބާރާތުގައި އަންހެން 12 ޓީމު ވާދަކުރާއިރު، އަންހެން ޑިވިޜަންގެ ކޮންމެ ގްރޫޕެއްގައި ހިމެނެނީ3ޓީމެވެ. މިހާތަނަށް ކުއާޓަރ ފައިނަލް ކަށަވަރުވެފައިވާ އަނެއް ދެޓީމަކީ އަންހެން ޑިވިޜަންގެ ގްރޫޕް އޭގެ ސައިރިކްސް ކޮލެޖާއި އެފް.އެލް.އައި.އެސްއެވެ.\nމިއަދު ހަވީރު އެމް.އެން.ޔޫ ބީއެސްއާއި އެވިޑް ބައްދަލުކުރި މެޗު ޝަރަފުވެރިކޮށްދެއްވީ ޕޮލިސް ޗީފް ސްޓޭޝަން އިންސްޕެކްޓަރ ޙަސަން ވަޖީޙެވެ. މިމެޗުން ދެޓީމު އެއްވަރުވީ 1-1ގެ ނަތީޖާއަކުންނެވެ. އެންމެ މޮޅު ކުޅުންތެރިއަކަށް ހޮވުނީ އެމް.އެން.ޔޫ ބީއެސްގެ ޖާރޒީ ނަންބަރު 1، ނަހުދާ އަޙްމަދެވެ.\nއަންހެން ޑިވިޜަންގެ ގްރޫޕް ބީގައި އެމް.އެން.ޔޫ އެސް.އެން އާއި މެޕްސް ވާދަކުރި މެޗް ޝަރަފުވެރިކޮށްދެއްވީ ނޭޝަނަލް ޔޫތު ކައުންސިލްގެ ރައީސް އަލްފާޟިލް ފަރުޙާން މުޙައްމަދެވެ. މިމެޗު ނިމުނީ ދެޓީމުން ކުރެ އެއްވެސް ޓީމަކަށް ލަނޑެއް ނުޖެހިއެވެ. އެންމެ މޮޅު ކުޅުންތެރިއަކަށް ހޮވުނީ އެމް.އެން.ޔޫ އެސް.އެންގެ ޖާރޒީ ނަންބަރު 6، ރަޝާ ރިޒާއެވެ.\nފިރިހެން ޑިވިޜަންގެ ގްރޫޕް އޭއިން ބައްދަލުކުރީ އެމް.އައި ކޮލެޖާއި ސައިރިކްސް ކޮލެޖެވެ. އެމް.އައި ކޮލެޖަކީ ފުޓްސަލް 2017 ކާމިޔާބުކުރި ޓީމަށްވާއިރު ސައިރިކްސްއަކީ ފުޓްސަލް 2016ގެ ރަނަރަޕް ޓީމެވެ. ވާދަވެރި ކުޅުމަކަށްފަހު މިމެޗު 2-4ގެ ނަތީޖާއަކުން ކާމިޔާބުކުރީ ސައިރިކްސް ކޮލެޖެވެ. މޮޅު ކުޅުންތެރިއަކަށް ހޮވުނީ ސައިރިކްސް ކޮލެޖްގެ ޖާރޒީ ނަންބަރު 6، އަޙްމަދު މަޚްދޫމެވެ.\nސައިރިކްސް ކޮލެޖްގެ ޓީމު | ފޮޓޯ: އެމް.އެން.ޔޫ އެސް.ޔޫ މީޑިއާ\nފިރިހެން ޑިވިޜަންގެ ގްރޫޕް ޑީއިން ވާދަކުރީ އެމް.އެން.ޔޫ ބީ.އެސްއާއި އެފް.އެޗް.އެސްއެވެ. އެމް.އެން.ޔޫ ބީ.އެސްއަކީ މީގެ ކުރިން ފުޓްސަލް ފިއެސްޓާގެ ތިން ތަށި ނަގާފައިވާ ޓީމެކެވެ. އެމް.އެން.ޔޫ ބީ.އެސްގެ ގިނަ ލަނޑުތަކެއް ފެނިގެން ދިޔަ މިމެޗު އެޓީމު ކާމިޔާބުކުރީ 0-7އިންނެވެ. މޮޅުކުޅުންތެރިއަކަށް ހޮވުނީ އެމް.އެން.ޔޫ ބީ.އެސްގެ ޖާރޒީ ނަންބަރު 8، އަޙްމަދު ރިއުޝާނެވެ.\nމިމުބާރާތުގައި ފިރިހެން 15 ޓީމު ވާދަކުރެއެވެ. ފިރިހެން ޑިވިޜަންގެ ގްރޫޕް އޭ،ބީ،ސީ މިތިން ގްރޫޕުގައި ހިމެނެނީ4ޓީމެވެ. ގްރޫޕް ޑީގައި ހިމެނެނީ3ޓީމެވެ.